top – Page4– Pradhana Vartha\nby Bibitha Babu\t September 6, 2019\nഎറണാകുളം ദേശീയപാതയിൽ വൻ ഗതാഗത കുരുക്ക്\nകൊച്ചി: എറണാകുളത്ത് ദേശീയപാതയില് വൈറ്റില – അരൂർ റൂട്ടിൽ വൻ ഗതാഗത കുരുക്ക്.മണിക്കൂറുകളായി ഇവിടെ ഗതാഗതം സ്തംഭിച്ചിരിക്കുകയാണ്. എറണാകുളം ജില്ലയിലെ ശോച്യാവസ്ഥയിലായ റോഡുകളുടെ അറ്റകുറ്റപ്പണി തുടങ്ങിയതാണ് ഗതാഗതക്കുരുക്ക് രൂക്ഷമാകാന് കാരണം. വൈറ്റില -അരൂര് റൂട്ടിലെ കുണ്ടന്നൂരില് മേല്‍പ്പാലം നിര്‍മ്മാണവും നടക്കുന്നതിനാല് രണ്ടുമണിക്കൂറിലധികം നേരമായി …\nകൊച്ചി: എറണാകുളത്ത് ദേശീയപാതയില് വൈറ്റില – അരൂർ റൂട്ടിൽ വൻ ഗതാഗത കുരുക്ക്.മണിക്കൂറുകളായി ഇവിടെ ഗതാഗതം സ്തംഭിച്ചിരിക്കുകയാണ്.\nഎറണാകുളം ജില്ലയിലെ ശോച്യാവസ്ഥയിലായ റോഡുകളുടെ അറ്റകുറ്റപ്പണി തുടങ്ങിയതാണ് ഗതാഗതക്കുരുക്ക് രൂക്ഷമാകാന് കാരണം. വൈറ്റില -അരൂര് റൂട്ടിലെ കുണ്ടന്നൂരില് മേല്‍പ്പാലം നിര്‍മ്മാണവും നടക്കുന്നതിനാല് രണ്ടുമണിക്കൂറിലധികം നേരമായി രൂക്ഷമായ ഗതാഗതക്കുരുക്കാണ് അനുഭവപ്പെടുന്നത്.\nഅറ്റകുറ്റപ്പണി ആരംഭിക്കാത്ത റോഡുകളുടെ ചുമതലക്കാരായ ഉദ്യോഗസ്ഥര്‍ക്കു കാരണം കാണിക്കല് നോട്ടീസ് നല്‍കാന് ജില്ലാ കളക്ടര് ഉത്തരവിട്ടതോടെയാണ് അടിയന്തരമായി അറ്റകുറ്റപ്പണികള് ആരംഭിച്ചത്.\nകുട്ടികളെ തട്ടിക്കൊണ്ടുപോകാൻ ശ്രമിച്ചെന്നാരോപിച്ച് കുട്ടികളുടെ അച്ഛനെ ആൾക്കൂട്ടം അക്രമിച്ചു\nറാഞ്ചി: ജാര്‍ഖണ്ഡില് കുട്ടികളെ തട്ടിക്കൊണ്ടുപോകുന്നയാളെന്ന് ആരോപിച്ച് ഒരാളെ ആള്‍ക്കൂട്ടം ആക്രമിച്ചു. ജാര്‍ഖണ്ഡിലെ ജംതാര ജില്ലയിലാണ് സംഭവം. ഇയാള്‍ക്കൊപ്പമുണ്ടായിരുന്ന കുട്ടി ഇയാളുടേത് തന്നെയായിരുന്നു. എന്നാല് ഇയാള് ഈ കുട്ടിയെ തട്ടിക്കൊണ്ടുപോന്നതാണെന്ന് തെറ്റിദ്ധരിച്ചാണ് ആളുകള് ആക്രമിച്ചത്. ഡൽഹിയടക്കമുള്ള സംസ്ഥാനങ്ങളില് സമാനമായ നിരവധി സംഭവങ്ങളാണ് ഉണ്ടായിട്ടുള്ളത്. ജാര്‍ഖണ്ഡില് …\nറാഞ്ചി: ജാര്‍ഖണ്ഡില് കുട്ടികളെ തട്ടിക്കൊണ്ടുപോകുന്നയാളെന്ന് ആരോപിച്ച് ഒരാളെ ആള്‍ക്കൂട്ടം ആക്രമിച്ചു. ജാര്‍ഖണ്ഡിലെ ജംതാര ജില്ലയിലാണ് സംഭവം. ഇയാള്‍ക്കൊപ്പമുണ്ടായിരുന്ന കുട്ടി ഇയാളുടേത് തന്നെയായിരുന്നു. എന്നാല് ഇയാള് ഈ കുട്ടിയെ തട്ടിക്കൊണ്ടുപോന്നതാണെന്ന് തെറ്റിദ്ധരിച്ചാണ് ആളുകള് ആക്രമിച്ചത്.\nഡൽഹിയടക്കമുള്ള സംസ്ഥാനങ്ങളില് സമാനമായ നിരവധി സംഭവങ്ങളാണ് ഉണ്ടായിട്ടുള്ളത്. ജാര്‍ഖണ്ഡില് വ്യാഴാഴ്ചയാണ് ഗെദിയ ഗ്രാമത്തിലെ പിന്തുലാല് ബര്‍മന് എന്നയാള് തന്‍റെ ആറും 10ഉം വയസ്സുള്ള മക്കള്‍ക്കൊപ്പം ബസ് സ്റ്റോപ്പില് നില്‍ക്കുകയായിരുന്നു. ചെറിയ കുട്ടി പലഹാരത്തിനായി വാശിപിടിച്ച് ഉറക്കെ കരഞ്ഞപ്പോള് ബെര്‍മന് കുട്ടിയെ തല്ലി. ഇതുകണ്ട് പെട്ടന്ന് ഇവര്‍ക്കുചുറ്റും ആളുകള് കൂടുകയും ഇയാള് കുട്ടികളെ കടത്തുന്നയാളാണെന്ന് ആരോപിച്ച് കയ്യേറ്റം ചെയ്യുകയുമായിരുന്നു.\nചിലര് പൊലീസിനെ വിളിച്ചുവരുത്തി. ”എന്‍റെ ഭാര്യക്ക് കുറച്ചുദിവസമായി സുഖമില്ല. അതിനാല് മക്കളെ രണ്ടുപേരെയും സഹോദരന്‍റെ വീട്ടിലാക്കാന് പോകുകയായിരുന്നു ഞാന്. ” – ബെര്‍മന് പറ‌ഞ്ഞു. പൊലീസ് സമയത്തെത്തിയതിനാല് ബര്‍മനെ രക്ഷിക്കാനായി. തങ്ങളെത്തുമ്പോള് ആള്‍ക്കൂട്ടത്തിന് നടുവിലായിരുന്നു ബെര്‍മന് എന്ന് പൊലീസ് പറഞ്ഞു. കുട്ടികൾ ബെര്‍മന്‍റേത് തന്നെയാണെന്ന് പൊലീസ് വ്യക്തമാക്കി.\nചിലി അര്‍ജന്റീനയെ സമനിലയില് തളച്ചു\nകോപ്പ അമേരിക്കയിലെ പോരാട്ടത്തിന് ശേഷം ആദ്യമായി ലാറ്റിനമേരിക്കന് കരുത്തരായ അര്‍ജന്റീനയും ചിലിയും ഏറ്റുമുട്ടിയപ്പോള് മത്സരഫലം ഗോള്‍രഹിത സമനില. ലോസ് ആഞ്ചല്‍സില് നടന്ന സൌഹൃദ മത്സരത്തില് സൂപ്പര്‍താരം ലയണല് മെസിയില്ലാതെ കളത്തില് ഇറങ്ങിയ അര്‍ജന്റീനക്ക് അടിമുടി കളിയിൽ പിഴവ് സംഭവിച്ചു. ചിലിയുടെ പ്രതിരോധം പൊളിഞ്ഞപ്പോഴൊക്കെ …\nകോപ്പ അമേരിക്കയിലെ പോരാട്ടത്തിന് ശേഷം ആദ്യമായി ലാറ്റിനമേരിക്കന് കരുത്തരായ അര്‍ജന്റീനയും ചിലിയും ഏറ്റുമുട്ടിയപ്പോള് മത്സരഫലം ഗോള്‍രഹിത സമനില. ലോസ് ആഞ്ചല്‍സില് നടന്ന സൌഹൃദ മത്സരത്തില് സൂപ്പര്‍താരം ലയണല് മെസിയില്ലാതെ കളത്തില് ഇറങ്ങിയ അര്‍ജന്റീനക്ക് അടിമുടി കളിയിൽ പിഴവ് സംഭവിച്ചു. ചിലിയുടെ പ്രതിരോധം പൊളിഞ്ഞപ്പോഴൊക്കെ സുവര്‍ണാവസരങ്ങള് അര്‍ജന്റീനയെ തേടിയെത്തിയെങ്കിലും അതൊന്നും ലക്ഷ്യത്തിലെത്തിക്കാന് അവര്‍ക്കായില്ല. അര്‍ജന്റീനയുടെ ആക്രമണത്തിന് ചുക്കാന് പിടിച്ചത് ഡിബാലയും മാര്‍ട്ടിനെസുമായിരുന്നു.\nസൌഹൃദ മത്സരമായിരുന്നെങ്കിലും കളിയുടെ തുടക്കം മുതല് ആക്രമിച്ച് ഇരു ടീമുകളും കളംനിറഞ്ഞു. അതുകൊണ്ട് തന്നെ റഫറിമാര്‍ക്ക് ഇരട്ടി പണിയായിരുന്നു. കളി തുടങ്ങി 15 മിനിറ്റിനുള്ളില് തന്നെ മൂന്നു തവണയാണ് റഫറിക്ക് മഞ്ഞ കാര്‍ഡ് ഉയര്‍ത്തേണ്ടിവന്നത്. ആദ്യ പകുതി ഗോള്‍രഹിതമായി അവസാനിച്ചതോടെ രണ്ടാം പകുതി കുറച്ചുകൂടി വീറും വാശിയും നിറഞ്ഞതായി. പിന്നീടങ്ങോട്ട് റഫറിക്ക് കളി നിയന്ത്രിക്കാന് പാടുപെടേണ്ടി വന്നു. 49 ാം മിനിറ്റില് ബേസ വാങ്ങിയ മഞ്ഞ കാര്‍ഡിലാണ് കളി കൂടുതല് വാശിയേറിയതായത്. പിന്നീട് പലവട്ടം റഫറിക്ക് മഞ്ഞ കാര്‍ഡ് പുറത്തെടുക്കേണ്ടിവന്നു. മൊത്തം പത്ത് മഞ്ഞ കാര്‍ഡുകളാണ് റഫറിക്ക് പുറത്തെടുക്കേണ്ടിവന്നത്.\nപന്ത് ബൂട്ടില് കൊരുത്തിടുന്നതില് തുല്യ ശക്തികളായിരുന്നു ഇരു ടീമുകളെങ്കിലും ലക്ഷ്യത്തിലേക്ക് ഏറ്റവും കൂടുതല് ഷോട്ടുകള് പായിച്ചത് അര്‍ജന്റീന തന്നെയായിരുന്നു. ഏറ്റവുമൊടുവില് ഗോളെന്ന് കരുതിയ ഹെഡറും ക്രോസ് ബാറില് തട്ടിയകന്നതോടെ അര്‍ജന്റീനയുടെ പ്രതീക്ഷയും അവസാനിക്കുകയായിരുന്നു. 85 ാം മിനിറ്റില് അര്‍ജന്റീന പ്രതിരോധ താരം ലൂക്കാസ് മാര്‍ട്ടിനസിന്റെ ഹെഡര് പോസ്റ്റില് തട്ടിയകന്നത് നിരാശയോടെയാണ് ആരാധകര് നോക്കിനിന്നത്.\nപാല ഉപതെരഞ്ഞെടുപ്പിനോടനുബന്ധിച്ച് പ്രചാരണപരിപാടികള് വേഗത്തിലാക്കി മൂന്നു മുന്നണികളും\nപാല ഉപതെരഞ്ഞെടുപ്പ് അടുത്തതിനെ തുടർന്ന് പ്രചാരണപരിപാടികള് വേഗത്തിലാക്കി മൂന്നു മുന്നണികളും. മരണവീടുകള് മുതല് ഓണാഘോഷം വരെ ഓടിത്തീർക്കാനുള്ള ശ്രമത്തിലാണ് സ്ഥാനാർഥികള്. വിവാദങ്ങള് അവസാനിച്ചെന്ന് യുഡിഫ് സ്ഥാനാർഥി ജോസ് ടോമും, പ്രചാരണത്തില് ബഹുദൂരം മുന്നിലാണെന്ന് മാണി സി കാപ്പനും ശബരിമല വിഷയം വോട്ടർമാരിലേക്ക് എത്തിക്കുമെന്ന് …\nപാല ഉപതെരഞ്ഞെടുപ്പ് അടുത്തതിനെ തുടർന്ന് പ്രചാരണപരിപാടികള് വേഗത്തിലാക്കി മൂന്നു മുന്നണികളും. മരണവീടുകള് മുതല് ഓണാഘോഷം വരെ ഓടിത്തീർക്കാനുള്ള ശ്രമത്തിലാണ് സ്ഥാനാർഥികള്.\nവിവാദങ്ങള് അവസാനിച്ചെന്ന് യുഡിഫ് സ്ഥാനാർഥി ജോസ് ടോമും, പ്രചാരണത്തില് ബഹുദൂരം മുന്നിലാണെന്ന് മാണി സി കാപ്പനും ശബരിമല വിഷയം വോട്ടർമാരിലേക്ക് എത്തിക്കുമെന്ന് ബിജെപി സ്ഥാനാർഥിയും പ്രതികരിച്ചു.\nഷെറിന്‍മാത്യു കൊലക്കേസിലെ പുനര്‍വിചാരണ ഡാലസ് കോടതി തള്ളി\nന്യൂയോര്‍ക്ക്: ഷെറിന്‍മാത്യു കൊലക്കേസില് പുനര്‍വിചാരണ വേണമെന്ന വളര്‍ത്തച്ഛന് വെസ്ലി മാത്യുസിന്റെ അപ്പീല് ഡാലസ് കോടതി തള്ളി. വ്യാഴാഴ്ചയാണ് പുനര്‍വിചാരണ വേണമെന്ന വെസ്ലി മാത്യൂസിന്റെ ഹര്‍ജി കോടതി പരിഗണിച്ചത്. ഷെറിന്റെ മരണത്തില് തനിക്ക് തെറ്റ് പറ്റിയെന്നും ഷെറിനെ സഹായിക്കുന്നതിനായി തന്നോട് സഹായം ആവശ്യപ്പെട്ടിട്ടില്ലെന്നും വെസ്ലി …\nന്യൂയോര്‍ക്ക്: ഷെറിന്‍മാത്യു കൊലക്കേസില് പുനര്‍വിചാരണ വേണമെന്ന വളര്‍ത്തച്ഛന് വെസ്ലി മാത്യുസിന്റെ അപ്പീല് ഡാലസ് കോടതി തള്ളി. വ്യാഴാഴ്ചയാണ് പുനര്‍വിചാരണ വേണമെന്ന വെസ്ലി മാത്യൂസിന്റെ ഹര്‍ജി കോടതി പരിഗണിച്ചത്.\nവളര്‍ത്തച്ഛനും മലയാളിയുമായ വെസ്ലി മാത്യൂസിന് മൂന്ന് വയസ്സുകാരി ഷെറിന് മാത്യൂസ് കൊല്ലപ്പെട്ട കേസില് ഡാലസ് കോടതി ജീവപര്യന്തം തടവിന് ശിക്ഷിച്ചു. 30 വര്‍ഷത്തിനു ശേഷം മാത്രമേ ഇയാള്‍ക്ക് പരോളിന് അര്‍ഹതയുണ്ടാവൂ എന്നായിരുന്നു കോടതി വിധി.\n2017 ഒക്ടോബറിലായിരുന്നു കേസിനാസ്പദമായ സംഭവം. മലയാളി ദമ്പതിമാരായ സിനി മാത്യൂസിന്റെയും വെസ്ലി മാത്യൂസിന്റെയും ദത്തുപുത്രിയായിരുന്ന ഷെറിനെ വീട്ടില്‍നിന്ന് കാണാതാവുകയും തുടർന്ന് കുട്ടിയുടെ മൃതദേഹം രണ്ടാഴ്ചയ്ക്കു ശേഷം കലുങ്കിനടിയില് നിന്ന് കണ്ടെത്തുകയുമായിരുന്നു..\nഷെഹ്ല റാഷിദിനെതിരെ രാജ്യദ്രോഹക്കുറ്റം\nഡൽഹി: കശ്മീരി രാഷ്ട്രീയ പ്രവർത്തകയും ജെഎൻയു വിദ്യാർത്ഥി യൂണിയൻ നേതാവുമായിരുന്ന ഷെഹ്ല റാഷിദിനെതിരെ രാജ്യദ്രോഹക്കുറ്റം ചുമത്തി. കേസിന് കാരണമായത് ജമ്മു കശ്മീരിലെ മനുഷ്യാവകാശ ലംഘനങ്ങളെ കുറിച്ചുള്ള പ്രസ്താവനകളാണ്. കേസെടുത്തിരിക്കുന്നത് ഡൽഹി പൊലീസിന്റെ പ്രത്യേക സെല്ലാണ് . 124എ, 153എ, 153, 504, 505 …\nഡൽഹി: കശ്മീരി രാഷ്ട്രീയ പ്രവർത്തകയും ജെഎൻയു വിദ്യാർത്ഥി യൂണിയൻ നേതാവുമായിരുന്ന ഷെഹ്ല റാഷിദിനെതിരെ രാജ്യദ്രോഹക്കുറ്റം ചുമത്തി. കേസിന് കാരണമായത് ജമ്മു കശ്മീരിലെ മനുഷ്യാവകാശ ലംഘനങ്ങളെ കുറിച്ചുള്ള പ്രസ്താവനകളാണ്.\nകേസെടുത്തിരിക്കുന്നത് ഡൽഹി പൊലീസിന്റെ പ്രത്യേക സെല്ലാണ് . 124എ, 153എ, 153, 504, 505 വകുപ്പുകൾ പ്രകാരമാണ് കേസെടുത്തിരിക്കുന്നത്.\nഇന്ത്യൻ സൈന്യം കശ്മീരിൽ വീടുകളിൽ നിന്നും യുവാക്കളെ പിടിച്ചുകൊണ്ടുപോകുന്നുവെന്നും വീടുകളിൽ അനധികൃതമായി പരിശോധന നടത്തുന്നുവെന്നും ഇവർ ആരോപിച്ചിരുന്നു. ബിജെപിയുടെ അജണ്ട നടപ്പാക്കാൻ കശ്മീരിൽ മനുഷ്യാവകാശങ്ങൾ ലംഘിക്കുന്നുവെന്നും അവർ പറഞ്ഞു. ഇന്ത്യൻ ആർമി അന്വേഷണക്കമ്മിഷനെ രൂപീകരിച്ചാൽ തെളിവു നൽകാൻ തയ്യാറാണെന്നും ഇവർ പറഞ്ഞിരുന്നു.\nകേരളാ എക്സ്പ്രസ് ട്രെയിനിൽ തീപിടിത്തം\nഡൽഹി: കേരളാ എക്സ്പ്രസ് ട്രെയിനിൽതീപിടിത്തം. ചത്തീഗഢ്- കൊച്ചുവേളി ട്രെയിനിലെ രണ്ട് ബോഗികൾക്കാണ് തീപിടിച്ചത്. ഡൽഹി സ്റ്റേഷനിലെ എട്ടാം നമ്പർ പ്ലാറ്റ്ഫോമിൽ നിർത്തിയിട്ടിരിക്കുകയായിരുന്നു ട്രെയിൻ. സംഭവത്തെ തുടർന്ന് യാത്രക്കാരെ മാറ്റിയിട്ടുണ്ട്. തീ നിയന്ത്രണ വിധേയമായതോടെ ട്രെയിനിനെ നിസാമുദ്ദീൻ സ്റ്റേഷനിലേക്ക് മാറ്റി.\nഡൽഹി: കേരളാ എക്സ്പ്രസ് ട്രെയിനിൽതീപിടിത്തം. ചത്തീഗഢ്- കൊച്ചുവേളി ട്രെയിനിലെ രണ്ട് ബോഗികൾക്കാണ് തീപിടിച്ചത്. ഡൽഹി സ്റ്റേഷനിലെ എട്ടാം നമ്പർ പ്ലാറ്റ്ഫോമിൽ നിർത്തിയിട്ടിരിക്കുകയായിരുന്നു ട്രെയിൻ.\nസംഭവത്തെ തുടർന്ന് യാത്രക്കാരെ മാറ്റിയിട്ടുണ്ട്. തീ നിയന്ത്രണ വിധേയമായതോടെ ട്രെയിനിനെ നിസാമുദ്ദീൻ സ്റ്റേഷനിലേക്ക് മാറ്റി.\nസിവിൽ സർവ്വീസിൽ വീണ്ടും രാജി\nബെംഗളൂരു: ദക്ഷിണ കർണാടക ഡെപ്യൂട്ടി കമ്മീഷണർ എസ് എസ് സെന്തിൽ പേഴ്സണൽ മന്ത്രാലയത്തിന് രാജി നൽകി. ജനാധിപത്യത്തെ ഒത്തുത്തീർപ്പിൽ എത്തിച്ചുവെന്നും ഈ സ്ഥിതിയിൽ സർക്കാർ ഉദ്യോഗസ്ഥനായി തുടരാനാകില്ലെന്നും എസ് എസ് സെന്തിൽ വ്യക്തമാക്കി. 2009 ബാച്ച് ഐഎഎസ് ഉദ്യോഗസ്ഥനാണ് സെന്തിൽ. തികച്ചും വ്യക്തിപരമാണ് …\nബെംഗളൂരു: ദക്ഷിണ കർണാടക ഡെപ്യൂട്ടി കമ്മീഷണർ എസ് എസ് സെന്തിൽ പേഴ്സണൽ മന്ത്രാലയത്തിന് രാജി നൽകി. ജനാധിപത്യത്തെ ഒത്തുത്തീർപ്പിൽ എത്തിച്ചുവെന്നും ഈ സ്ഥിതിയിൽ സർക്കാർ ഉദ്യോഗസ്ഥനായി തുടരാനാകില്ലെന്നും എസ് എസ് സെന്തിൽ വ്യക്തമാക്കി. 2009 ബാച്ച് ഐഎഎസ് ഉദ്യോഗസ്ഥനാണ് സെന്തിൽ.\nതികച്ചും വ്യക്തിപരമാണ് രാജി. ഏതെങ്കിലും വ്യക്തിയുമായോ സംഭവവുമായോ ബന്ധപ്പെട്ടല്ല തന്റെ രാജിയെന്ന് സെന്തിൽ കത്തിൽ പറഞ്ഞു. ദക്ഷിണ കർണാടകയിലെ ജനങ്ങളും പ്രതിനിധികളും തന്നോട് വളരെ വിനയപൂർവ്വമാണ് പെരുമാറിയത്. പാതിവഴിയിൽ തന്റെ ജോലി വിട്ട് പോകുന്നതിൽ ജനങ്ങളോട് ക്ഷമ ചോദിക്കുന്നതായും സെന്തിൽ കത്തിൽ കുറിച്ചു. സെന്തിൽ ദക്ഷിണ കർണാടക ഡെപ്യൂട്ടി കമ്മീഷണർ ആയി ചുമതലയേറ്റത് 2017ലാണ്.\nകഴിഞ്ഞമാസം 2018-ലെ പ്രളയത്തിനിടെ സന്നദ്ധപ്രവര്‍ത്തനത്തിനിറങ്ങി വാര്‍ത്തകളിലിടം നേടിയ യുവ ഐഎഎസ് ഓഫീസര് കണ്ണന് ഗോപിനാഥന് സര്‍വ്വീസില് നിന്നും രാജിവച്ചിരുന്നു. സ്വതന്ത്രമായി അഭിപ്രായങ്ങള് പറയാന് സര്‍വ്വീസ് ചട്ടങ്ങള് തടസ്സമാകുന്നുവെന്ന് കാണിച്ചാണ് രാജിവയ്ക്കുന്നതെന്ന് കണ്ണൻ ഗോപിനാഥൻ വ്യക്തമാക്കിയിരുന്നു.\nഎടക്കാട് ബറ്റാലിയന് 06 ന്റെ ഫസ്റ്റ് ലുക്ക് പോസ്റ്റർ പുറത്തിറങ്ങി\nടൊവിനോ കേന്ദ്രകഥാപാത്രമായി എത്തുന്ന പുതിയ ചിത്രം എടക്കാട് ബറ്റാലിയന് 06 ന്റെ ഫസ്റ്റ് ലുക്ക് പോസ്റ്റർ പുറത്തിറങ്ങി. മോട്ടോർ ബൈക്കിനരികിൽ നിൽക്കുന്ന ടൊവിനോയുടെ ചിത്രം മമ്മൂട്ടിയാണ് ഫേസ്ബുക്ക് പേജിലൂടെ പുറത്തു വിട്ടത്. ചിത്രത്തിൽ പട്ടാളക്കാരനായാണ് ടൊവിനോ വേഷമിടുന്നത്. തീവണ്ടിക്കും കൽക്കിക്കും ശേഷം ടൊവീനോയും …\nടൊവിനോ കേന്ദ്രകഥാപാത്രമായി എത്തുന്ന പുതിയ ചിത്രം എടക്കാട് ബറ്റാലിയന് 06 ന്റെ ഫസ്റ്റ് ലുക്ക് പോസ്റ്റർ പുറത്തിറങ്ങി. മോട്ടോർ ബൈക്കിനരികിൽ നിൽക്കുന്ന ടൊവിനോയുടെ ചിത്രം മമ്മൂട്ടിയാണ് ഫേസ്ബുക്ക് പേജിലൂടെ പുറത്തു വിട്ടത്. ചിത്രത്തിൽ പട്ടാളക്കാരനായാണ് ടൊവിനോ വേഷമിടുന്നത്. തീവണ്ടിക്കും കൽക്കിക്കും ശേഷം ടൊവീനോയും സംയുക്താ മോനോനും ഒരുമിക്കുന്ന ചിത്രം കൂടിയാണിത്.\nനവാഗതനായ സ്വപ്നേഷ് കെ നായരാണ് പി ബാലചന്ദ്രന്റെ തിരക്കഥയിൽ ചിത്രം സംവിധാനം ചെയ്യുന്നത്. സംയുക്താ മേനോൻ ആണ് നായിക. . ഡോ ശ്രീകാന്ത് ഭാസി, തോമസ് ജോസഫ് പട്ടത്താനം, ജയന്ത് മാമ്മൻ എന്നിവർ ചേർന്നു നിർമ്മിക്കുന്ന ചിത്രത്തിന്റെ സംഗീതം സംവിധാനം നിർവഹിക്കുന്നത് കൈലാസ് മേനോനാണ്.\nചൈനയിൽ പ്രദർശനത്തിനൊരുങ്ങി രജനികാന്ത് ചിത്രം 2.0\nശങ്കറിന്റെ സംവിധാനത്തില്, രജനികാന്ത് നായകനായി പ്രദര്‍ശനത്തിന് എത്തിയ ചിത്രമാണ് 2.0. വലിയ സ്വീകാര്യത ചിത്രത്തിന് ഇന്ത്യൻ തിയേറ്ററുകളില് ലഭിച്ചിരുന്നു. ചിത്രത്തില് വില്ലനായി എത്തിയത് അക്ഷയ് കുമാറായിരുന്നു. ചിത്രം ഇന്ന് ചൈനയിലും റിലീസ് ചെയ്യുമെന്നാണ് അറിയിച്ചിരിക്കുന്നത്. അതേസമയം വലിയ പ്രി- റിലീസ് കളക്ഷനാണ് …\nശങ്കറിന്റെ സംവിധാനത്തില്, രജനികാന്ത് നായകനായി പ്രദര്‍ശനത്തിന് എത്തിയ ചിത്രമാണ് 2.0. വലിയ സ്വീകാര്യത ചിത്രത്തിന് ഇന്ത്യൻ തിയേറ്ററുകളില് ലഭിച്ചിരുന്നു. ചിത്രത്തില് വില്ലനായി എത്തിയത് അക്ഷയ് കുമാറായിരുന്നു. ചിത്രം ഇന്ന് ചൈനയിലും റിലീസ് ചെയ്യുമെന്നാണ് അറിയിച്ചിരിക്കുന്നത്. അതേസമയം വലിയ പ്രി- റിലീസ് കളക്ഷനാണ് ചിത്രം സ്വന്തമാക്കിയിരിക്കുന്നത് എന്നാണ് റിപ്പോര്‍ട്ട്. 3.41 കോടി രൂപയാണ് പ്രി- റിലീസ് കളക്ഷൻ. അതില് ആദ്യ ദിനം മാത്രം 2.3 കോടി രൂപയാണെന്നുമാണ് റിപ്പോര്‍ട്ട്.\nചൈനയില് ചിത്രം റിലീസ് ചെയ്യുന്നത് 48,000 സ്‍ക്രീനുകളിലാണ്. ആദ്യമായിട്ടാണ് ചൈനയില് ഒരു രജനികാന്ത് ചിത്രം ഇത്രയധികം തീയേറ്ററുകളില് റിലീസ് ചെയ്യുന്നത്.ചിത്രത്തിന്റെ ബജറ്റ് 570 കോടി രൂപയായിരുന്നു. ചൈനയിലും മികച്ച വിജയം സ്വന്തമാക്കാനാകുമെന്നാണ് അണിയറപ്രവര്‍ത്തകര് കരുതുന്നത്. യെന്തിരൻ എന്ന സിനിമയുടെ തുടര്‍ച്ചയാണ് 2.0.


പശുവാണ് മോഡി സര്‍ക്കാരിന്റെ പുതിയ കടുവ! എങ്ങനെയെന്ന്\nപശുവാണ് മോഡി സര്‍ക്കാരിന്റെ പുതിയ കടുവ! എങ്ങനെയെന്ന് കേന്ദ്രമന്ത്രി ഹന്‍സ്‌രാജ് അഹിര് വിവരിക്കുന്നു; ‘ഗോമാത’യെ വിട്ട് മറ്റൊരു കളിയില്ല\nApril 21, 2017, 2:47 pm\nഗോവധ നിരോധനത്തിലും ഗോരക്ഷകരുടെ അഴിഞ്ഞാട്ടത്തിലും വിവാദം കത്തുന്നതിനിടെ പശു സംരക്ഷണത്തിനായി വിപുലമായ പദ്ധതി കേന്ദ്രസര്‍ക്കാര് അണിയറയില് ഒരുങ്ങുന്നു. 1973ലെ പ്രൊജക്ട് ടൈഗര് എന്ന കടുവാസംരക്ഷണ പദ്ധതിയ്ക്ക് സമാനമായി ‘പ്രൊജക്ട് കൗ’ നടപ്പിലാക്കാനാണ് സര്‍ക്കാര് നീക്കം. കേന്ദ്ര ആഭ്യന്തര മന്ത്രി ഹന്‍സ്‌രാജ് അഹിര് ആണ് ഇക്കാര്യം വ്യക്തമാക്കിയത്. ഓരോ സംസ്ഥാനത്തും ഓരോ പശു സംരക്ഷണ കേന്ദ്രം സ്ഥാപിക്കുന്നതും സര്‍ക്കാരിന്റെ പരിഗണനയിലുണ്ട്.\nവംശനാശ ഭീഷണി നേരിടുന്ന കടുവകളെ സംരക്ഷിക്കാനായിരുന്നു പ്രൊജക്ട് ടൈഗര്. പദ്ധതി പ്രകാരം രാജ്യത്തെ വിവിധ ഇടങ്ങളില് കടുവാ സംരക്ഷണ കേന്ദ്രങ്ങള് സ്ഥാപിച്ചിരുന്നു.\nകുറച്ചുദിനങ്ങളായി അതുസംബന്ധിച്ച് (പ്രൊജക്ട് കൗ) സര്‍ക്കാര് തലത്തില് ആലോചനകള് നടക്കുകയാണ്. ഗോവധം അവസാനിപ്പിക്കേണ്ടതുണ്ട്. പശുവിനെ ആര് സംരക്ഷിക്കുമെന്നതാണ് അതിനു തടസ്സമായി നില്‍ക്കുന്ന ഒരു ചോദ്യം. അതിനായി പശു സംരക്ഷണ കേന്ദ്രങ്ങള് വേണം. കാലിത്തീറ്റ സംഭരിക്കുകയും വേണം. എല്ലാ സംസ്ഥാനങ്ങളിലും പശു സംരക്ഷണ കേന്ദ്രങ്ങള് വേണം. എങ്കില് മാത്രമേ ഗോവധം അവസാനിപ്പിക്കാന് കഴിയൂ. പശുസംരക്ഷണ കേന്ദ്രങ്ങള് വന്നാല് വയസ്സായ പശുക്കളെ വില്‍ക്കുന്നത് കര്‍ഷകര് അവസാനിപ്പിക്കും.\nഹന്‍സ്‌രാജ് അഹിര്, കേന്ദ്രസഹമന്ത്രി ഇന്ത്യന് എക്‌സ്പ്രസ്സിനോട്\n‘പ്രൊജക്ട് കൗ’വിനെ കുറിച്ച് പരിസ്ഥിതി മന്ത്രാലയവുമായി ചര്‍ച്ച ചെയ്തു. പദ്ധതി ത്വരിതഗതിയില് നടപ്പിലാക്കും. സംരക്ഷണ കേന്ദ്രങ്ങളിലുള്ള പശുക്കള്‍ക്കായി പ്രത്യേക കാലിത്തീറ്റ ബാങ്കുകള് രൂപീകരിക്കുമെന്നും കേന്ദ്രസഹമന്ത്രി പറഞ്ഞു. മഹാരാഷ്ട്രയിലെ ചന്ദര്‍പൂര് മണ്ഡലത്തില് നിന്നുള്ള എംപിയാണ് ഹന്‍സ്‌രാജ്.


മഹാമാരി ഒഴിഞിട്ടില്ല എന്ന് തിരിച്ചറിയുന്നു; കോവിഡ് ബാധിതനെന്നു കമൽ ഹാസൻ | Indian Express Malayalam\nkamal haasan tests positive for covid 19 admitted to hospital\nമഹാമാരി ഒഴിഞ്ഞിട്ടില്ലെന്ന് തിരിച്ചറിയുന്നു; കോവിഡ് ബാധിതനെന്നു കമൽഹാസൻ\nകോവിഡ് അവസാനിച്ചിട്ടില്ലെന്നും എല്ലാവരും സുരക്ഷിതമായി ഇരിക്കണമെന്നും താരം ട്വിറ്ററിൽ കുറിച്ചു\nUpdated: November 23, 2021 10:06:29 pm\nനടൻ കമൽഹാസന് കോവിഡ് സ്ഥിരീകരിച്ചു. അമേരിക്കയിൽ നിന്നും തിരികെയെത്തിയ ശേഷം ചുമയുണ്ടായിരുന്നു. തുടർന്നു നടത്തിയ പരിശോധനയിലാണ് താരത്തിന് കോവിഡ് സ്ഥിരീകരിച്ചത്. ചെന്നൈയിലെ സ്വകാര്യ ആശുപത്രിയിൽ നിരീക്ഷണത്തിലാണ് അദ്ദേഹം.\nഅദ്ദേഹത്തിന്റെ ആരോഗ്യസ്ഥിതിയിൽ ആശങ്കപ്പെടാനില്ലെന്ന് ആശുപത്രി പുറത്തിറക്കിയ പ്രസ്താവനയിൽ പറഞ്ഞു. കോവിഡ് അവസാനിച്ചിട്ടില്ലെന്നും എല്ലാവരും സുരക്ഷിതമായി ഇരിക്കണമെന്നും കമൽഹാസൻ ട്വിറ്ററിൽ കുറിച്ചു.\n“എന്റെ അമേരിക്കൻ യാത്ര കഴിഞ്ഞ് മടങ്ങിയെത്തിയപ്പോൾ, നേരിയ ചുമയുടെ ലക്ഷണങ്ങൾ ഉണ്ടായിരുന്നു. തുടർന്ന് നടത്തിയ പരിശോധനയിൽ കോവിഡ് സ്ഥിരീകരിച്ചു. ആശുപത്രിയിൽ നിരീക്ഷണത്തിലാണ് ഞാനിപ്പോൾ. മഹാമാരി ഇതുവരെ അവസാനിച്ചിട്ടില്ലെന്ന് എല്ലാവരും മനസ്സിലാക്കുകയും അതിനനുസരിച്ച് പെരുമാറുകയും ചെയ്യുക. സുരക്ഷിതരായി ഇരിക്കുക,” അദ്ദേഹം ട്വിറ്റർ പേജിൽ കുറിച്ചു.\nതന്റെ ഫാഷൻ ബ്രാൻഡായ ഹൗസ് ഓഫ് ഖദ്ദറിന്റെ ലോഞ്ചിനായാണ് താരം അമേരിക്കയിലേക്ക് പോയത്. കഴിഞ്ഞയാഴ്ച ചിക്കാഗോയിലായിരുന്നു പരിപാടി.\nഇന്ത്യയിലേക്ക് മടങ്ങിയെത്തിയതിന് ശേഷം കമൽഹാസൻ ബിഗ് ബോസ് തമിഴിന്റെ ഷൂട്ടിൽ പങ്കെടുത്തിരുന്നു. എന്നാൽ അപ്പോഴൊന്നും താരത്തിന് കോവിഡ് ലക്ഷണങ്ങൾ ഉണ്ടായിരുന്നില്ല. രണ്ടു ഡോസ് കോവിഡ് വാക്സിനും സ്വീകരിച്ച കമൽഹാസന് ഇത് ആദ്യമായാണ് കോവിഡ് സ്ഥിരീകരിക്കുന്നത്.\nകോവിഡ് സ്ഥിരീകരിക്കും മുൻപ്, ലോകേഷ് കനകരാജ് തിരക്കഥയെഴുതി സംവിധാനം ചെയ്യുന്ന വിക്രത്തിന്റെ ഷൂട്ടിംഗ് തിരക്കുകളിലായിരുന്നു അദ്ദേഹം. ഫഹദ് ഫാസിൽ, വിജയ് സേതുപതി എന്നിവരും കമൽഹാസന് ഒപ്പം ചിത്രത്തിൽ പ്രധാന വേഷങ്ങളിൽ എത്തുന്നുണ്ട്.\nAlso Read: മകളുടെ ജന്മദിനം ബുർജ് ഖലീഫയിൽ ആഘോഷിച്ച് അല്ലു അർജുൻ-ചിത്രങ്ങൾ\nWeb Title: Kamal haasan tests positive for covid 19 admitted to hospital\nമകളുടെ ജന്മദിനം ബുർജ് ഖലീഫയിൽ ആഘോഷിച്ച് അല്ലു അർജുൻ-ചിത്രങ്ങൾ


How to become Positive | Renjiveda's Ocean of Love\n← ഏകം 2015\nChololostrol level →\nPosted on April 25, 2017\tby renjiveda\nനിങ്ങൾക്ക് എങ്ങനെ പോസിറ്റീവ് ആകാം ???????\n24 ദിവസത്തെ പരിശ്രമം കൊണ്ട് നിങ്ങൾക്കും പോസിറ്റീവ് ആകാം….\nഎല്ലാ ദിവസങ്ങളിലും ഇന്നു തൊട്ടു നിങ്ങളുടെ ചിന്തയെ 30 മിനിറ്റ് കൂടുമ്പോൾ നിങ്ങൾ നിരീക്ഷിക്കുക. നെഗറ്റീവ് ചിന്തയാണോ പോസിറ്റീവ് ചിന്തയാണോ എന്ന് നോക്കുക. നെഗറ്റീവ് ചിന്ത ആണെങ്കിൽ റീജെക്ഷൻ കമാൻഡ് കൊടുക്കുക.” ച്ചെ എന്നോ പോ എന്നോ നോ “എന്നോ മനസ്സിൽ പറയുക,, എന്നിട്ട് അവിടെ ഒരു പോസിറ്റീവ് വാക്ക് നിറക്കുക. ഞാൻ ഇപ്പോൾ മനസ്സിന്റെ തന്ത്രം മനസിലാക്കിയ ആള് ആണ്, ഇതെന്നെ സ്വാധീനിക്കുണ്ട്,എന്നെ പോലെ പലരും ജീവിക്കാൻ കൊതിക്കുന്നു, എനിക്ക് നിരവധി അനുഗ്രഹങ്ങൾ കിട്ടിയിട്ട് ഉണ്ട്, നിങ്ങളുടെ ജീവിതത്തിൽ കിട്ടിയ നേട്ടങ്ങളെ ആലോചിക്കുക. ഇനി ഞാൻ അങ്ങനെ ഒന്നും ചിന്തിക്കില്ല എന്നും പറയുക.ഒരു കള പിഴുതു കളയുക പകരം പുതിയ ഒരു വിത്ത് അവിടെ വെക്കുക. ഇതു അടിക്കടി ആവർത്തിക്കുക.\nഎന്തൊക്കെ ആണോ നിങ്ങളുടെ മനസ്സ് വേണ്ടാന്നു വെയ്ക്കുന്നത് , അതൊക്കെ കഷ്ടപ്പെട്ട് ചെയ്യുക. ഉദാഹരണത്തിന് രാവിലെ എഴുനേൽക്കുമ്പോൾ മനസ്സ് അയ്യോ ഇന്നു തണുപ്പാണല്ലോ എങ്കിൽ കുളിക്കണ്ട , എങ്കിൽ ഉടനെ എഴുന്നേറ്റു ഞാൻ കുളിക്കും എന്ന് പറഞ്ഞു കുളിക്കുക. ഇന്നു തുണി വാഷ് ചെയ്യണ്ട, നാളെ ചെയ്യാം എന്നാണു പറയുന്നത് എങ്കിൽ ഉടനെ തന്നെ പോയി ഡ്രസ്സ് അലക്കുക. എന്ത് നിങ്ങൾക്ക് ഇഷ്ടമല്ലയോ അത് കഷ്ടപ്പെട്ട് ചെയ്യുക.\nനമ്മുടെ ഉള്ളിലെ ഛിദ്ര ശക്തിക്കു മുകളിൽ ഒരു അതിശുദ്ധം സ്ഥാപിക്കുക.\n“”””ഇഷ്ടമില്ലാത്തത് കഷ്ടപ്പെട്ട് ചെയുമ്പോൾ കഷ്ടമുള്ളതു ഇഷ്ടപ്പെട്ടു തുടങ്ങും “”””\n3 CHANGE YOUR ATTITUDE\nചില കാര്യങ്ങളിൽ ഉള്ള നിങ്ങളുടെ നിലപാട് മാറ്റുക\nഉദാഹരണത്തിന് നിങ്ങൾക്ക് ചെറിയ ഒരു തലവേദന വന്നു, അപ്പോഴേ അയ്യോ എനിക്ക് എന്തോ ഭയകര എന്തോ പനി വരാൻ പോകുക എനിക്ക് ഇന്നു ഇനി ജോലി ഒന്നും ചെയ്യാൻ വയ്യ എന്നു പറയാതെ ചെറിയ ഒരു തലവേദന അല്ലേ ഉള്ളോ ?? ഞാൻ കിടക്കതൊന്നും ഇല്ല അതൊക്കെ പെട്ടന്ന് മാറും എന്നു ചിന്തിക്കുക.. ചെറിയ ചെറിയ സംഭവങ്ങളെ മൈൻഡ് ചെയ്യാതെ ഇരിക്കുക.\nഇതെല്ലാം നിങ്ങൾ ഇത്രയും ദിവസം ചെയ്യുക ആണെങ്കിൽ നിങ്ങളുടെ തലച്ചോറിന്റെ ഭാഷ ക്രമേണ മാറാൻ തുടങ്ങും. നിങ്ങളുടെ തലച്ചോറിൽ എന്ത് കാര്യം ആണെങ്കിലും അടിക്കടി ആവർത്തിച്ചാൽ നിങ്ങളുടെ ബ്രെയിൻ PATHWAY മാറാൻ തുടങ്ങും ക്രമേണ അത് നിങ്ങളുടെ സ്വഭാവം ആയിട്ട് മാറാൻ തുടങ്ങും. നിങ്ങൾ ഒരു പോസിറ്റിവ് വ്യക്തി ആയി മാറും അപ്പോൾ നിങ്ങളുടെ വിജയങ്ങൾ കണ്ട് തുടങ്ങും..\n“”നിങ്ങളുടെ മനസിന് എതിരെ നിങ്ങൾ യുദ്ധം ചെയ്യുക. നിങ്ങൾക്ക് ആയിരം യുദ്ധത്തെ വിജയിക്കാം എന്നാൽ നിങ്ങളുടെ മനസിനെ യുദ്ധത്തിൽ തോല്പിക്കാൻ ആണ് പ്രയാസം.നിങ്ങളുടെ ശത്രു പുറത്തല്ല, നിങ്ങളുടെ അകത്തു തന്നെ ആണ്. അതുകൊണ്ട് വിജയിക്കാൻ വേണ്ടി അവന്റ്റെ തല അറക്കുക ആദ്യം “””””.


ഫോമയിൽ ചരിത്രം ആവർത്തിക്കപ്പെടരുത് – ബാബു മുല്ലശ്ശേരി, നാഷണൽ കമ്മിറ്റി മെമ്പർ | Malayalam News\nYou are here: Home 2018 June ഫോമയിൽ ചരിത്രം ആവർത്തിക്കപ്പെടരുത് – ബാബു മുല്ലശ്ശേരി, നാഷണൽ കമ്മിറ്റി മെമ്പർ\nഫോമാ നാഷണൽ കമ്മിറ്റി മെമ്പർ എന്ന നിലയിൽ കഴിഞ്ഞ രണ്ട് വർഷം ഹൂസ്റ്റൺ ടെക്സസ്സിനെ പ്രതിനിധീകരിക്കുന്നു. കഴിഞ്ഞ 28 വർഷമായി താമസിക്കുന്ന ഞാൻ ഫൊക്കാനയുടെ പ്രവർത്തനം ആരംഭിച്ചു ഫോമായിൽ എത്തിപ്പെട്ട ആളാണ്. ഫൊക്കാന രൂപീകരിച്ചതിന് ശേഷം 16 വർഷങ്ങൾ കാത്തിരുന്ന ശേഷമാണ് ഒരു കൺവെൻഷൻ നടത്തുവാൻ ഈ നഗരം തിരഞ്ഞെടുക്കപ്പെട്ടത്. അന്ന് ഇതേ പോലെ തന്നെ ഈസ്റ്റ് കോസ്റ്റ്ൽ താമസിക്കുന്ന ചിലരുടെ പിടിവാശി ആ സംഘടനയെ രണ്ടായി പിളർത്തി. അന്ന് ശ്രീ. ശശിധരൻ നായർ എന്ന വ്യക്തിയുടെ ദൃഢനിശ്ചയം ഒന്ന് കൊണ്ട് മാത്രം ആണ് ഫോമ എന്ന് സംഘടന രൂപം കൊണ്ടതും ആദ്യ സമാഗമം ഹൂസ്റ്റണിൽ വെച്ച് നടത്തപ്പെട്ടതും. വീണ്ടും ഒരു ദശാബ്ദകാലം കഴിഞ്ഞിരിക്കുന്നു…വീണ്ടും ഒരു കൺവെൻഷൻ ഈ പ്രദേശത്തേക്ക് വരേണ്ടത് ഒരു അനിവാര്യത ആണ്.\nഡാലസ്, ഹൂസ്റ്റൺ, മകാല്ലെൻ, ഒക്കലഹോമ തുടങ്ങിയ പ്രദേശങ്ങൾ ഉൾക്കൊണ്ട ഈ പ്രദേശത്തു നിന്നും എന്നെ നാഷണൽ കമ്മിറ്റിയിലേക്ക് അയച്ച എല്ലാവർക്കും ഈ അവസരത്തിൽ നന്ദി പറയുന്നു. ഫോമയിൽ വളരെ പ്രതീക്ഷകളോടെ പ്രവർത്തിക്കാൻ വരുന്നവർക്ക് പലപ്പോഴും ഉദ്ദേശിക്കുന്ന കാര്യങ്ങൾ ചെയാൻ സാധിക്കാറില്ല എന്ന സത്യം കൂടി വെളിപ്പെടുത്തുന്നു. എക്സിക്യൂട്ടീവ് അംഗങ്ങൾ സ്വയം ഭരണം നടത്തുന്ന അവസ്ഥ. അവർ തീരുമാനങ്ങൾ എടുത്തു നാഷണൽ കമ്മിറ്റിയെ അറിയിക്കുന്നു. എക്സിക്യൂട്ടീവ് അംഗങ്ങൾ ഇങ്ങനെ ഒരു തീരുമാനം എടുത്തു എന്ന നിലയിൽ നാഷണൽ കമ്മിറ്റിയിൽ വന്ന് പറയുന്ന രീതി ജനാധിപത്യ സംവിധാനത്തിന് തന്നെ എതിരാണ്. നാഷണൽ കമ്മിറ്റിയിൽ ചർച്ചക്ക് ശേഷം മാത്രമേ എക്സിക്യൂട്ടീവ് അത് തീരുമാനങ്ങൾ ആക്കി മാറ്റാവൂ എന്നാണു എന്റെ അഭിപ്രായം. അത് പോലെ തന്നെ നാഷണൽ കമ്മിറ്റി അംഗങ്ങൾക്ക് മുകളിൽ ഒരു സ്ട്രീറ്റിങ് കമ്മിറ്റി യെ കൊണ്ട് പ്രതിഷ്ഠിക്കുന്ന വിചിത്രമായ കാഴ്ചയും കാണുവാൻ സാധിച്ചു. സ്ട്രീറ്റിങ് കമ്മിറ്റി എന്താ നാഷണൽ കമ്മിറ്റിയുടെ മുകളിൽ ആണോ? അവർ എല്ലാം ചേർന്ന് ഒരു കൺവെൻഷൻ നടത്തുമ്പോൾ വിവിധ പ്രദേശങ്ങളിൽ നിന്നും തിരഞ്ഞെടുത്തു വരുന്ന നാഷണൽ കമ്മിറ്റി അംഗങ്ങൾ നോക്ക് കുത്തികളായി മാറുന്ന അവസ്ഥ ഇപ്പോൾ നിലവിലുണ്ടെന്ന് തുറന്ന് പറയുവാൻ ആഗ്രഹിക്കുന്നു. ഈ തരത്തിലുള്ള പ്രവർത്തികൾ ഏകാധിപധികളെ സൃഷ്ടിക്കുക മാത്രം ആണ് ചെയ്യുക എന്നും ഓർമ്മപ്പെടുത്തട്ടെ.\nലാസ് വേഗാസ് കൺവെൻഷൻ ആരും മറന്ന് കാണില്ല. ഫൗണ്ടിങ് പ്രസിഡന്റ്നെ സ്റ്റേജിൽ കയറ്റില്ല എന്ന വാശിയായിരുന്നു അന്ന് ചിലർക്ക്. അതിനും ചുക്കാൻ പിടിച്ചത് ആരാണെന്ന് അന്വേഷിക്കണം. തിരുവല്ലയിൽ നിർദ്ധനർക്ക് വീട് വെച്ച് നൽകുന്ന ചടങ്ങ് സംഘടിപ്പിച്ചപ്പോഴും ശ്രീ. ശശിധരൻ നായർക്ക് അകലെ നിന്നും കാണുവാൻ മാത്രമേ സാധിച്ചുള്ളൂ. അന്ന് മനസ്സിൽ എല്ലാവരും കുറിച്ചാണ്. ഇങ്ങനെ ഉള്ളവരെ സംഘടയിൽ നിന്നും അകറ്റി നിർത്തണമെന്നു. പരസ്പര വിശ്വാസത്തോടെ സ്നേഹത്തോടെ എല്ലാവരെയും ഉൾക്കൊണ്ട് ഉൾപ്പെടുത്തി പ്രവർത്തിക്കുവാൻ സാധിക്കണം അധികാരത്തിൽ ഏറുന്നവർ. അങ്ങനെ ഉള്ളവരെ വേണം നേതാക്കന്മാർ ആക്കുവാൻ.\nഒന്നിച്ചു സ്നേഹത്തിൽ നടന്നിരുന്ന ഒരു ദേശിയ സംഘടന രണ്ടായി വിഭജിച്ചതിൽ ഈസ്റ്റ് കോസ്റ്റ്ൽ ഉള്ള ചിലരുടെ സ്വാർദ്ധത നിലനിർത്തുവാൻ വേണ്ടി ആയിരുന്നു. കാര്യം ന്യൂ യോർക്ക് ട്രൈസ്റ്റേറ്റ് പ്രദേശത്തു നിരവധി സംഘടനകളും പേപ്പർ സംഘടനകളും ഉണ്ടെന്നുള്ളത് കൊണ്ട്, ഞങ്ങൾ പിടിക്കുന്ന മുയലിനു രണ്ട് കൊമ്പ് എന്നുള്ള ജനാതിപത്യ ധ്വമസാനം ആണ് അരങ്ങേറുന്നത്. മറ്റുള്ള പ്രദേശത്തു നിന്നും വരുന്നവർ ഈ ചിറ്റപ്പൻ നയം അംഗീകരിച്ചു കൊടുക്കുവാൻ പാടില്ല. ന്യൂ യോർക്കിൽ കൺവെൻഷൻ കൊടുത്തപ്പോൾ ചിലവുകൾ താങ്ങാൻ വയ്യാതെ ആണ് ക്രൂയിസ് കൺവെൻഷൻ ആയി അത് മാറിയത് എന്ന് ആര്ക്കാണ് അറിയാൻ പാടില്ലാത്തത്? ബേബി ഊരാളിൽ, ഷാജി എഡ്‌വേഡ് തുടങ്ങിയവരോട് സംസാരിച്ചാൽ അറിയാവുന്ന സത്യമാണ് അത്. ഫൊക്കാന പോലും രണ്ട് തവണ ഒരിക്കൽ റോചെസ്റ്ററിലും പിന്നീട് ഒരിക്കൽ അൽബാനിയിലും വെച്ചാണ് കൺവെൻഷൻ നടത്തിയതു. വീണ്ടും ഒരു മലമുകളിലേക്ക് ന്യൂ യോർക്ക് കൺവെൻഷൻ എന്ന പേരിൽ മനുഷ്യരുടെ കണ്ണിൽ പൊടി ഇട്ട് കളിക്കുന്ന ഈ പൊറാട്ട് നാടകം അവസാനിപ്പിക്കേണ്ട കാലം കഴിഞ്ഞു. അടുത്ത തവണയും ന്യൂ ജേഴ്‌സി ഇപ്പോൾ തന്നെ തയ്യാറായി നിൽക്കുന്നു. വീണ്ടും ഒരു ന്യൂ യോർക്ക് കൺവെൻഷൻ നടത്തുന്നതിന് മുമ്പ്, ന്യൂ യോർക്കിലുള്ള രണ്ട് റീജിയണുകൾ തമ്മിലുള്ള അഭിപ്രായ വ്യത്യാസങ്ങൾ പറഞ്ഞു തീർക്കണം. രണ്ട് റീജിയനും ഒന്നിച്ചിരുന്നു സർവ്വ സമ്മതനായ ഒരു സ്ഥാനാർത്ഥിയെ കൊണ്ട് വരണം. തമ്മിലടിച്ചു പരസ്പരം ചെളി വാരി എറിഞ്ഞു നിൽക്കുന്ന ഒരു പ്രദേശത്തേക്ക് കൺവെൻഷൻ ഒരിക്കലും പോകുവാൻ പാടില്ല എന്ന ദൃഢ പ്രതിജ്ഞയെടുക്കാൻ ഡെലിഗേറ്റുകൾ തയ്യാറാവണം. ഏവർക്കും നന്മകൾ ആശംസിക്കുന്നു.


ഇരിക്കൂർ മണ്ഡലത്തിൽ കോൺഗ്രസിൽ പൊട്ടിത്തെറി; സജീവ് ജോസഫിനെ മത്സരിപ്പിക്കാനുള്ള നീക്കത്തിനെതിരെ പ്രതിഷേധം - കണ്ണൂരാൻ വാർത്ത\nHome Unlabelled ഇരിക്കൂർ മണ്ഡലത്തിൽ കോൺഗ്രസിൽ പൊട്ടിത്തെറി; സജീവ് ജോസഫിനെ മത്സരിപ്പിക്കാനുള്ള നീക്കത്തിനെതിരെ പ്രതിഷേധം\nഇരിക്കൂർ മണ്ഡലത്തിൽ കോൺഗ്രസിൽ പൊട്ടിത്തെറി; സജീവ് ജോസഫിനെ മത്സരിപ്പിക്കാനുള്ള നീക്കത്തിനെതിരെ പ്രതിഷേധം\nഇരിക്കൂർ മണ്ഡലത്തിൽ കോൺഗ്രസിൽ പൊട്ടിത്തെറി. കെ.പി.സി.സി ജനറൽ സെക്രട്ടറി അഡ്വ. സജീവ് ജോസഫിനെ മത്സരിപ്പിക്കാനുള്ള നീക്കത്തിനെതിരെ എ ഗ്രൂപ്പുകാരുടെ പ്രതിഷേധം. ആലക്കോട്, ശ്രീകണ്ഠാപുരം ബ്ലോക്ക് കോൺഗ്രസ് കമ്മിറ്റി ഓഫിസുകൾ പ്രവർത്തകർ താഴിട്ട് പൂട്ടി. ഓഫീസുകൾക്ക് മുന്നിൽ കരിങ്കൊടി കെട്ടുകയും ചെയ്തു.\nപ്രദേശത്ത് സജീവിനെതിരെ വ്യാപകമായി പോസ്റ്ററുകളും പതിച്ചു. കോൺഗ്രസിൻ്റെ ഉറച്ച കോട്ടയായ ഇരിക്കൂറിൽ എ ഗ്രൂപ്പുകാരനായ കെ.പി.സി.സി ജനറൽ സെക്രട്ടറി അഡ്വ. സോണി സെബാസ്റ്റ്യനെയാണ് പരിഗണിച്ചിരുന്നത്. എന്നാൽ കെ.സി വേണുഗോപാലിൻ്റെ വിശ്വസ്ഥനായ സജീവ് ജോസഫിനെ സ്ഥാനാർത്ഥിയാക്കാൻ സ്ക്രീനിംഗ് കമ്മറ്റി യോഗത്തിൽ നീക്കമുണ്ടായതോടെയാണ് പരസ്യ പ്രതിഷേധമുണ്ടായത്. സജീവിനെ സ്ഥാനാർത്ഥിയാക്കിയാൽ വിമതനെ മത്സരിപ്പിക്കാനും നീക്കമുണ്ട്. നാല് പതിറ്റാണ്ടുകൾക്ക് ശേഷം കെ .സി ജോസഫ് ഇരിക്കൂറിൽ മത്സരിക്കാനില്ലെന്ന് പ്രഖ്യാപിച്ചതോടെയാണ് മറ്റൊരു സ്ഥാനാർത്ഥിക്കായി ചർച്ച തുടങ്ങിയത്.


ഗൂഗിളും വാട്‌സാപ്പും തുണച്ചു, തൊണ്ണൂറുകാരി 43 വര്‍ഷത്തിനുശേഷം സ്വന്തം കുടുംബത്തിലേക്ക് – Media Mangalam\nഭോപ്പാല് : ഗൂഗിളും വാട്‌സാപ്പും സഹായിച്ചപ്പോള് 43 വര്‍ഷത്തിനുശേഷം പഞ്ചുഭായി എന്ന തൊണ്ണൂറുകാരിക്ക് സ്വന്തം കുടുംബത്തെ തിരികെക്കിട്ടി. മഹാരാഷ്ട്രയിലെ ദാമോ ജില്ലയിലുള്ള കൊട്ട തല ഗ്രാമത്തില് ഇസ്രാര് ഖാന്റെ കുടുംബത്തിലായിരുന്നു പഞ്ചുഭായി ഇത്രയും കാലം കഴിഞ്ഞത്. 43 വര്‍ഷങ്ങള്‍ക്കുമുമ്പ് ട്രക്ക് ഡ്രൈവറായ ഖാന്റെ പിതാവ് പാതയോരത്ത് തേനീച്ചകള് ആക്രമിക്കുന്ന പഞ്ചുഭായിയെ കണ്ടെത്തുകയായിരുന്നു. പിന്നീട് കുടുംബത്തെപ്പറ്റി ഭായിയില് നിന്ന് കൃത്യമായി ഉത്തരം കിട്ടാതായപ്പോള് അദ്ദേഹം സ്വന്തം കുടുംബത്തിലേക്കുകൂട്ടുകയായിരുന്നു. വര്‍ഷങ്ങള്‍ക്കുശേഷം ഖാന് അമരാവതി ജില്ലയിലുള്ള അഭിഷേകുമായി ബന്ധപ്പെടുകയും വാട്‌സാപ്പിന്റെ സഹായത്തോടെ പഞ്ചുഭായിയുടെ ചിത്രം ആ ഗ്രാമത്തില് പ്രചരിപ്പിക്കുകയും ചെയ്തു. ഈ ചിത്രം പഞ്ചുഭായിയുടെ പേരക്കുട്ടിയായ പൃഥ്വി കുമാര് ഷിന്റ തിരിച്ചറിഞ്ഞ് ഖാനുമായി ബന്ധപ്പെടുകയായിരുന്നു.\nഅഞ്ചു വര്‍ഷം മുമ്പ് പഞ്ചുഭായിയുടെ ഭര്‍ത്താവായ തേജ്പാലും മൂന്നു വര്‍ഷം മുമ്പ് മകന് ഭായ്‌ലാലും മരിച്ചിരുന്നു. പഞ്ചുഭായിയെക്കാണാതെ ഏറെ വിഷമിച്ചാണവര് മരിച്ചത്. തേജ്പാല് അന്ന് പോലിസില് പരാതി നല്‍കിയിരുന്നു എന്നും പൃഥ്വി കുമാര് ഷിന്റ പറഞ്ഞു. ഇത്രയും കാലം സംരക്ഷണം നല്‍കിയ ഖാന്റെ കുടുംബത്തോട് നന്ദിയുണ്ടെന്നും കുമാര് ഷിന്റ കൂട്ടിച്ചേര്‍ത്തു. പഞ്ചുഭായി പോകുന്നതില് വിഷമമുണ്ടെങ്കിലും സ്വന്തം കുടുംബത്തോടൊപ്പമാണ് പോകുന്നത് എന്ന സന്തോഷമുണ്ടെന്ന് ഖാന് പറഞ്ഞു.


'ആമി' സിനിമയാവുമ്പോള് | islamonlive.in\nby സുഫീറ എരമംഗലം\nസുറയ്യ എന്ന പ്രഭാതനക്ഷത്രം(അങ്ങനെ മാത്രം വിളിക്കപ്പടുവാന് അവര് ആഗ്രഹിച്ചു) ആ പേരുപോലെ പ്രഭ ചുരത്തിക്കൊണ്ടിരിക്കുന്നു. സിനിമയെന്ന കൊച്ചു കണ്ണാടിയിലേക്ക് ആ മഹാ ജീവിത വെളിച്ചത്തെ കടത്തിവിടുമ്പോള് അപൂര്‍ണതകള് സ്വാഭാവികം മാത്രം. അത്യന്തം വിസ്മയകരങ്ങളായ സ്വപ്നച്ചിറകുകളുള്ള ഈ നിലാപക്ഷി അഭ്രപാളിയില് ആലേഖനം ചെയ്യപ്പെട്ടു. അത് അഭിനന്ദനീയം തന്നെ. സിനിമയെ വെല്ലുന്ന മാസ്മരികവ്യക്തിത്വത്തിന്റെ ഉടമയാണവര്. അവരെക്കുറിച്ച് അനുവാചകരില് നിറയുന്ന പരികല്‍പനയെ തൃപ്തിപ്പെടുത്തുവാന് ആമിയെന്ന ബിംബകല്‍പനക്ക് കഴിഞ്ഞുവോ എന്ന് ചോദിച്ചാല് ഇല്ല എന്ന് പറയേണ്ടതായ് വരും. എങ്കിലും അത്തരം ശ്രമങ്ങളിലൂടെയാണ് സിനിമ സഞ്ചരിക്കുന്നത് എന്ന് പറയാം. ഒരു സിനിമയുടെ അതിരുകളിലേക്ക് ആ വ്യക്തിപ്രഭാവത്തെ ഒതുക്കി നിര്‍ത്തുവാന് കഴിയില്ല എന്നത് കടലിന്റെ ആഴങ്ങളെ ഒപ്പിയെടുക്കുവാന് ഒറ്റ ഫ്രെയ്മില് ഒരു ഫോട്ടോഗ്രാഫര്‍ക്ക് കഴിയുന്നില്ല എന്ന വിലയിരുത്തല് പോലെയാണ്. ഉപരിപ്ലവ സൗന്ദര്യം മാത്രമാണ് സാധ്യമാവുക.\nഓര്‍മവെച്ച നാള് മുതല് തേടിക്കൊണ്ടിരുന്ന സ്‌നേഹത്തെ ഒടുക്കം അവര് കണ്ടെത്തുന്ന ഒരു ജലാശയമുണ്ട്. ഇസ്ലാം എന്ന ആ ജലാശയത്തില് കൃതാര്‍ത്ഥയായതും ധന്യയായതും അവര് തന്റെ കവിതയില് കുറിക്കുന്നുണ്ട്. എഴുപതുകള് മുതല് ഖുര്‍ആന് പഠനത്തില് ഏര്‍പെട്ടിരുന്നതായും എണ്‍പതുകള് തൊട്ട് ഇസ്ലാം ആശ്ലേഷണത്തിന് ആഗ്രഹിച്ചിരുന്നതായും മകന് സാക്ഷ്യപ്പെടുത്തുന്നുണ്ട്. രണ്ട് മുസ്ലിം ബാലന്‍മാരെ ‘മക്കളായി’ വളര്‍ത്തിയിട്ടുമുണ്ട്. ദേശീയവും അന്തര്‍ദേശീയവുമായ നിരവധി പുരസ്‌കാരങ്ങള്‍ക്കര്‍ഹയായ അവര് ലോകത്തിന്റെ വിവിധ ഭാഗങ്ങളിലെ സര്‍വകലാശാലകളില് വിസിറ്റിങ് പ്രൊഫസറായിട്ടുണ്ട്.\nഎല്ലാം ഒരു സിനിമയില് ചിത്രീകരിക്കുക ശ്രമകരമാണെങ്കിലും ആ അതുല്യ പ്രതിഭയെ പശ്ചാത്തലശബ്ദത്തിലെങ്കിലും പരിചയപ്പെടുത്താതിരുന്നത് അനൗചിത്യമായി തോന്നുന്നു. നിരന്തരമായ സ്‌നേഹാന്വേഷണമാണ് അവരെ സമാധാന ഗേഹത്തിലേക്കെത്തിച്ചത്. പൂങ്കാവനത്തിലേക്ക് എത്തപ്പെടുന്ന ശലഭത്തെ പോലെ..അത്രമേല് സ്വാഭാവികമായിരുന്ന ആ ലയനം.\nമലയാളിമനസ് തിരസ്‌കരിച്ച സുറയ്യയെന്ന ‘പ്രേമിക’യെ അടുത്തറിയുവാന് വായനാകുതുകികള്‍ക്ക് ഉദ്ദീപനം നല്‍കുന്ന സിനിമ തന്നെയാണിത്. ബാല്യകൗമാരങ്ങളാണ് അവരെ രൂപപ്പെടുത്തിയതെന്നിരിക്കെ ..മനോഹര ഗാനങ്ങളുടെയും മഴയുടെയും പശ്ചാത്തലത്തില് അവയുടെ ചിത്രീകരണം ഹൃദ്യമായിരിക്കുന്നു. മഞ്ജു തന്റെ ഭാഷണത്തേക്കാള് മികവ് പുലര്‍ത്തിയത് നയന ഭാവങ്ങളിലാണ്.\nകേരളീയപരിസരത്തിന്റെ സാംസ്‌കാരിക അച്ചടക്കം പാലിച്ചു കൊണ്ടുതന്നെ കമല് കമലയെ അവതരിപ്പ്ച്ചിട്ടുണ്ട്. എന്നാല് ഇതൊരു ശ്ലഥചിത്രം മാത്രമാണ്. അപാരമായ ഒഴുകിപ്പരക്കലുകളുള്ള ആ നക്ഷത്ര വെളിച്ചത്തിന്റെ നൈര്‍മല്യത്തെ..,കഥകളിലും കവിതകളിലും അനന്തതയുടെ അസ്ത്രചിഹ്നങ്ങളിട്ട ആ സ്‌നേഹാര്‍ത്ഥിനിയുടെ തരള സൗന്ദര്യത്തെ.. അനശ്വരതയുടെ ആകാശ പാളിക്ക് മാത്രം ചലചിത്രപ്പെടുത്തുവാന് കഴിയുമെന്നാണോ?\nഅവരുടെ പ്രതിഭാഭാരത്തെ താങ്ങുവാനുള്ള ആസ്വാദ്യക്ഷമതയില്ലാത്ത കേരളത്തിന് അവരുടെ ആത്മീയ സര്‍ഗത്തെയും താങ്ങുവാനായില്ല എന്നതും ഹാദിയാനന്തര കാലത്തെ ഈ സിനിമഅടയാളപ്പെടുത്തുന്നുണ്ട്. തിരസ്‌കാരത്തിന്റെ വേദനകളില് ജീവിച്ച മഹാകാഥികയെ തമസ്‌കാരത്തിന്റെ ഫാഷിസ്റ്റ് ശ്രമങ്ങളില് നിന്ന് കലാപരമായി കമല് മോചിപ്പിച്ചത് ആദരാഞ്ജലികള് തന്നെ.\nമക്കളില് ബുദ്ധിയും ചിന്തയും വളര്‍ത്താന് ആഗ്രഹിക്കുന്നവര്‍ക്ക്\nപരമ്പരാഗത അറബി കലിഗ്രഫിയില് ചുവടുറപ്പിച്ച് ഉത്തരാഫ്രിക്ക\nഖുർആൻ പാരായണം, പതിനഞ്ച് ഉപദേശങ്ങൾ


womens champions league lyon - Malayalam MyKhel\n» ബാഴ്‌സലോണയെ തകര്‍ത്തെറിഞ്ഞ് ലിയോണിന് ചാമ്പ്യന്‍സ് ലീഗ് കിരീടം\nUpdated: Sunday, May 19, 2019, 14:07 [IST]\nലണ്ടന്: വനിതകളുടെ ചാമ്പ്യന്‍സ് ലീഗ് ഫുട്‌ബോളില് ഫ്രഞ്ച് ടീം ഒളിമ്പിക് ലിയോണ് ബാഴ്‌സലോണയെ 4-1 എന്ന സ്‌കോറിന് തോല്‍പ്പിച്ച് കിരീടം സ്വന്തമാക്കി. തുടര്‍ച്ചയായ നാലാം തവണയാണ് ലിയോണിന്റെ ചാമ്പ്യന്‍സ് ലീഗ് കിരീടനേട്ടം. സൂപ്പര്‍താരം അദ ഹെകര്‍ബര്‍ഗിന്റെ ഹാട്രിക് ആണ് കളിയുടെ സവിശേഷത. 2011ന് ശേഷം ടീം ആറുതവണ ചാമ്പ്യന്‍സ് ലീഗില് മുത്തമിട്ടു.\nവനിതാ ഫുട്‌ബോളിലെ ചാമ്പ്യന് ടീമായ ലിയോണിനെതിരെ ബാഴ്‌സയ്ക്ക് കാര്യമായൊന്നും ചെയ്യാനായില്ല. മത്സരം തുടങ്ങി അഞ്ചു മിനിറ്റ് കഴിഞ്ഞയുടന് ക്യാപ്റ്റന് ഡെന്‍സിഫര് ലിയോണിനായി ലീഡ് നല്‍കി. ഇതിന് പിന്നാലെ ഹെഗര്‍ബര്‍ഗ് ടീമിനായി ഹാട്രിക്കും സ്വന്തമാക്കി. 14, 19, 30 മിനിറ്റുകളിലായിരുന്നു ഗോളുകള്. ആദ്യ പകുതിയില് തന്നെയായിരുന്നു ലിയോണിന്റെ നാലു ഗോളുകളും.\nരണ്ടാം പകുതിയില് മാത്രമാണ് ബാഴ്‌സലോണ അല്‍പമെങ്കിലും ഉണര്‍ന്നുകളിച്ചത്. അസിസാറ്റ് ഒഷോല 89-ാം മിനിറ്റില് ബാഴ്‌സലോണയ്ക്കായി ആശ്വാസഗോള് നേടി. ഒന്നിലധികം അവസരങ്ങള് ബാഴ്‌സലോണ പാഴാക്കിയതും അവര്‍ക്ക് തിരിച്ചടിയായി. 1991ന് ശേഷം 17 തവണ ഫ്രഞ്ച് ലീഗ് കിരീടം നേടിയ ടീമാണ് ലിയോണ്. ഒന്‍പതു തവണ ഫ്രഞ്ച് കപ്പ് കിരീടവും സ്വന്തമാക്കിയിട്ടുണ്ട്.\nRead more about: woman champions league lyon barcelona football ബാഴ്‌സലോണ ലിയോണ് ഫുട്‌ബോള്\nStory first published: Sunday, May 19, 2019, 13:59 [IST]


രാജ്യത്ത് കോവിഡ് രോഗികള് 7.67 ലക്ഷം; രോഗമുക്തി നിരക്ക് 61.53 ശതമാനം | National | Deshabhimani | Thursday Jul 9, 2020\nദിവസേനയുള്ള രോഗികള് വീണ്ടും 24000 കടന്നു\nരാജ്യത്ത് കോവിഡ് ബാധിതര് 7.67 ലക്ഷത്തിലേറെ, മരണം 21000 കടന്നു. 24 മണിക്കൂറില് രോഗികള് 22752, മരണം 482. രോഗമുക്തി നിരക്ക് 61.53 ശതമാനം. ആകെ 4.57 ലക്ഷം പേർ രോഗമുക്തരായപ്പോൾ 2.65 ലക്ഷം പേർ ചികിത്സയില്. ദിവസേനയുള്ള രോഗികളുടെ എണ്ണം തിങ്കളും ചൊവ്വയും 23000 ത്തിൽ താഴെയായെങ്കില് ബുധനാഴ്‌ച വീണ്ടും 24000 ത്തിലേറെയായി. 24 മണിക്കൂറിൽ 2.63 ലക്ഷം സാമ്പിൾ പരിശോധിച്ചു. പത്തുലക്ഷം പേരിൽ പരിശോധന 7180 എന്ന തോതിലായി.\n● മഹാരാഷ്ട്രയിൽ ബുധനാഴ്ച 198 മരണം. ആകെ രോഗികള് 2.24 ലക്ഷം, മരണം 9448. മുംബൈയിൽ മരണം അയ്യായിരം കടന്നു. ബുധനാഴ്‌ച 62 മരണം.\n● തമിഴ്‌നാട്ടിൽ 64 മരണം, 3756 രോഗികള്. ആകെ 1.22 ലക്ഷം രോഗികള്, മരണം 1700. വൈദ്യുതി മന്ത്രി പി തങ്കമണിക്കും മകനും കോവിഡ്. ഉന്നതവിദ്യാഭ്യാസ മന്ത്രി കെ പി അൻപഴകന് നേരത്തെ രോഗം സ്ഥിരീകരിച്ചു. ഡിഎംകെ എംഎൽഎ ജെ അൻപഴകൻ നേരത്തെ കോവിഡ് ബാധിച്ച് മരിച്ചു.\n● ഡൽഹിയിൽ 48 മരണം. ആകെ രോഗികള് 104864, മരണം 3213. ദിവസേനയുള്ള രോഗികളില് കർണാടക ഡൽഹിയെ മറികടന്നു.ബുധനാഴ്‌ച 2062 രോഗികൾ, 54 മരണം. ആകെ രോഗികൾ 28877. മരണം 470. യുപിയിൽ ബുധനാഴ്ച മരണം18, ബംഗാളിൽ 23, ആന്ധ്രയിൽ 12, രാജസ്ഥാനിൽ 10, ഗുജറാത്തിൽ 16 മരണം.\n●ബംഗാളിൽ കണ്ടെയ്‌ൻമെന്റ് മേഖലകളിൽ ഒരാഴ്‌ചത്തെ പൂർണ അടച്ചിടൽ. ആവശ്യമെങ്കിൽ നീട്ടും.\n● ആന്ധ്രയിൽ തുടർച്ചയായി മൂന്നാം ദിവവും പ്രതിദിന രോഗബാധ 1000 കടന്നു\n● കർണാടകയിൽ കെആർഎസ് സ്‌റ്റേഷനിൽ റെയിൽവേ പൊലീസിലെ എഎസ്‌ഐക്ക് കോവിഡ് സ്ഥിരീകരിച്ചു


സംസ്ഥാനത്ത് ഉടന് വൈദ്യുതി നിയന്ത്രണങ്ങളൊന്നും ഏര്‍പ്പെടുത്തേണ്ടതില്ലെന്ന് കെ എസ് ഇ ബി - Malayalam Today\nസംസ്ഥാനത്ത് ഉടന് വൈദ്യുതി നിയന്ത്രണങ്ങളൊന്നും ഏര്‍പ്പെടുത്തേണ്ടതില്ലെന്ന് കെ എസ് ഇ ബി\nതിരുവനന്തപുരം: സംസ്ഥാനത്ത് ഉടന് വൈദ്യുതി നിയന്ത്രണങ്ങളൊന്നും ഏര്‍പ്പെടുത്തേണ്ടതില്ലെന്ന് കെഎസ്ഇബി. ഈമാസം അവസാനംവരെ നിലവിലെ സ്ഥിതി തുടരാന് കെഎസ്ഇബി ചെയര്‍മാന്റെ നേതൃത്വത്തില് ചേര്‍ന്ന ഉന്നതാധികാര സമിതി യോഗം തീരുമാനിച്ചു. ആഗസ്ത് ഒന്നിന് വീണ്ടും യോഗം ചേര്‍ന്ന് മഴയുടെ അളവും അണക്കെട്ടിലെ ജലനിരപ്പും അടക്കമുള്ള സാഹചര്യങ്ങള് വിശദമായി വിലയിരുത്തും. ഈമാസം 18 മുതല് ഒരാഴ്ചത്തേയ്ക്ക് മഴ ശക്തമാവുമെന്ന കാലാവസ്ഥാ നിരീക്ഷണകേന്ദ്രത്തിന്റെ പ്രവചനം കണക്കിലെടുത്താണ് നിയന്ത്രണങ്ങള് ഏര്‍പ്പെടുത്തേണ്ട സാഹചര്യമില്ലെന്ന തീരുമാനത്തില് യോഗമെത്തിയത്.\nസംസ്ഥാനത്തെ അണക്കെട്ടുകളില് സംഭരണശേഷിയുടെ 12 ശതമാനം വെള്ളം മാത്രമേ ബാക്കിയുള്ളൂ. ഇന്നത്തെ കണക്കുകള്‍പ്രകാരം 507 ദശലക്ഷം യൂനിറ്റ് വൈദ്യുതി ഉല്‍പ്പാദിപ്പിക്കാനുള്ള വെള്ളം ലഭ്യമാണ്. സംസ്ഥാനത്തെ വൈദ്യുതി ഉപയോഗത്തിന്റെ മൂന്നിലൊന്ന് മാത്രമാണ് ജലവൈദ്യുതി പദ്ധതികളില്‍നിന്ന് ഉല്‍പാദിപ്പിക്കുന്നത്. ഈമാസം 30 വരെ ജലവൈദ്യുതി പദ്ധതികളെ ആശ്രയിക്കാമെന്നാണ് കെഎസ്ഇബിയുടെ കണക്കൂട്ടല്. അതിനുള്ളില് കാലവര്‍ഷം ശക്തിപ്പെടുമെന്നാണ് പ്രതീക്ഷ. അതേസമയം, പുറത്തുനിന്ന് ലഭിക്കേണ്ട 2,710 മെഗാവാട്ട് വൈദ്യുതിയില് 550 മെഗാവാട്ട് മുതല് 690 മെഗാവാട്ട് വരെ കുറവ് അനുഭവപ്പെടുന്നുണ്ട്.\nകേന്ദ്രവൈദ്യുതി നിലയങ്ങളില്‍നിന്നുള്ള വൈദ്യുതിയുടെ കുറവുമൂലം ഇതിനകം ചില സ്ഥലങ്ങളില് നിയന്ത്രണം നിലവിലുണ്ട്. എന്നാല്, പൂര്‍ണമായി നിയന്ത്രണം ഏര്‍പ്പെടുത്തുന്നതില് 30ന് ശേഷം തീരുമാനമെടുക്കും. വൈദ്യുതി ലഭ്യതയുടെ കുറവ് നികത്തുന്നതിന് പവര് എക്സ്ചേഞ്ചില്‍നിന്ന് വൈദ്യുതി പരമാവധി വാങ്ങാമെന്ന് യോഗം തീരുമാനിച്ചു. അടുത്ത ദിവസങ്ങളില് ലഭ്യമായ വൈദ്യുതിയുടെ പീക്സമയങ്ങളിലെ നിരക്ക് ക്രമാതീതമായി ഉയരുമെന്നും വൈദ്യുതി ലഭ്യതയില് കുറവുണ്ടാവുമെന്നും യോഗം വിലയിരുത്തി. പരമാവധി വിലയ്ക്ക് വൈദ്യുതി വാങ്ങി വിതരണം നടത്തി പ്രതിസന്ധി പരിഹരിക്കാനാണ് ധാരണ.


ബ്രോ ഡാഡിയുടെ ചിത്രീകരണം ആരംഭിച്ചു | CinemaTalkies\nബ്രോ ഡാഡിയുടെ ചിത്രീകരണം ആരംഭിച്ചു\nJuly 15, 2021 by Kiran K\nപ്രിഥ്വിരാജ് രണ്ടാമത് സംവിധാനം ചെയ്യുന്ന ചിത്രമാണ് ബ്രോ ഡാഡി. മോഹൻലാൽ നായകനായി എത്തുന്ന സിനിമയുടെ ചിത്രീകരണം ആരംഭിച്ചതായി പൃഥ്വിരാജിന്റെ ഭാര്യ സുപ്രിയ മേനോൻ സോഷ്യൽ മീഡിയയിലൂടെ അറിയിച്ചു. സംസ്ഥാനസര്‍ക്കാര് സിനിമാ ചിത്രീകരണത്തിന് അനുമതി നല്‍കാത്തതിനാല് ആണ് കേരളത്തിന് പുറത്തേയ്ക്ക് ചിത്രീകരണം നടത്തുന്നത്.\nബ്രോ ഡാഡി ഇന്ന് രാവിലെ തുടങ്ങി. ഡയറക്ടര് സര് വീണ്ടും മോണിറ്ററിന്റെ മുന്നിലേക്ക് തിരിച്ചെത്തിയെന്നുമാണ് സുപ്രിയ മേനോൻ എഴുതിയിരിക്കുന്നത്. ചെന്നൈയിലും മുംബൈയിലുമായിരിക്കും ചിത്രത്തിന്റെ ഇന്‍ഡോര് ചിത്രീകരണം. പൃഥ്വിയും ‘ബ്രോ ഡാഡി’യില് അഭിനയിക്കുന്നുണ്ട്. കല്യാണി പ്രിയദര്‍ശന്, മീന, ലാലു അലക്‌സ്, മുരളി ഗോപി, കനിഹ, സൗബിന് എന്നിവരാണ് ചിത്രത്തിലെ മറ്റ് പ്രധാനതാരങ്ങൾ.\nസിനിമയുടെ കഥയൊരുക്കിയിരിക്കുന്നത് ശ്രീജിത്ത് എന്, ബിബിന് മാളിയേക്കല് ഇവര് ചേര്‍ന്നാണ്. ആശിര്‍വാദ് സിനിമാസിന്റെ ബാനറില് ആന്റണി പെരുമ്പാവൂര് ആണ് ചിത്രം നിർമിക്കുന്നത്. ലൂസിഫറിന് ശേഷം പ്രിത്വിയും മോഹൻലാലും ഒന്നിക്കുന്ന രണ്ടാമത്തെ ചിത്രമാണിത്.\nനാരപ്പയുടെ ട്രെയ്‌ലർ പുറത്തിറങ്ങി\nരാജമൗലി ചിത്രം ആർ‌ആർ‌ആറിലെ പുതിയ മേക്കിങ് വീഡിയോ പുറത്തിറങ്ങി


ബുദ്ധി കുളം പോലെ വിവേകം ചകിരി പോലെ | Malayali Manasu\nHome Literature ബുദ്ധി കുളം പോലെ വിവേകം ചകിരി പോലെ\nബുദ്ധി കുളം പോലെ വിവേകം ചകിരി പോലെ\nശ്രീമതി ശ്രീദേവി തങ്കച്ചി അഞ്ചക്ക ശമ്പളം വാങ്ങുന്ന ഒരു ഉന്നത ഉദ്യോഗസ്ഥ യാണ്. മക്കളൊക്കെ കുടുംബമായി വിദേശത്ത് താമസിക്കുന്നു. ആദ്യത്തെ രണ്ടുമൂന്നുദിവസം കൊറോണ കാലം വലിയ രസമായി തോന്നി. ഇഷ്ടം പോലെ ടിവി കണ്ടും കിടന്നുറങ്ങിയും സമയം കളഞ്ഞു. പിന്നീടത് മടുപ്പ് ആയി.\nകൂട്ടുകാരുടെ മക്കളുടെ കല്യാണം ഒക്കെ ഒന്നൊന്നായി മാറ്റിവെച്ചു. ഒരു നല്ല നാളെ വരും എന്ന പ്രതീക്ഷയിൽ സാരിയും ബ്ലൗസും തേച്ചു വച്ചും അലമാരി അടുക്കിയും സമയം കളഞ്ഞു. ഇനി എങ്ങനെ ഈ കോവിഡ് കാലം പ്രയോജനകരമായി വിനിയോഗിക്കാം എന്ന് ആലോചിച്ച് ഇരിക്കുമ്പോഴാണ് ശ്രീദേവിയുടെ തലയിലേക്ക് ഇങ്ങനെ ഒരു ഐഡിയ വന്നത്. ജുവൽ ബോക്സ് തുറന്ന് ശ്രീദേവി സ്വർണ്ണം ഒക്കെ നോക്കിയപ്പോൾ പലതും നിറം മങ്ങിയിരിക്കുന്നു. കോവിഡ് കഴിഞ്ഞു കല്യാണങ്ങൾ ഒക്കെ കൂട്ടത്തോടെ വരുമ്പോൾ ഒരു കാര്യവും ചെയ്യാൻ സാവകാശം കിട്ടിയെന്നു വരില്ല. ഉടനെ തന്നെ വാഷ്ബേസിൻ drain കവർ വെച്ച് അടച്ച് എല്ലാ ആഭരണങ്ങളും അതിൽ എടുത്തിട്ട് വെള്ളം നിറച്ചു. സോപ്പു കായയും പുളിയും ഷാമ്പൂവും അതിൽ ഇട്ടു. മൂന്നു നാല് മണിക്കൂർ കഴിഞ്ഞപ്പോൾ ഓരോന്നും ടൂത്ത് ബ്രഷ് ഇട്ട് ഉരച്ച് കഴുകി വെള്ളം കളഞ്ഞ് വീണ്ടും നല്ല വെള്ളത്തിൽ കഴുകി വീണ്ടും drain കവർ അടച്ചുവെച്ച് വെള്ളം നിറച്ച് അതിൽ കുറച്ച് മഞ്ഞൾ പൊടി വിതറി. അരമണിക്കൂർ കഴിഞ്ഞ് കഴുകി പഴയ വെള്ള തുണിയിൽ എല്ലാം നിരത്തിവെച്ച് തുടച്ചുമിനുക്കി.\nശ്രീദേവിയുടെ അന്നത്തെ അധ്വാനത്തിൽ അവർക്ക് തന്നെ മതിപ്പ് തോന്നി. എല്ലാം ഉണങ്ങി തിരിച്ചു വയ്ക്കാൻ നേരത്താണ് ശ്രീദേവി മനസ്സിലാക്കുന്നത് വിലകൂടിയ വൈര മൂക്കുത്തിയും ചെറിയ ഒരു കമലിന്‍റെ പെയറിൽ ഒരെണ്ണവും കാണുന്നില്ല. അത് കഴുകാൻ എടുത്തിരുന്നുവോ എന്നും സംശയമായി. അലമാര മുഴുവൻ തിരയാൻ തുടങ്ങി. അപ്പോഴാണ് ശ്രീദേവിക്ക് അത് ബ്രഷ് ചെയ്ത കാര്യം ഓർമ്മ വന്നത്. വൈരക്കല്ല് ‘bluefox’ആയിരുന്നു. ഇപ്പോൾ അത് കിട്ടാൻ പോലും ഇല്ല. മുത്തശ്ശിയുടെയടുത്തുനിന്ന് തലമുറ കൈമാറി വന്ന ഒരു വൈര മൂക്കുത്തി ആയിരുന്നു അത്. ഒരുവിധം രാത്രി ഉറങ്ങാതെ നേരം വെളുപ്പിച്ചു.\nരാവിലെ തന്നെ വാഷ്ബേസിനിലെ വെള്ളം എങ്ങോട്ടാണ് പോകുന്നത് എന്ന അന്വേഷണവുമായി പുറപ്പെട്ടു. രണ്ടുമൂന്ന് പ്ലംബർമാരെ വിളിച്ചിട്ട് ഒന്നും കിട്ടാതെ അവസാനം വലിയ ശുപാർശ ഒക്കെ നടത്തി ഒരാളെത്തി. പ്ലംബർ താഴത്തെ പൈപ്പിൽ കുടുങ്ങിയിട്ടുണ്ടോ എന്ന് നോക്കാൻ വാഷ്‌ബേസിന്റെ താഴെ ഭാഗം മുഴുവൻ അഴിച്ചു. മൂക്കുത്തിയും കമ്മലും അവിടെ ഒന്നും തങ്ങിയിട്ടില്ല. ഇത്ര വിലകൂടിയ ആഭരണം ആരെങ്കിലും വാഷ്ബേസിനിൽ ഇടുമോ എന്ന് ചോദിച്ചു പ്ലംബർ. ഒരു പാത്രത്തിൽ ഇട്ട് കഴുകിയാൽ പോരായിരുന്നോ? ഇനി പോയ ബുദ്ധി പിടിച്ചാൽ കിട്ടുമോ?\nകമ്മലിന്റെ പെയറിൽ ഒരെണ്ണം ഉണ്ടായിരുന്നല്ലോ. ശ്രീദേവി അത് പ്ലംബറി ന്റെ മുമ്പിൽ വെച്ച് drain കവറിലൂടെയിട്ടു. അതിലൂടെ പോകാൻ സാധ്യതയുണ്ടോ എന്ന് ടെസ്റ്റ് ചെയ്തായിരുന്നു. പോകും എന്ന് മനസ്സിലായി ഇപ്പോൾ ആ കമ്മലും കാണാനില്ല.\n“ഭയങ്കര അഴുക്കാണ് അതിനകത്ത്. അത് ക്ലീൻ ചെയ്യാൻ ഒന്നും ഇപ്പോൾ സമയമില്ല.lockdown കഴിയുമ്പോൾ മാഡം എന്നെ വിളിക്ക്. അന്ന് ഞാൻ വന്ന് സാവകാശം എല്ലാം നോക്കി തരാം. ഇനി കുറെ നാളത്തേക്ക് ആ വാഷ്ബേസിൻ ഉപയോഗിക്കേണ്ട. ഇപ്പോൾ ക്ലീൻ ചെയ്യാൻ ഒക്കെ ഇരുന്നാൽ ലേറ്റ് ആയി ഞാൻ ഇന്ന് അന്തിയുറങ്ങുന്നത് പോലീസ് സ്റ്റേഷനിൽ ആയിരിക്കും.” എന്ന് പറഞ്ഞു. ലോകത്ത് ഇല്ലാത്ത കൂലിയും വാങ്ങി പ്ലംബർ സ്ഥലംവിട്ടു. ഇനി കമ്മലും കൂടി പ്ലംബറിന് കിട്ടി അതും പോക്കറ്റിലിട്ട് പോയതാണോ എന്നും ശ്രീദേവിക്ക് അറിഞ്ഞുകൂടാ. വാർത്തയിൽ ലോക്ക് ഡൗൺ മിക്കവാറും നീട്ടും എന്ന് കൂടി കേട്ടതോടെ ശ്രീദേവി അസ്തപ്രജ്ഞയായി ഇരുന്നു. ഏതായാലും ഇത് നല്ലൊരു നേരമ്പോക്കായി.\nPrevious articleസ്ഥാനാർത്ഥി (ചെറുകഥ)\nNext articleഗാന വിശകലനം – ഉദയ് നാരായണൻ, അബുദാബി


ആണ്‍കരുത്തു വര്‍ദ്ധിപ്പിയ്ക്കാന് ഒറ്റ ആഴ്ച | Natural Remedies To Boost Male Hormone - Malayalam BoldSky\n| Updated: Monday, April 23, 2018, 14:07 [IST]\nഹോര്‍മോണുകളാണ് ശരീരത്തിന്റെ പല പ്രധാന പ്രവര്‍ത്തനങ്ങളേയും നിയന്ത്രിയ്ക്കുന്നത്. സ്ത്രീ ശരീരത്തിലും പുരുഷശരീരത്തിലും പൊതുവായ ചില ഹോര്‍മോണുകളുണ്ട്. ഇതല്ലാതെ ചില പ്രത്യേക ഹോര്‍മോണുകളുമുണ്ട്. സ്ത്രീ ശരീരത്തില് ആര്‍ത്തവ, ഗര്‍ഭധാരണ, മെനോപോസ് അവസ്ഥകള്‍ക്കും പുരുഷന്മാരില് രോമവളര്‍ച്ചയ്ക്കുമെല്ലാം ഇവയാണ് പ്രധാന കാരണമാകുന്നത്.\nസ്ത്രീ ഹോര്‍മോണ് പൊതുവേ ഈസ്ട്രജന് ഹോര്‍മോണ് എന്നാണ് അറിയപ്പെടുന്നത്. പുരുഷഹോര്‍മോണ് ടെസ്‌റ്റോസ്റ്റിറോണ് ഹോര്‍മോണ് എന്നാണ് അറിയപ്പെടുന്നത്. പുരുഷശരീരത്തിലെ രോമവളര്‍ച്ചയ്ക്കും സെക്‌സ് സംബന്ധമായ കഴിവുകള്‍ക്കുമെല്ലാം ഈ ഹോര്‍മോണാണ് പ്രധാന പങ്കു വഹിയ്ക്കുന്നത്. ഇതിനു പുറമേ മസില് വളര്‍ച്ചയ്ക്കും ഇതേറെ അത്യാവശ്യമാണ്.\nപുരുഷന്മാരിലെ പുരുഷഹോര്‍മോണ് കുറയുന്നത് സെക്‌സ് സംബന്ധമായ പല പ്രശ്‌നങ്ങള്‍ക്കും രോമവളര്‍ച്ച കുറയുന്നതിനുമെല്ലാം വഴിയൊരുക്കാറുണ്ട്. മസിലുകളുടെ വളര്‍ച്ചയ്ക്കും ടെസ്‌റ്റോസ്റ്റിറോണ് ഹോര്‍മോണ് അത്യാവശ്യമാണുതാനും.\nകിടപ്പറയിലെ പല പുരുഷപ്രശ്‌നങ്ങള്‍ക്കും പ്രധാന വില്ലന് ടെസ്‌റ്റോസ്റ്റിറോണ് ഹോര്‍മോണാണ്. ഇതിന്റെ പോരായ്മ ഉദ്ധാരണക്കുറവിന് വഴിയൊരുക്കും. സെക്‌സ് താല്‍പര്യങ്ങളെ കുറയ്ക്കും. സെക്‌സ് സ്റ്റാമിന കുറയാനും ഇത് ഇടയാക്കും.\nടെസ്‌റ്റോസ്റ്റിറോണ് ഹോര്‍മോണ് കുറയുന്നത് പല ലക്ഷണങ്ങളിലൂടെയും നമുക്കു തിരിച്ചറിയാനാകും. ഇതെങ്ങനെയെന്നും ഇതു വര്‍ദ്ധിപ്പിയ്ക്കാന് എന്തെല്ലാം ചെയ്യണമെന്നതിനെക്കുറിച്ചും അറിഞ്ഞിരിയ്ക്കൂ, ഇവയ്ക്കായി കൃത്രിമ വഴികള് പരീക്ഷിയ്‌ക്കേണ്ടതില്ല. നമ്മുടെ ഭക്ഷണ, ജീവിതചര്യകളിലെ മാറ്റങ്ങളിലൂടെ ഇതു സാധിയ്ക്കാവുന്നതേയുള്ളൂ.\nമുടി കൊഴിയുക, സ്‌ട്രെസ് കൂടുക\nപുരുഷന്മാരില് പ്രത്യേകിച്ചു മറ്റു കാരണങ്ങളിലാത്തെ മുടി കൊഴിയുക, സ്‌ട്രെസ് കൂടുക തുടങ്ങിയ കാരണങ്ങള്‍ക്ക് ടെസ്റ്റോസ്റ്റിറോണ് ഹോര്‍മോണ് കാരണമാകാറുണ്ട്.\nസെക്‌സ് സംബന്ധമായ പല പ്രശ്‌നങ്ങള്‍ക്കു\nപുരുഷഹോര്‍മോണ് കുറയുന്നത് സെക്‌സ് സംബന്ധമായ പല പ്രശ്‌നങ്ങള്‍ക്കു വഴിയൊരുക്കും. സെക്‌സ് താല്‍പര്യം കുറയുന്നതാണ് ടെസ്റ്റോസ്റ്റിറോണ് ഹോര്‍മോണ് കുറവിന്റെ ഒരു ലക്ഷണം. സെക്‌സ് താല്‍പര്യങ്ങള്‍ക്ക് ഇത് അത്യാവശ്യമാണ്. നല്ല ഉദ്ധാരണത്തിനും അത്യാവശ്യമാണ്.\nപുരുഷന്മാരില് ചില ആരോഗ്യപ്രശ്‌നങ്ങള്‍ക്കും ടെസ്റ്റോസ്റ്റിറോണ് ഹോര്‍മോണ് കുറവു വഴിയൊരുക്കാറുണ്ട്. കൊളസ്‌ട്രോള് കൂടുക, വയര് ചാടുക, മസിലുകളുടെ ഉറപ്പു കുറയുക എന്നിവയ്‌ക്കെല്ലാം ടെസ്റ്റോസ്റ്റിറോണ് ഹോര്‍മോണ് കുറവു കാരണമാകും.\nരാവിലെ സമയത്തുണ്ടാകുന്ന ഉദ്ധാരണവും\nരാവിലെ, അതായത് ഉണര്‍ന്നെഴുന്നേല്‍ക്കുന്ന സമയത്ത് പുരുഷഹോര്‍മോണ് വര്‍ദ്ധിയ്ക്കുന്നതു സാധാരണയാണ്. ഇതുകൊണ്ടുതന്നെ രാവിലെ സമയത്തുണ്ടാകുന്ന ഉദ്ധാരണവും പുരുഷന്മാര്‍ക്കു സാധാരണയാണ്. എന്നാല് രാവിലെ സമയത്ത് ഇതനുഭവപ്പെടുന്നില്ലെങ്കില് കാരണം സെക്‌സ് ഹോര്‍മോണ് കുറവായിരിയ്ക്കും.\nപുരുഷഹോര്‍മോണ് അഥവാ ടെസ്‌റ്റോസ്റ്റിറോണ് ഹോര്‍മോണ് ഉല്‍പാദനം വര്‍ദ്ധിപ്പിയ്ക്കാന് സഹായിക്കുന്ന ചില പ്രത്യേക വഴികളുണ്ട്. ഇത്തരം വഴികളെക്കുറിച്ചറിയൂ,\nശരീരത്തില് വൈറ്റമിന് ഡിയുടെ അളവു കുറയുന്നത് ടെസ്റ്റോസ്റ്റിറോണ് ഹോര്‍മോണ് ഉല്‍പാദനത്തെ ബാധിയ്ക്കുന്ന ഒരു പ്രധാന ഘടകമാണ്. ഇത് ആസ്‌ത്രേലിയയില് നടത്തിയ പഠനങ്ങള് തെളിയിച്ചിട്ടുമുണ്ട്. സൂര്യപ്രകാശം വൈറ്റമിന് ഡി ലഭ്യമാക്കുന്നതിനുള്ള പ്രധനപ്പെട്ട ഒന്നാണ്. ഇതുപോലെ വൈറ്റമിന് ഡി അടങ്ങിയ ഭക്ഷണങ്ങളും.\nഅമിതവണ്ണം പുരുഷന്മാരില് ടെസ്റ്റോസ്റ്റിറോണ് ഹോര്‍മോണ് ഉല്‍പാദനം കുറയ്ക്കുന്ന പ്രധാനപ്പെട്ട ഒരു കാര്യമാണ്. ഇതുകൊണ്ടുതന്നെ ഭക്ഷണ, വ്യായാമങ്ങളിലൂടെ തടി നിയന്ത്രിച്ചു നിര്‍ത്തുന്നത് ഏറെ അത്യാവശ്യമായ ഒന്നു തന്നെയാണ്. തടി കുറയ്ക്കുന്നത് ഹോര്‍മോണ് ഉല്‍പാദനത്തിനും സെക്‌സ് കഴിവുകള്‍ക്കുമെല്ലാം ഏറെ ഫലപ്രദമാണ്. തടി കൂടുമ്പോള് മസിലുകളുടെ ഉറപ്പു കുറയുന്നതും സാധാരണയാണ്.\nസ്‌ട്രെസ്, ടെന്‍ഷന് തുടങ്ങിയവ ഏറ്റവും കൂടുതല് ബാധിയ്ക്കുന്നത് ഹോര്‍മോണ് ഉല്‍പാദനത്തെയാണ്. ഇതുകൊണ്ടുതന്നെ പുരുഷ ഹോര്‍മോണുകളുടെ ഉല്‍പാദനത്തെ, ടെസ്‌റ്റോസ്റ്റിറോണ് ഉല്‍പാദനത്തെ ഇവ ബാധിയ്ക്കുന്നു. ഇതൊഴിവാക്കുക. യോഗ,വ്യായാമം എന്നിവ സ്‌ട്രെസ്, ഡിപ്രഷന്, ടെന്‍ഷന് എന്നിവ കുറയ്ക്കും. ഇതുവഴി ഹോര്‍മോണ് ഉല്‍പാദനവും വര്‍ദ്ധിയ്ക്കും.\nമദ്യപാനം പുരുഷഹോര്‍മോണിന്റെ ശത്രുവാണ്. മദ്യത്തിലെ ഘടകങ്ങള് തലച്ചോറിന്റെ ശരിയായ പ്രവര്‍ത്തനത്തെ തടസപ്പെടുത്തുന്നു. ഇതുവഴി ഹോര്‍മോണ് ഉല്‍പാദനത്തെ തടസപ്പെടുത്തുകയും ചെയ്യുന്നു. ഇതുപോലെയാണ് പുകവലി ശീലവും. പ്രധാനമായും പുരുഷശീലങ്ങളായി അറിയപ്പെടുന്ന ഇവ പുരുഷത്വത്തിന്റെ ഏറ്റവും വലിയ ശത്രുവാണ്.\nപോംഗ്രനേറ്റ് പുരുഷഹോര്‍മോണ് ഉല്‍പാദനത്തെ സഹായിക്കുന്ന ഒന്നാണ് ഇത് ദിവസവും ഒരു ഗ്ലാസ് വീതം കുടിയ്ക്കുന്നത് ടെസ്റ്റോസ്റ്റിറോണ് ഹോര്‍മോണ് ഉല്‍പാദനം വര്‍ദ്ധിപ്പിയ്ക്കും.\nഅമേരിക്കന് മെഡിക്കല് അസോസിയേഷന് നടത്തിയ ഒരു പഠനത്തില് ഉറക്കുറവ് ഒരാഴ്ച കൊണ്ടുതന്നെ പുരുഷശരീരത്തിലെ ഹോര്‍മോണ് ഉല്‍പാദനത്തെ ബാധിയ്ക്കുന്നുവെന്നു തെളിഞ്ഞിട്ടുണ്ട്. ഇതുകൊണ്ടുതന്നെ ആരോഗ്യകരമായ ഉറക്കം പുരുഷഹോര്‍മോണ് ഉല്‍പാദത്തിനു പ്രധാനം.\nമുട്ട സിങ്ക്, നല്ല കൊളസ്‌ട്രോള് എന്നിവയുടെ ഉറവിടമാണ്. ഇതുകൊണ്ടുതന്നെ പുരുഷഹോര്‍മോണ് ഉല്‍പാദത്തില് പ്രധാനപ്പെട്ട ഒന്നും. മുട്ട കഴിയ്ക്കുന്നത്, പ്രത്യേകിച്ചും പ്രാതലില്, പുരുഷഹോര്‍മോണ് ഉല്‍പാദനത്തെ സഹായിക്കുന്നു.\nവ്യായാമം പുരുഷഹോര്‍മോണ് വര്‍ദ്ധിപ്പിയ്ക്കും. എന്നാല് അമിതവ്യായാമം ടെസ്റ്റോസ്റ്റിറോണ് തോത് കുറയ്ക്കുമെന്നാണ് പഠനങ്ങള് തെളിയിച്ചിട്ടുള്ളത്. അമിത വ്യായാമം ഒഴിവാക്കുക.വ്യായാമം ശീലമാക്കുക, അമിത വ്യായാമം ഒഴിവാക്കുക.\nവെളുത്തുള്ളി പുരുഷഹോര്‍മോണ് ഉല്‍പാദത്തെ സഹായിക്കുന്ന ഒന്നാണ്. ദിവസവും വെളുത്തുളളി ശീലമാക്കുക.\nസോയ ഉല്‍പന്നങ്ങള് ടെസ്റ്റോസ്റ്റിറോണ് ഹോര്‍മോണിന് നല്ലതല്ല. ഇവയുടെ ഉപയോഗം മിതപ്പെടുത്തുക.ബിയര് ഉപയോഗിയ്ക്കുന്ന് ടെസ്‌റ്റോസ്റ്റിറോണ് ഹോര്‍മോണ് അളവു കുറയ്ക്കും. കാരണം ഇവയില്\nമധുരം പുരുഷഹോര്‍മോണിന്റെ പലിയ ശത്രുവാണ്. ഭക്ഷണത്തിലെ മധുരം കുറയ്ക്കുക. ഇത് ഗുണം ചെയ്യും. പ്രത്യേകിച്ചും കൃത്രിമ മധുരം.\nഡ്രൈ നട്‌സ്, അതായത് ബദാം, പിസ്ത, കശുവണ്ടിപ്പരിപ്പ് തുടങ്ങിയവ പുരുഷഹോര്‍മോണ് ഉല്‍പാദനത്തിന് സഹായിക്കും. ഇവ ശീലമാക്കുക. ഇതുപോലെ ഈന്തപ്പഴം, ഉണക്കമുന്തിരി എന്നിവയും സഹായിക്കും.\nRead more about: health hormone body ആരോഗ്യം ശരീരം ഹോര്‍മോണ്\nNatural Remedies To Boost Male Hormone\nNatural Remedies To Boost Male Hormone, Read more to know about,


'അർദ്ധ സെഞ്ച്വറി നേടിയിട്ട് ആരും അഭിനന്ദിച്ചില്ല' ; വലിയ സ്‌കോറിലേക്ക് വിരൽ ചൂണ്ടി പൃഥ്വി ഷാ\nHOME/ SPORTS/ CRICKET/NO ONE CONGRATULATED HIM ON SCORING A HALF CENTURY PRITHVI SHAW POINTING TO THE FORM\nPublished on: Jun 22, 2022, 9:45 PM IST\nആളുകള്‍ക്ക് തന്നിലുള്ള പ്രതീക്ഷകള് വലുതാണെന്നാണ് പൃഥ്വി ഷാ ചൂണ്ടിക്കാട്ടുന്നത്\nമുംബൈ : അർദ്ധ സെഞ്ച്വറി നേടിയതിന് ശേഷം ആരും തന്നെ അഭിനന്ദിച്ചില്ലെന്നും വലിയ സ്‌കോറുകള് നേടുന്നതിൽ സ്ഥിരത കൈവരിക്കണമെന്നും പൃഥ്വി ഷാ. രഞ്ജി ട്രോഫി ഫൈനലിന് മുന്നോടിയായിരുന്നു പൃഥ്വി ഷായുടെ പ്രതികരണം. തന്നിലുള്ള പ്രതീക്ഷകള് വലുതാണ് എന്നാണ് പൃഥ്വി ചൂണ്ടിക്കാട്ടുന്നത്.\nപൃഥ്വി രഞ്ജി ട്രോഫിയിൽ താരം മൂന്ന് അര്‍ധ ശതകം നേടിയിരുന്നു. ഇതിനെ ആസ്‌പദമാക്കിയാണ് പൃഥ്വിയുടെ പ്രസ്‌താവന. 'ചിലപ്പോള് ഇങ്ങനെ സംഭവിക്കും. എന്നാല് എന്‍റെ ടീം നന്നായി കളിക്കുന്നതില് ഞാന് സന്തുഷ്‌ടനാണ്. ക്യാപ്‌റ്റന് എന്ന നിലയില് ഇവിടെ ലഭിച്ച 21 കളിക്കാരെക്കുറിച്ചും എനിക്ക് ചിന്തിക്കണം. അല്ലാതെ എന്നെ കുറിച്ച് മാത്രം ആലോചിച്ചാല് പോര' - പൃഥ്വി പറയുന്നു.\n'ക്രിക്കറ്റിലും ജീവിതത്തിലും ഉയർച്ചകളും താഴ്‌ചകളും ഉണ്ടാകും. എപ്പോഴും ഉയർച്ച മാത്രമായിരിക്കില്ല. അതിനാല് ബിഗ് സ്‌കോറിലേക്ക് എനിക്ക് എത്താന് കഴിയണം. എന്നാലിപ്പോള് എന്‍റെ ടീം നന്നായി കളിക്കുന്നുണ്ട് എന്ന് ഉറപ്പാക്കുകയാണ് ഞാന് ചെയ്യേണ്ടത്.\nഇന്ത്യന് ടീമിലേക്കുള്ള മടങ്ങി വരവെന്നത് ഇപ്പോൾ എന്‍റെ മനസിലില്ല. കപ്പ് നേടുക എന്നതാണ് എന്‍റെ പ്രധാന ലക്ഷ്യം. രഞ്ജി ട്രോഫിയിലേക്കാണ് ഇപ്പോള് ശ്രദ്ധയെല്ലാം. പുറത്ത് എന്താണ് നടക്കുന്നത് എന്ന് നോക്കുന്നില്ല' - പൃഥ്വി ഷാ പറഞ്ഞു.\nഈ സീസണിൽ മുംബൈ തോൽവി അറിഞ്ഞിട്ടില്ല, കൂടാതെ 725 റൺസിന് ഉത്തരാഖണ്ഡിനെ തകർത്ത് ഒരു ലോക റെക്കോഡും അവർ സൃഷ്‌ടിച്ചു. ഇത് ഫസ്റ്റ് ക്ലാസ് ക്രിക്കറ്റിലെ എക്കാലത്തെയും ഉയർന്ന വിജയ മാർജിനാണ്.\nമധ്യപ്രദേശിനെതിരായ രഞ്‌ജി ട്രോഫി ഫൈനലിന്‍റെ ആദ്യ ദിനം മുംബൈ ഭേദപ്പെട്ട നിലയിലാണ്. ആദ്യ ദിനം സ്റ്റമ്പെടുക്കുമ്പോൾ 90 ഓവറിൽ അഞ്ച് വിക്കറ്റ് നഷ്‌ടത്തിൽ 248 എന്ന നിലയിലാണ് മുംബൈ. 40 റൺസുമായി സർഫറാസും 12 റൺസെടുത്ത ഷാംസ് മലാനിയുമാണ് ക്രീസില്.


നാല് മാസം പ്രായമുള്ള ആണ്‍കുഞ്ഞിന്‍റെ മരണം; മാതാപിതാക്കളെ പൊലീസ് ചോദ്യം ചെയ്യും |4month old boy found dead in home kottayam\nകൂവപ്പള്ളി കളപ്പുരയ്ക്കല് റിജോ - സൂസന് ദമ്പതികളുടെ മകന് ഇഹാനെയാണ് കസിഞ്ഞ ദിവസം മരിച്ച നിലയിൽ കണ്ടെത്തിയത്.\nKottayam, First Published Sep 27, 2021, 12:12 AM IST\nകോട്ടയം: കാഞ്ഞിരപ്പള്ളിയിൽ നാലു മാസം പ്രായമുള്ള ആണ്‍കുഞ്ഞിനെ വീട്ടില് മരിച്ച നിലയില് കണ്ടെത്തിയ സംഭവത്തിൽ അസ്വാഭാവികത ഉണ്ടെന്നു പോലീസ്. കുഞ്ഞു ശ്വാസം മുട്ടിയാണ് മരിച്ചതെന്ന് വ്യക്തമായതായി പോലീസ് പറഞ്ഞു. രക്ഷിതാക്കളെ നാളെ ചോദ്യം ചെയ്യും.\nകൂവപ്പള്ളി കളപ്പുരയ്ക്കല് റിജോ - സൂസന് ദമ്പതികളുടെ മകന് ഇഹാനെയാണ് കസിഞ്ഞ ദിവസം മരിച്ച നിലയിൽ കണ്ടെത്തിയത്. കുഞ്ഞിന്റെ വായിൽ നിന്ന് നുര പുറത്തു വന്ന നിലയിൽ ആയിരുന്നു. ഈ സമയം കുട്ടിയും അമ്മയും മാത്രമാണ് വീട്ടിലുണ്ടായിരുന്നത്. കുട്ടിയുടെ അമ്മ സൂസനാണ് ഓട്ടോ ഡ്രൈവറായ റിജോയെ ഫോണില് വിളിച്ച് കുട്ടിക്ക് അനക്കമില്ലന്നറിയിച്ചത്.\nസ്വകാര്യ ആശുപതിയില് എത്തിച്ചപ്പോള് കുട്ടി മരിച്ചതായി അധികൃതര് സ്ഥിരീകരിച്ചു. ശ്വാസം മുട്ടിയാണ് കുഞ്ഞു മരിച്ചതെന്ന് വ്യക്തമായതായി കാഞ്ഞിരപ്പള്ളി പോലീസ് അറിയിച്ചു. പോസ്റ്റ് മോർട്ടം റിപ്പോർട്ട് നാളെയെ ലഭ്യമാവൂ. ഇതിന്റെ അടിസ്ഥാനത്തിൽ രക്ഷിതാക്കളെ നാളെ ചോദ്യം ചെയ്യും. നേരത്തെ കുഞ്ഞിന്റെ അമ്മക്ക് മാനസിക ആസ്വാസ്ഥ്യം ഉണ്ടെന്നു ബന്ധുക്കൾ വ്യക്തമാക്കിയിരുന്നു.\nLast Updated Sep 27, 2021, 12:12 AM IST\nനാലുമാസമുള്ള കുട്ടി മരിച്ചു\nതൃശ്ശൂർ ശക്തൻ നഗറിൽ ഇരുതല മൂരിയുമായി നാലു പേർ പിടിയിൽ


നോര്‍ത്ത് ഈസ്റ്റ് ഉണര്‍ന്നുകളിച്ചു; 'തനത് ശൈലിയില്' ബ്ലാസ്റ്റേഴ്‌സ് തോറ്റു | Reporter Live\nBy Web Desk\tNovember 23, 2018 9:55 pm A+ A-\nഗുവാഹട്ടി: കായികയിനങ്ങളുടെ ടീമുകള് വിജയിക്കുന്നതിനും മുന്നേറുന്നതിനും പലവിധത്തിലുള്ള ശൈലികള് അവലംബിക്കാറുണ്ട്. എന്നാല് കേരളത്തിന്റെ സ്വന്തം ഐഎസ്എല് ടീമായ കേരളാ ബ്ലാസ്റ്റേഴ്‌സ് തോല്‍വികളിലും സമനിലകളിലും ഒരു ശൈലി ആവര്‍ത്തിക്കുകയാണ്. മറ്റൊരു ടീമിനും അവകാശപ്പെടാനില്ലാത്ത ഒരു തനത് ശൈലി. തൊണ്ണൂറ് മിനുട്ടുകള് ഒരു ഗോളിന് മുന്നിട്ട് നിന്നതിന് ശേഷം ഇഞ്ചുറി ടൈമില് രണ്ട് ഗോളുകള് തിരികെവാങ്ങി കേരളാ ബ്ലാസ്‌റ്റേഴ്‌സ് നോര്‍ത്ത് ഈസ്റ്റ് യുണൈറ്റഡിനോട് പരാജയപ്പെട്ടു.\nഗോള് നേടാന് തീര്‍ച്ചയായും സാധിക്കുമായിരുന്ന അവസരങ്ങള് ബ്ലാസ്‌റ്റേസ് പതിവുപോലെ തുലച്ചുകളഞ്ഞു. ഗോളുകള് ഒന്നും പിറക്കാതെയാണ് ഒന്നാം പാതി പിറന്നത്. ഇരുടീമുകളും ഉഴപ്പിക്കളിച്ച കളിയില് 73-ാം മിനുട്ടില് ബ്ലാസ്റ്റേഴ്‌സിന്റെ ഗോള് പിറന്നു. ലഭിച്ച കോര്‍ണറില്‍നിന്ന് പോപ്ലാറ്റ്‌നിക്കാണ് നോര്‍ത്ത് ഈസ്റ്റ് വല കുലുക്കിയത്. മികച്ച ഒരു ഹെഡ്ഡറിലൂടെ എതിര് കളിക്കാരെ നിഷ്പ്രഭരാക്കിയ ഒരു നീക്കമായിരുന്നു അത്. ആരാലും മാര്‍ക്ക് ചെയ്യപ്പെടാതെനിന്ന പൊപ്ലാറ്റ്‌നിക് മുന്നോട്ട് നീങ്ങി പന്ത് വലയിലേക്ക് തിരിച്ചുവിടുകയായിരുന്നു.\nതൊണ്ണൂറ് മിനുട്ടുകള് ഈ ലീഡില് ബ്ലാസ്റ്റേഴ്‌സ് പിടിച്ചുനിന്നു. ഹീറോ ഓഫ് ദി മാച്ചായി കേരളാ ക്യാപ്റ്റന് സന്ദേശ് ജിങ്കാനെ പ്രഖ്യാപിച്ച അതേ മിനുട്ടില് ബോക്‌സിനകത്തുവച്ച് അദ്ദേഹം ചെയ്ത തെറ്റ് പെനാല്‍റ്റിയായി പരിണമിച്ചു. ഇതോടെ നോര്‍ത്ത് ഈസ്റ്റ് സമനില പിടിച്ചു. തൊട്ടടുത്ത മിനുട്ടില് കൂട്ടമായി എത്തി ആക്രമിച്ചുകൊണ്ട് രണ്ടാം ഗോളും നോര്‍ത്ത് ഈസ്റ്റ് നേടിയതോടെ കേരളത്തിന്റെ ആരാധകര് തീര്‍ത്തും നിരാശരായി. അത്രയും സമയം ഉറങ്ങിക്കളിച്ച എതിരാളികളുടെ ഉയര്‍ത്തെഴുന്നേല്‍പ്പാണ് അവസാന ആറ് മിനുട്ട് ഇഞ്ചുറി ടൈമില് കണ്ടത്.\nബ്ലാസ്‌റ്റേഴ്‌സ് സമനില നേടുമ്പോഴും തോല്‍ക്കുമ്പോഴും ഇത്തരത്തിലുള്ള നിരാശാജനകമായ രീതി ആവര്‍ത്തിക്കുന്നതില് ഡേവിഡ് ജെയിംസിന് യാതൊന്നും ചെയ്യാന് സാധിക്കുന്നില്ല. ഇനിയും കേരളത്തിന് സാധ്യതകളുണ്ട് എന്ന് ആവര്‍ത്തിക്കുന്നല്ലാതെ ഉറച്ച ഒരു ഫോര്‍മേഷന് പോലും ഉണ്ടാക്കിയെടുക്കാന് അദ്ദേഹത്തിനായിട്ടില്ല.\nഇതോടെ ലീഗില് ബ്ലാസ്‌റ്റേഴ്‌സിന്റെ നിലനില്‍പ്പ് പരുങ്ങലിലായിത്തുടങ്ങി. മറ്റുള്ള ടീമുകളുടെ പ്രകടനങ്ങളെ ആശ്രയിച്ച് നിലനില്‍ക്കേണ്ട ഗതികേടിലേക്കാണ് സാഹചര്യം നീങ്ങുന്നത്. ലീഗിലേക്ക് ശക്തമായി തിരികെയെത്താനുള്ള ഒന്നാന്തരം അവസരമാണ് ബ്ലാസ്‌റ്റേഴ്‌സ് ഇന്ന് തുലച്ചുകളഞ്ഞത്.\nNov 23, 2018 9:55 pm


ശകുനി ആര് ? ശതമന്യു\nശകുനി ആര് ?\nകോണ്‍ഗ്രസില് രണ്ട് അന്വേഷണമാണ് നടക്കുന്നത്. ഒന്ന് ആരാണ് യഥാര്‍ഥ ശകുനി എന്നത്. രണ്ടാമത്തേത് കഴിവുള്ള കെപിസിസി പ്രസിഡന്റായി ആരെ വയ്ക്കും എന്നത്. ഇതില് രണ്ടു കാര്യം വ്യക്തമാകുന്നുണ്ട്. ഖദറിട്ടവരെ തമ്മിലടിപ്പിക്കുന്ന ശകുനി ഖദറിട്ടുതന്നെയാണ് നടക്കുന്നത്് എന്നും നിലവിലുള്ള അധ്യക്ഷന് അധീരനും അയോഗ്യനുമാണെന്നും. ഉത്തര്‍പ്രദേശില് തമ്മിലടിച്ചാല് പന്നി കുന്നുകയറുമെന്നു മനസ്സിലാക്കിയ യാദവ പിതാപുത്രര് തര്‍ക്കം പരണത്തുവച്ച് പന്നിയെ കുടുക്കാന് ഒന്നിച്ചു. കേരളത്തില് തമ്മിലടിച്ചും അസഭ്യം പറഞ്ഞും താമരയ്ക്ക് വിടരാനുള്ള ചെളിക്കുണ്ടൊരുക്കിക്കൊടുക്കാനാണ് കോണ്‍ഗ്രസിന്റെ വിധി. ഒളിഞ്ഞും തെളിഞ്ഞും കച്ചവടം പലവട്ടം നടത്തിയിട്ടുള്ളതുകൊണ്ട് ദണ്ഡയെടുക്കാനും കബഡി കളിക്കാനും ചെന്നിത്തലയ്ക്ക് രാജശേഖരന്റെ കോച്ചിങ് വേണ്ട. പകല് ഖദറും ഇരുട്ടില് കാവിയും ഇടുന്ന കോണ്‍ഗ്രസുകാര് വേണ്ടതിലേറെയുള്ള നാടാണ്. അതാണ് ബിജെപിയുടെ പ്രതീക്ഷയും. ആ പ്രതീക്ഷയാണ് നേമത്ത് പൂവണിഞ്ഞത്. കോണ്‍ഗ്രസിന്റെ ചെളിക്കുളം ഇനിയുമിനിയും താമര വിരിയിക്കാനുപയോഗപ്പെടുമെന്ന് കെ സുരേന്ദ്രന്‍പോലും സ്വപ്നം കാണുന്നത് വെറുതെയല്ല എന്നര്‍ഥം.\nഉണ്ണിത്താനെക്കൊണ്ട് പുലഭ്യം പറയിപ്പിച്ചയാളുടെ പേരു പറഞ്ഞാല് അച്ചടക്കലംഘനമാകുമെന്നാണ് മുരളീധരന്റെ ഒടുവിലത്തെ വെളിപ്പെടുത്തല് വന്നത്. കോണ്‍ഗ്രസില്‍നിന്നിറങ്ങി തിരുനക്കരയിലേക്കുള്ള വഴിയറിയാതെ വട്ടംകറങ്ങിയ കാലത്ത്, വിളക്കുവച്ച് കരം ഗ്രഹിച്ച് വീണ്ടും അകത്തുകയറ്റിയത് സുധീരനാണ്്. ആ സുധീരനെയാകില്ല മുരളി ഉദ്ദേശിച്ചതെന്ന് സുധീരനെങ്കിലും വിശ്വസിക്കുന്നുണ്ട്. പിന്നെയാരാകും ശകുനി എന്ന ചോദ്യത്തിനുമുന്നില് രണ്ടു ദിശാസൂചികളാണുള്ളത്. ഒന്ന് ഹരിപ്പാട്ടേക്കും രണ്ട് പുതുപ്പള്ളിയിലേക്കും. കുറ്റകൃത്യം നടക്കണമെങ്കില്‍അതിനൊരുദ്ദേശ്യം വേണം. ആ ഉദ്ദേശ്യം കുറ്റവാളിയുടെ മനസ്സില് രൂപപ്പെടുന്നതാണ്. ഉണ്ണിത്താനെക്കൊണ്ട് മുരളിക്കെതിരെ വാളെടുപ്പിച്ചാല് മുരളി പ്രകോപിതനാകുമെന്നും കരുണാകരന്റെ കളരിയില് പ്രകോപനത്തിന്റെ തൊട്ടടുത്ത അടവ് അട്ടഹാസത്തിന്റേതാണെന്നും നന്നായി അറിയുന്ന ആളാണ് യഥാര്‍ഥ ആസൂത്രകന്. അതിനുള്ള മനക്കരുത്തും കുരുട്ടും അളന്നാല് വഴി പുതുപ്പള്ളിയിലേക്കാണ് തെളിയുക. ഉണ്ണിത്താനുമായുള്ള ഇരിപ്പുവശമാണ് അളവിന്റെ കോലെങ്കില് വണ്ടി അന്തിക്കാടുവരെ ഓടേണ്ടിയുംവരും. അതുതാനല്ലയോ എന്ന് തോന്നിപ്പിച്ച് മറ്റൊന്നു പ്രയോഗിക്കുന്ന ചെറിയ കളികളൊക്കെ ഹരിപ്പാട് പ്രദേശത്തുകാര് മുമ്പ് പലവട്ടം കണ്ടിട്ടുണ്ടെന്നതിനാല് ഈ വീടിന്റെ ഐശ്വര്യം ശകുനി എന്നൊരു ലിഖിതം കന്റോണ്‍മെന്റ് ഹൌസിന്റെ ഗേറ്റില് കണ്ടുമുട്ടാനുള്ള സാധ്യതയും വിരളമല്ല.\nകൊടുങ്ങല്ലൂരില് അശ്ളീലപ്പാട്ട് നിരോധിച്ചതുകൊണ്ട് പാടാന് മുട്ടുന്നവര് അത് പാടാതിരിക്കുന്നില്ല. സ്ത്രീധനം നിയമംമൂലം നിരോധിച്ചതുകൊണ്ട് കണക്കുപറഞ്ഞ് വിലപേശി പൊന്നും പണവും പെണ്ണും കാറും ചേര്‍ന്ന കോംബോ കച്ചവടം നടത്തുന്നവരും പിന്‍മാറുന്നില്ല. അതുപോലെയാണ് കോണ്‍ഗ്രസിലെയും സ്ഥിതി. അടിതടയും കുതികാല്‍വെട്ടും ഹൈക്കമാന്‍ഡ് ഇടയ്ക്കിടെ വിലക്കുമെന്നേയുള്ളൂ. ലംഘിക്കപ്പെടുമ്പോഴാണ് വിലക്കിന് വിലയുണ്ടാകുക. ഭരണിപ്പാട്ട് അതിന്റെ പുണ്യപുരാതനശോഭയോടെ കാത്തുസൂക്ഷിക്കുന്നത് ആര്‍ഷഭാരത സംഘിത്വത്തിന് മുതല്‍ക്കൂട്ടാണ്. ആ നിലയ്ക്ക് ഉണ്ണിത്താനായാലും മുരളിയായാലും അങ്ങോട്ട് ചെല്ലാന് അയോഗ്യതയുണ്ടാകില്ല. നല്ല നാല് കാര്യം ചെയ്തതിന്റെപേരില് ഉണ്ണിത്താനെയൊന്നും ആരും ഒരുകാലത്തും ഓര്‍ക്കാന്‍പോകുന്നില്ല. പകരം, മുണ്ടുരിയപ്പെട്ട നേതാവെന്നോ മറ്റോ പറഞ്ഞാല് പഴയ യൂട്യൂബ് ദൃശ്യങ്ങളിലൂടെയെങ്കിലും തലമുറകളിലേക്ക് യശസ്സ് വളരുകയും പടരുകയും ചെയ്യും.\nതാജ്മഹല് നിര്‍മിച്ച ആയിരക്കണക്കിന് ശില്‍പ്പികളെ ആരുമറിയില്ല, ഷാജഹാനെയേ അറിയൂ. അതുപോലെയാണ് ഏറ്റുമുട്ടല് നടത്തിച്ചവരുടെ കാര്യം. യഥാര്‍ഥ താല്‍പ്പര്യക്കാരെ ആരുമറിയില്ല, തല്ലുകൂടിയ മല്ലന്മാരെയേ അറിയൂ. ആ നിലയ്ക്കേയുള്ളൂ മുരളി-ഉണ്ണിത്താന് യുദ്ധത്തിന്റെ ചരിത്രമൂല്യം. കഥ പൂര്‍ണമാകണമെങ്കില് ശകുനിമാരുടെ മുഖം പുറത്തുവരണം. കെപിസിസി അധ്യക്ഷനെ കണ്ടെത്തുന്നതുപോലെ ദുഷ്കരമാണതും.\nഇതൊന്നും ഇവിടെ പറഞ്ഞിട്ട് കാര്യമില്ല. ഹൈക്കമാന്‍ഡ് ഇടപെടട്ടെ എന്നാണ് വിചാരമെങ്കില് അതിലും വലിയ കാര്യമില്ല. പേടിപ്പിക്കാനും നേരെ നടത്തിക്കാനും ചുമതലപ്പെട്ട ഹൈക്കമാന്‍ഡിന് കമാന്‍ഡ് പോയിട്ട് കമാന്നു മിണ്ടാനുള്ള ശേഷി പോലുമില്ല. രാജ്മോഹന് ഉണ്ണിത്താനെ കോണ്‍ഗ്രസ് ജില്ലാ കമ്മിറ്റി ഓഫീസ് വളപ്പില് മര്‍ദിക്കാന് ശ്രമിച്ചത് ഗൌരവമെന്ന് രാഹുല് ഗാന്ധി പറഞ്ഞതായി വാര്‍ത്ത കേട്ടിരുന്നു. അത് വിശ്വസിച്ച് വണ്ടികയറിയവര്‍ക്ക് ഡല്‍ഹിയിലെ തണുപ്പടിച്ച് പനി പിടിച്ചത് മിച്ചം. ഹൈക്കമാന്‍ഡിന്റെ അധികാരം കോണാട്ട് പ്ളേസില് പണയംവച്ച് രാഹുല് ഗാന്ധി ലണ്ടനിലേക്കാണ് വിമാനം കയറിയത്. പ്രായംചെന്ന മാതാവിനെപ്പോലും അഭിനയിപ്പിച്ചിട്ടും നോട്ടുനാടകം തകര്‍ന്നതില് വിഷമിച്ച് വലഞ്ഞ് നില്‍ക്കുന്ന മോഡിയെ ആദ്യം നേരില്‍ചെന്നുകണ്ട് അടിയറപറഞ്ഞാണ് രാഹുല് വാര്‍ത്ത സൃഷ്ടിച്ചത്. ഡീ മോണിറ്റൈസേഷന് രാജ്യത്തിന്റെ ഡീ മോഡിറ്റൈസേഷനാകുകയും സംഘികള് അന്തംവിട്ട് അമ്പരന്ന് നില്‍ക്കുകയുംചെയ്യുമ്പോഴാണ് രാഹുല്‍ജിയുടെ രണ്ടാംപ്രകടനം-ലണ്ടനിലെ പുതുവത്സരാഘോഷം. കേരളത്തില് തമ്മിലടിച്ച് ബിജെപിക്ക് വളമൊരുക്കുന്നു എന്ന പരാതി നേരില്‍കൊടുക്കണമെങ്കില് മോഡിക്ക് ഒളിച്ചോടാന് സൌകര്യമൊരുക്കി ക്കൊടുക്കുന്നയാള് ലണ്ടനില്‍നിന്ന് പുതുവത്സരാഘോഷം പൂര്‍ത്തിയാക്കി തിരിച്ചെത്തണം. തനിക്കുമീതെ വളര്‍ന്ന മകനെ മടിയിലിരുത്താതെ മകന്റെ വഴിയേ നടക്കാന് മുലായം തീരുമാനിച്ചത് ബിജെപി എന്ന വിപത്ത് മുന്നില് കണ്ടുകൊണ്ടാണ്. ഒന്നിച്ചുനിന്നില്ലെങ്കില് പിന്നത്തെ നിലനില്‍പ്പ് മ്യൂസിയത്തിലാണെന്ന് മുലായത്തിന് മനസ്സിലായി. കോണ്‍ഗ്രസുകാര്‍ക്ക് അതിനുള്ള ത്രാണി പൊതുവെ കുറവാണ്. കേരളത്തിലാണെങ്കില് സഹവാദംകൊണ്ട് കോണ്‍ഗ്രസുകാരില് കുറെപേര് മനസ്സിലും ജീവിതത്തിലും സംഘിസം സ്വീകരിച്ചിട്ടുമുണ്ട്.\nമോഡി ജനങ്ങളില്‍നിന്ന് അകലംപാലിക്കാനാണ് മത്സരിക്കുന്നത്. മുന്നില്‍പെട്ടുപോയാല് ഒന്നുകില് ചോദ്യംവരും, അല്ലെങ്കില് തെറിവിളികിട്ടും. രാജ്യത്ത് വേറൊരു പ്രധാനമന്ത്രിക്കും ഈ അവസ്ഥയുണ്ടായിട്ടില്ല. ശര്‍ക്കര കലക്കിയ വെള്ളത്തിനും ചെറുതേനിനും രണ്ടു രുചിയാണെന്ന് കഴിച്ചുനോക്കിയാലേ മനസ്സിലാകൂ. നാവിലെത്തുംവരെ രണ്ടും ഒരുപോലിരിക്കും. മോഡി അമ്പത്താറിഞ്ചിന്റെ ബോര്‍ഡെഴുതിവച്ച കാഴ്ചവസ്തുവാണെന്നും ലേബലും യാഥാര്‍ഥ്യവും രണ്ടാണെന്നും രുചിച്ചു മനസ്സിലാക്കാന് ഇന്ത്യക്കാര്‍ക്ക് കിട്ടിയ അവസരമാണ് നോട്ടുപിന്‍വലിക്കല്. അതിന്റെ ദുരന്തമനുഭവിക്കുന്നവര് കൂട്ടായി പ്രതികരിക്കണമെന്ന ആശയം വന്നപ്പോള് അതിനെ അട്ടിമറിച്ച സുധീരനില് കോണ്‍ഗ്രസുകാര്‍ക്ക് ഇനിയും വിശ്വാസമുണ്ടല്ലോ എന്ന ചോദ്യമാണ് കേരളീയന്റെ ബുദ്ധി അളക്കാനുള്ള ഉശിരന് ഉപകരണം. രാഹുലിന്റെ കാര്യത്തില് അതിനുള്ള ഉത്തരം നേരത്തേതന്നെ വന്നതുകൊണ്ടാകണം, യുപി തെരഞ്ഞെടുപ്പില് പ്രചാരണച്ചുമതല പ്രിയങ്കയ്ക്ക് കൊടുക്കുന്നത്.\nഎം ടിയോട് ബിജെപി പറഞ്ഞത്, നിങ്ങള് നോട്ടിനെക്കുറിച്ച് ഒരക്ഷരം മിണ്ടരുത്, അത് സേതുവോ മറ്റോ പറയട്ടെ എന്നാണ്. എം ടി എന്തുപറയണമെന്നും അവര് തീരുമാനിക്കാന് തുടങ്ങിയിരിക്കുന്നു. എം ടിക്കുനേരെ അശ്ളീലത്തിന്റെയും ഭീഷണിയുടെയും ഭാഷ തലങ്ങുംവിലങ്ങും ഉപയോഗിക്കാന് തുടങ്ങിയിരിക്കുന്നു. ഇപ്പോള് സേതുവും പറഞ്ഞു- നോട്ട് പിന്‍വലിക്കല് എന്ന തെറ്റിനെക്കുറിച്ചും അതുണ്ടാക്കിയ മുറിവിനെക്കുറിച്ചും. പന്‍സാരെ, കലബുര്‍ഗി, ധാബോല്‍ക്കര് എന്നുള്ളതെല്ലാം ഏതോ പലവ്യഞ്ജനങ്ങളാണെന്നുകരുതി മിണ്ടാതിരുന്നവര്‍ക്ക് ഇപ്പോഴും മൌനം തുടരാവുന്നതേയുള്ളൂ. ഇപ്പോള് എം ടിക്കുനേരെയാണല്ലോ വന്നത്് സേതുവിനെതിരെയാണല്ലോ വരാനിരിക്കുന്നത്. മാര്‍ക്സിസ്റ്റുകാര് തെറിവിളി കേള്‍ക്കാനും തല്ലും വെട്ടുമേല്‍ക്കാനും വിധിക്കപ്പെട്ടവരാണല്ലോ. വേണമെങ്കില് അവര് പ്രതികരിക്കട്ടെ എന്ന വാദം മൌനത്തിന്റെ കാരണഗണത്തില് പ്രതിഷ്ഠിക്കുകയുമാകാം. നാളെയും മൌനം ഭജിക്കേണ്ടിവരില്ല. നിങ്ങള്‍ക്കുനേരെ വരുമ്പോള് മടക്കാന് മുട്ടും കുനിയാന് നടുവും അരയില്‍കെട്ടാന് രണ്ടാംമുണ്ടും സ്വന്തമായുണ്ടായാല്‍മതി. നിങ്ങളെ അവര് ഒന്നും ചെയ്യില്ല; തെറിവിളിക്കില്ല; സിബിഐയെ തുടലൂരി വിടില്ല. നമോ നരേന്ദ്രായ നമഃ എന്ന മന്ത്രം ചൊല്ലുന്നതിന് പിന്നെ പ്രത്യേകം പ്രയാസവുമുണ്ടാകേണ്ടതില്ലല്ലോ *


ജിഹാദികള്‍ക്കെതിരെ പോരാടാന് അയര്‍ലണ്ടും ബ്രിട്ടനും ഒന്നിക്കുന്നുIrish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nജിഹാദികള്‍ക്കെതിരെ പോരാടാന് അയര്‍ലണ്ടും ബ്രിട്ടനും ഒന്നിക്കുന്നു\nഡബ്ലിന്: ജിഹാദികള്‍ക്കെതിരെ പോരാടാന് അയര്‍ലണ്ടും ബ്രിട്ടനും ഒന്നിക്കുന്നു. ബ്രിട്ടീഷ് പ്രധാനമന്ത്രി ഡേവിഡ് കാമറൂണും ഐറിഷ് പ്രധാനമന്ത്രി എന്‍ഡ കെന്നിയും നടത്തിയ ചര്‍ച്ചയിലാണ് തീരുമാനമായത്. ഇരു രാജ്യങ്ങളിലും നിന്നും നിരവധി ജിഹാദികള് ഇറാഖിലും സിറിയയിലും തീവ്രവാദ പ്രവര്‍ത്തനങ്ങളില് ഏര്‍പ്പെട്ടിരിക്കുന്നതായി റിപ്പോര്‍ട്ടുണ്ട്. ബ്രിട്ടനില് നിന്ന് മാത്രം 500\nഓളം ജിഹാദികളും. അയര്‍ലണ്ടില് നിന്നുള്ള 30 ഓളം പേരും അയര്‍ലണ്ടില് പ്രവര്‍ത്തിക്കുന്നുണ്ട്. അയര്‍ലണ്ട് ജിഹാദികളുടെ യൂറോപ്പിലെ ഇടത്താവളം ആക്കുന്നതായും റിപ്പോര്‍ട്ടുണ്ടായിരുന്നു.\nഈ പശ്ചാത്തലത്തിലാണ് തീവ്രവാദ വിരുദ്ധ പ്രവര്‍ത്തനങ്ങളില് ഇരുരാജ്യങ്ങളും സഹകരിച്ച് പ്രവര്‍ത്തിക്കാന് തീരുമാനിച്ചത്. അയര്‍ലണ്ടിന്റെയും ബ്രിട്ടന്റെയും രഹസ്യാന്വേഷണ ഏജന്‍സികള് രഹസ്യവിവരങ്ങള് കൈമാറുന്നത് ഉള്‍പ്പെടെയുള്ള\nകാര്യങ്ങളില് ധാരണയായി. രഹസ്യാന്വേഷണ വിഭാഗങ്ങള്‍ക്ക് ലഭിക്കുന്ന വിവരങ്ങള് പ്രതിദിനം കൈമാറും. വിസ അപേക്ഷകരെക്കുറിച്ചുള്ള വിവരങ്ങളും കൈമാറാന് തീരുമാനിച്ചു. പ്രശ്‌ന ബാധിത മേഖലകളായ ഇറാഖില് നിന്നും സിറിയയില്\nനിന്നുമുള്ള വിമാന സര്‍വീസുകളില് വരുന്ന യാത്രക്കാരെയും അങ്ങോട്ടേയ്ക്ക് തിരിച്ച് പോകുന്നവരെയും വിമാനത്താവളങ്ങളില് പ്രത്യേക നിരീക്ഷിക്കാനും തീരുമാനമായി.\nഇതിനായി ബ്രിട്ടീഷ് ഐറിഷ് എയര്‍പോര്‍ട്ടുകളില് നിരീക്ഷണം ശക്തമാക്കും. ഇരു രാജ്യങ്ങളിലെയും എമിഗ്രേഷന് കൌണ്ടറുകളിലും നിരീക്ഷണം ശക്തമാക്കാന് തീരുമാനിച്ചു. എമിഗ്രേഷന് പരിശോധനയ്ക്കിടെ സ്വീകരിക്കുന്ന വിരലടയാള വിവരങ്ങള് ഉള്‍പ്പെടെ ഇരു രാജ്യങ്ങളും പങ്കു വയ്ക്കും.


അയോധ്യ വിധി; മുസ്ലിം വ്യക്തി നിയമ ബോര്‍ഡ് യോഗം 17ന്, റിവ്യൂ ഹര്‍ജി പ്രധാന ചര്‍ച്ച | Decision on Ayodhya verdict review at AIMPLB meet on Nov 17 - Malayalam Oneindia\nPublished: November 13 2019, 18:03 [IST]\nദില്ലി: അയോധ്യ തര്‍ക്ക ഭൂമി വിഷയത്തിലെ സുപ്രിംകോടതി വിധി ചര്‍ച്ച ചെയ്യുന്നതിന് മുസ്ലിം വ്യക്തി നിയമ ബോര്‍ഡ് ഈ മാസം 17ന് യോഗം ചേരും. അയോധ്യ കേസില് സുപ്രീംകോടതിയില് കക്ഷിയായിരുന്ന പ്രധാന മുസ്ലിം വിഭാഗമായിരുന്നു മുസ്ലിം വ്യക്തി നിയമ ബോര്‍ഡ്. വിധിക്കെതിരെ പുനപ്പരിശോധനാ ഹര്‍ജി നല്‍കുന്ന കാര്യത്തില് യോഗം തീരുമാനമെടുക്കും. ഹര്‍ജി നല്‍കാന് തീരുമാനിച്ചാല് അയോധ്യ കേസ് വീണ്ടും ചര്‍ച്ചയാകും.\nതര്‍ക്ക ഭൂമിയില് രാമക്ഷേത്രം നിര്‍മിക്കാനാണ് സുപ്രീംകോടതി ഭരണഘടനാ ബെഞ്ച് ഉത്തരവിട്ടത്. മുസ്ലിംകള്‍ക്ക് പള്ളി നിര്‍മിക്കുന്നതിന് മറ്റൊരിടത്ത് അഞ്ച് ഏക്കര് അനുവദിക്കും. തര്‍ക്ക ഭൂമി മൂന്നാക്കി വീതിച്ചുനല്‍കിയ അലഹാബാദ് ഹൈക്കോടതി വിധി സുപ്രീംകോടതി റദ്ദാക്കി. പള്ളി നിര്‍മിക്കുന്നതിന് അഞ്ച് ഏക്കര് ഭൂമി യുപി സര്‍ക്കാരോ കേന്ദ്ര സര്‍ക്കാരോ കണ്ടെത്തി സുന്നി വഖഫ് ബോര്‍ഡിന് കൈമാറണമെന്നും കോടതി നിര്‍ദേശിച്ചു.\nഎന്നാല് പള്ളി നിര്‍മിക്കുന്നതിനുള്ള ഭൂമി തര്‍ക്കഭൂമിക്ക് അടുത്തായി സര്‍ക്കാര് ഏറ്റെടുത്ത 67 ഏക്കറില് നിന്ന് വേണമെന്നാണ് മുസ്ലിം കക്ഷികള് ഇപ്പോള് ആവശ്യമുന്നയിച്ചിരിക്കുന്നത്. അത് സാധ്യമല്ലെന്ന് അയോധ്യ മേയറും ആര്‍എസ്എസ് നേതാക്കളും അറിയിച്ചിട്ടുണ്ട്. പുതിയ പള്ളിക്ക് മുന് രാഷ്ട്രപതി എപിജെ അബ്ദുല് കലാമിന്റെ പേരിടണമെന്നാണ് വിഎച്ച്പിയുടെ ആവശ്യം.\nഭരണഘടനയുടെ ആര്‍ട്ടിക്കിള് 142 പ്രകാരമാണ് സുപ്രീംകോടതി നിര്‍ണായക തീരുമാനം എടുത്തത്. നിര്‍മോഹി അഖാരക്ക് പുതിയ ക്ഷേത്രത്തിന്റെ പരിപാലനത്തിന് അര്‍ഹമായ പ്രാതിനിധ്യം നല്‍കണം. ഒരു ട്രസ്റ്റ് രൂപീകരിച്ച് സ്ഥലം ഏറ്റെടുക്കണം. ട്രസ്റ്റായിരിക്കും ക്ഷേത്ര നിര്‍മാണത്തിന് മേല്‍നോട്ടം വഹിക്കുക. ട്രസ്റ്റ് രൂപീകരിക്കാന് മൂന്ന് മാസം സമയം അനുവദിച്ചിട്ടുണ്ട്. യുപി മുഖ്യമന്ത്രി യോഗി ആദിത്യനാഥിനെ ട്രസ്റ്റ് ചെയര്‍മാനാക്കണമെന്ന അഭിപ്രായം ഉയര്‍ന്നിട്ടുണ്ട്.\nDecision on Ayodhya verdict review at AIMPLB meet on Nov 17


കശ്മീര് നിയമസഭ പിരിച്ചു വിടണമെന്ന് ഉമര് അബ്ദുല്ല – Chandrika Daily\nBy chandrika Monday July 9, 2018 21:48 pm\nകശ്മീര് നിയമസഭ പിരിച്ചു വിടണമെന്ന് ഉമര് അബ്ദുല്ല\nജമ്മു: ജമ്മു കശ്മീര് നിയമസഭ പിരിച്ചു വിടണമെന്ന് കശ്മീര് മുന് മുഖ്യമന്ത്രി ഉമര് അബ്ദുല്ല ആവശ്യപ്പെട്ടു. സംസ്ഥാനത്ത് ഇപ്പോള് നടക്കുന്ന രാഷ്ട്രീയ കുതിര കച്ചവടം അവസാനിപ്പിക്കാന്…\nജമ്മു: ജമ്മു കശ്മീര് നിയമസഭ പിരിച്ചു വിടണമെന്ന് കശ്മീര് മുന് മുഖ്യമന്ത്രി ഉമര് അബ്ദുല്ല ആവശ്യപ്പെട്ടു. സംസ്ഥാനത്ത് ഇപ്പോള് നടക്കുന്ന രാഷ്ട്രീയ കുതിര കച്ചവടം അവസാനിപ്പിക്കാന് ഇതാണ് ഏക വഴി. രാഷ്ട്രീട നാടകങ്ങള്‍ക്ക് കശ്മീര് വേദിയായിരിക്കുകയാണെന്നും അദ്ദേഹം ആരോപിച്ചു.\nനിയമസഭ പിരിച്ചു വിടണമെന്ന് തുടര്‍ച്ചയായി നാഷണല് കോണ്‍ഫ്രറന്‍സ് ആവശ്യപ്പെട്ടിരുന്നു. തെരഞ്ഞെടുപ്പ് ഉടന് നടത്തണമെന്ന് പാര്‍ട്ടി ആവശ്യപ്പെടുന്നില്ല. ഉചിതമായ സമയത്ത് തെരഞ്ഞെടുപ്പ് നടത്താം. അപവാദങ്ങളും കുപ്രചരണങ്ങളും തടയാന് നിയമസഭ പിരിച്ചുവിടുകയാണ് വേണ്ടത്. അദ്ദേഹം കൂട്ടിച്ചേര്‍ത്തു. മുഖ്യമന്ത്രി രാജിവച്ചതിന് പിന്നാലെ അഭ്യൂഹങ്ങള് പ്രചരിച്ചു തുടങ്ങി.\nCategories: Culture, More, Views Tags: Kashmir, Omer Abdullah


കൊല്ലത്ത് മാതാവ് മകനെ കൊന്ന് തീകൊളുത്തി - MALABAR FLASH\nHome Kerala Kollam Murder-case കേരളം കേരള വാര്‍ത്ത കൊല്ലത്ത് മാതാവ് മകനെ കൊന്ന് തീകൊളുത്തി\nകൊല്ലത്ത് മാതാവ് മകനെ കൊന്ന് തീകൊളുത്തി\nകൊല്ലം: രണ്ടു ദിവസം മുന്‍പ് കുരീപ്പള്ളിയില് നിന്ന് കാണാതായ ഒന്‍പതാം ക്ലാസ് വിദ്യാര്‍ഥിയുടെ മൃതദേഹം കത്തിക്കരിഞ്ഞ നിലയില് വീടിനു സമീപത്തെ പറമ്പില്.[www.malabarflash.com]\nസംഭവവുമായി ബന്ധപ്പെട്ട് അമ്മ ജയമോളെ ചാത്തന്നൂര് പോലീസ് കസ്റ്റഡിയിലെടുത്തു. കുരീപ്പള്ളി നെടുമ്പന കാട്ടൂര് മേലേഭാഗം സെബദിയില് ജോബിന്റെ മകന് ജിത്തു ജോബി(14)ന്റെ മൃതദേഹമാണ് കത്തിക്കരിഞ്ഞ നിലയില് ചൊവ്വാഴ്ച വൈകിട്ട് കണ്ടെത്തിയത്.\nമൃതദേഹത്തിന്റെ ഒരു കാല് വെട്ടിമാറ്റിയ നിലയിലും മറ്റേകാല് വെട്ടേറ്റുതൂങ്ങിയ നിലയിലുമായിരുന്നു. മാതാവിനെ കൂടാതെ ഒരാളെക്കൂടി കസ്റ്റഡിയിലെടുത്തതായി സൂചനയുണ്ട്.\nകഴിഞ്ഞ തിങ്കളാഴ്ച രാത്രിയാണ് ജിത്തുവിനെ കാണാതായത്. സ്‌കെയില് വാങ്ങാന് കടയില് പോയ മകന് രാത്രി വൈകിയും വീട്ടിലെത്തിയില്ല എന്നാണ് മാതാവ് പോലീസിന് നല്‍കിയ പരാതിയില് പറഞ്ഞിരുന്നത്. മകനെ കാണാനില്ലെന്ന് കാട്ടി പത്രങ്ങളിലും പരസ്യം നല്‍കി. കൊട്ടിയം പോലീസ് ഇന്‍സ്‌പെക്ടര് അജയ്‌നാഥിന്റെ നേതൃത്വത്തിലുള്ള സംഘം കാണാതായ വിദ്യാര്‍ഥിക്ക് വേണ്ടി അന്വേഷണം ഊര്‍ജിതമാക്കിയിരുന്നു.\nഎറണാകുളം വരെ അന്വേഷണസംഘം കുട്ടിക്കായി തെരച്ചില് നടത്തിയിരുന്നു. ഇതിനിടെയാണ് ചൊവ്വാഴ്ച കുട്ടിയുടെ കത്തി കരിഞ്ഞ ശരീരം വീടിനുസമീപത്തുനിന്ന് ലഭിച്ചത്. തുടര്‍ന്ന മാതാവിനെ ചോദ്യം ചെയ്യുന്നതിനടെ മൊഴിയില് വൈരുധ്യം തോന്നിയ പോലീസ് ഇവരെ കസ്റ്റഡിയിലെടുക്കുകയായിരുന്നു.\nമകനെ കൊന്ന് കൈകാലുകള് വെട്ടിമാറ്റി തീകൊളുത്തുകയായിരുന്നവെന്ന് മാതാവ് കുറ്റസമ്മതം നടത്തിയതായാണ് പോലീസ് നല്‍കുന്ന വിവരം. മാതാവിനെ കൊല്ലം എ.സി.പിയുടെ നേതൃത്വത്തില് രാത്രി വൈകിയും ചോദ്യം ചെയ്യുകയാണ്. കൊലപാതകത്തിന് പിന്നില് ഒന്നിലധികം പേരുണ്ടാവാനുള്ള സാധ്യതയും പോലീസ് പരിശോധിച്ചുവരുന്നു.\nതറവാട് വീടിനോട് ചേര്‍ന്ന് ആളൊഴിഞ്ഞ പറമ്പിലെ ഉപയോഗശൂന്യമായ കുളിമുറിക്ക് സമീപമാണ് മൃതദേഹം കിടന്നത്. കത്തിച്ചശേഷം ശരീരം പറമ്പില് കൊണ്ടിട്ടതാണെന്നാണു കരുതുന്നു. വീടിനു പിന്നിലെ നടവഴിയില് നിന്ന് ശരീരത്തിന്റെ അവശിഷ്ടങ്ങള് പോലീസിന് ലഭിച്ചിട്ടുണ്ട്. ഉന്നത പോലീസ് ഉദ്യോഗസ്ഥരും ഫോറന്‍സിക് വിദഗ്ധരും സ്ഥലത്തെത്തി പരിശോധന നടത്തി. കുണ്ടറ എം.ജി.ഡി ബോയ്‌സ് എച്ച്.എസ് വിദ്യാര്‍ഥിയാണ്. സഹോദരി: ടീന.


എത്രനാള് ? ചോദ്യമുനയില് ഷാജുവും പിതാവും; ഇന്നലെ മാത്രം ചോദ്യം ചെയ്തത് ഏഴ് മണിക്കൂര്; പുലിക്കയത്തെ വീട്ടിലും ഇന്ന് തെളിവെടുപ്പ്; - RashtraDeepika\nഎത്രനാള് ? ചോദ്യമുനയില് ഷാജുവും പിതാവും; ഇന്നലെ മാത്രം ചോദ്യം ചെയ്തത് ഏഴ് മണിക്കൂര്; പുലിക്കയത്തെ വീട്ടിലും ഇന്ന് തെളിവെടുപ്പ്;\nകോഴിക്കോട് : കൂടത്തായി കൊലപാതക പരമ്പര കേസിലെ മുഖ്യപ്രതി ജോളിയുടെ രണ്ടാംഭര്‍ത്താവ് കോടഞ്ചേരി പുലിക്കയം പൊന്നാമറ്റത്തില് ഷാജുവിനേയും പിതാവ് സക്കറിയാസിനേയും ഇന്നും ചോദ്യം ചെയ്യും. ഏഴ് മണിക്കൂര് ഇന്നലെ ചോദ്യം ചെയ്തതിന്‍റെ തുടര്‍ച്ചയായാണ് ഇന്ന് വീണ്ടും ചോദ്യം ചെയ്യുന്നത്. ഇവരെ കൂടാതെ ഷാജുവിന്‍റെ അമ്മ ഫിലോമിനയേയും ചോദ്യം ചെയ്യും.\nജോളിയുടെ സാന്നിധ്യത്തിലായിരിക്കും ചോദ്യം ചെയ്യല്. ഷാജുവിന്‍റെ ആദ്യഭാര്യ സിലിയുടെ കൊലപാതകവുമായി ബന്ധപ്പെട്ടാണ് ഷാജുവിനേയും സക്കറിയാസിനേയും തുടര്‍ച്ചയായി ചോദ്യം ചെയ്യുന്നത്. നേരത്തെ മൂന്ന് തവണ എസ്പി ഓഫീസില്‍വച്ചും അരഡസനിലധികം തവണ വീട്ടില്‍വച്ചും ഷാജുവിനെ അന്വേഷണസംഘം ചോദ്യം ചെയ്തിരുന്നു.\nസക്കറിയാസിനേയും ഇതേപോലെ തന്നെ ചോദ്യം ചെയ്തിരുന്നു. സിലിയുടെ മരണവുമായി ബന്ധപ്പെട്ട നിര്‍ണായകമായ തെളിവുകള് അന്വേഷണസംഘത്തിന് ലഭിച്ചിട്ടുണ്ട്. ഇതിന്‍റെ തുടര്‍ച്ചയായാണ് ചോദ്യം ചെയ്യല്. ഷാജുവിനെയും സക്കറിയാസിനേയും റുറല് എസ്പി കെ.ജി.സൈമണ് , തലശേരി ഡിവൈഎസ്പി കെ.വി.വേണുഗോപാല് സിലി വധക്കേസ് അന്വേഷിക്കുന്ന വടകര തീരദേശ ഇന്‍സ്പക്ടര് ബി.കെ.സിജു എന്നിവരുടെ നേതൃത്വത്തിലായിരുന്നു ഇന്നലെ 9.30ന് മുതല് 4.30 വരെ ചോദ്യം ചെയ്തത്.\nഅതേസമയം പോലീസ് കസ്റ്റഡിയിലുള്ള മുഖ്യപ്രതി ജോളിയുമായി ഷാജുവിന്‍റെ വീട്ടില് ഇന്ന് തെളിവെടുപ്പ് നടത്തും. കോടഞ്ചേരി പുലിക്കയം പൊന്നാമറ്റത്തില് ഷാജുവിന്‍റെ വീട്ടിലാണ് തെളിവെടുപ്പ് നടത്തുക. ഷാജുവിന്‍റെ മകന്, പുലിക്കയത്തെ ചില അയല്‍വാസികള് എന്നിവര് നേരത്തെ നല്‍കിയ മൊഴിയെ ആസ്പദമാക്കിയാണ് തെളിവെടുപ്പ്. ജോളി ഷാജുവിനും കുടുംബത്തിനുമെതിരെ ചില മൊഴികള് നല്‍കിയതും ഇന്ന് പോലീസ് പരിശോധിക്കും. ഇന്നത്തെ തെളിവെടുപ്പോടെ കൂടുതല് അറസ്റ്റ് ഉണ്ടാകുമെന്ന് പോലീസ് വൃത്തങ്ങള് സൂചിപ്പിച്ചു. ലഭിച്ച തെളിവുകളില് ചില വ്യക്തത കൈവരേണ്ടതുണ്ട്.\nഅതിനാലാണ് ഇന്ന് സക്കറിയാസിന്‍റെ വീട്ടില് തെളിവെടുക്കുന്നത്. ജോളിയും ഷാജുവും തമ്മില് വിവാഹിതരായതിനുശേഷവും ജോളി ആദ്യ ഭര്‍ത്താവിന്‍റെ കൂടത്തായിയിലെ വീട്ടിലാണ് താമസിച്ചിരുന്നത്. ആവശ്യമെങ്കില് കൂടത്തായിയിലെ വീട്ടിലും ഇന്ന് തെളിവെടുപ്പ് നടത്തും. ഷാജുവിന്‍റെ ആദ്യഭാര്യ സിലി കൊല്ലപ്പെട്ട കേസിലാണ് ഇന്നത്തെ തെളിവെടുപ്പ്.\nകേസിന്‍റെ മേല്‍നോട്ട ചുമതലയുള്ള തലശേരി ഡിവൈഎസ്പി കെ.വി.വേണുഗോപാല്, അന്വേഷണ ഉദ്യോഗസ്ഥന് വടകര കോസ്റ്റല് ഇന്‍സ്‌പെക്ടര് ബി.കെ.സിജു എന്നിവരുടെ നേതൃത്വത്തിലായിരിക്കും തെളിവെടുപ്പ്. കേസിന്‍റെ പുരോഗതി വിലയിരുത്താനായി ഉത്തരമേഖല ഐജി അശോക് യാദവിന്‍റെ അധ്യക്ഷതയില് ഇന്നലെ ചേര്‍ന്ന യോഗത്തില് ആറ് കൊലപാതക കേസുകള് അന്വേഷിക്കുന്ന ആറ് ടീമിലെ അംഗങ്ങള് പങ്കെടുത്തു.\nകേസ് ഡയറി വിശദമായി പരിശോധിച്ച ഐജി, വ്യക്തമായ തെളിവുകള് ലഭിച്ചതിനുശേഷമെ കൂടുതല് അറസ്റ്റ് നടത്താവൂവെന്ന് നിര്‍ദേശം നല്‍കി. ഷാജു, പിതാവ് സക്കറിയാസ്, ജോളിയുടെ ഉറ്റസുഹൃത്ത് ബിഎസ്എന്‍എല് ജീവനക്കാരന് ജോണ്‍സണ് എന്നിവര്‍ക്കെതിരെ കൂടുതല് തെളിവുകള് ശേഖരിച്ചുകൊണ്ടിരിക്കയാണെന്ന് അന്വേഷണസംഘം വെളിപ്പെടുത്തി.\nവട്ടിയൂർക്കാവിന്‍റെ ശരിദൂരം ഇടതുപക്ഷം; നഗരസഭ നടത്തിയ മികച്ച പ്രവർത്തനങ്ങൾക്ക് ജനങ്ങൾ നൽകിയ പിന്തുണയാണ് വിജയത്തിലേക്കുള്ള കുതിപ്പെന്ന് വി.കെ പ്രശാന്ത്


സിനിമയിലെ ആ വലിയ മാറ്റത്തിന് തുടക്കം! 51വര്‍ഷത്തിനിടെ സംഭവിച്ച വെല്ലുവിളിയെന്ന് അമിതാഭ് ബച്ചന്-Oneindia-Filmi News-Malayalam-WSFDV\nസിനിമയിലെ ആ വലിയ മാറ്റത്തിന് തുടക്കം! 51വര്‍ഷത്തിനിടെ സംഭവിച്ച വെല്ലുവിളിയെന്ന് അമിതാഭ് ബച്ചന്\nOneindia | 15th May, 2020 11:10 AM\nസിനിമകളെ ഭ്രാന്തമായി സ്‌നേഹിക്കുന്നവര്‍ക്ക് വലിയൊരു തിരിച്ചടിയാണ് കൊറോണ കാലത്ത് സംഭവിച്ചിരിക്കുന്നത്. മാസങ്ങളും വര്‍ഷങ്ങളും കാത്തിരുന്ന് ചിത്രീകരണം പൂര്‍ത്തിയാക്കിയെങ്കിലും റിലീസിന് തൊട്ട് മുന്‍പ് തിയറ്ററുകള് അടച്ചതോടെ പെട്ടിക്കുള്ളില് തന്നെയായി പോയ നിരവധി സിനിമകളാണുള്ളത്. മുന്നോട്ടുള്ള ദിവസങ്ങളില് സാഹചര്യം ഇത് തന്നെയായിരിക്കുമെന്ന് മനസിലാക്കിയതോടെ പുത്തന് തീരുമാനങ്ങളിലേക്ക് കടക്കുകയാണ് സിനിമാക്കാര്.\nഅതിന് ആദ്യ പടിയെന്നോണം തിയേറ്റര് റിലീസ് ഒഴിവാക്കി ഡിജിറ്റല് പ്ലാറ്റ്‌ഫോമുകളിലൂടെ സിനിമ പ്രേക്ഷകരിലേക്ക് എത്തിക്കാനുള്ള ശ്രമത്തിലാണ് ബോളിവുഡ് അടക്കം സിനിമാ ഇന്‍ഡസ്ട്രികള്. അമിതാഭ് ബച്ചന് കേന്ദ്രകഥാപാത്രത്തെ അവതരിപ്പിക്കുന്ന ഗുലാബോ സീറ്റാബോ എന്ന സിനിമ ഇത്തരത്തില് എത്തിക്കാന് അണിയറ പ്രവര്‍ത്തകര് തീരുമാനിച്ചിരിക്കുകയാണ്.\nഅമിതാഭ് ബച്ചന്, ആയൂഷ്മാന് ഖുറാന എന്നിവരെ കേന്ദ്രകഥാപാത്രങ്ങളാക്കി ഷൂജിത് സര്‍ക്കാര് സംവിധാനം ചെയ്ത ചിത്രമാണ് ഗുലാബോ സീറ്റാബോ. ആമസോണ് പ്രൈം ആണ് ഈ ചിത്രത്തിന്റെ അവകാശം സ്വന്തമാക്കിയിരിക്കുന്നത്. ജൂണ് 12 ന് 200 രാജ്യങ്ങളില് നിന്നുള്ള ആമസോണ് പ്രൈം ഉപഭോക്താക്കള്‍ക്ക് ഈ ചിത്രം കാണാനാകും.\nതന്റെ സിനിമാ റിലീസിനോട് അനുബന്ധിച്ചുള്ള കാര്യം പറഞ്ഞ് അമിതാഭ് ബച്ചനും എത്തിയിരിക്കുകയാണ്. 1969 ലാണ് ചലച്ചിത്ര മേഖലയില് എത്തിയത്. 2020 വന്നപ്പോള് 51 വര്‍ഷമായി. ഈ കാലഘട്ടത്തിനിടെ ഒരുപാട് മാറ്റങ്ങളും വെല്ലുവിളികളും കണ്ടു. ഇപ്പോള് മറ്റൊരു വെല്ലുവിളി ഉണ്ടായിരിക്കുകയാണ്. എന്റെ സിനിമ ഡിജിറ്റല് റിലീസിന് ഒരുങ്ങുകയാണ്.\nജൂണ് പന്ത്രണ്ടിന് ആമസോണ് പ്രൈമിലൂടെ ലോകത്തുള്ള 200 രാജ്യങ്ങളില് സിനിമ എത്തും. അത് വളരെ അതിശയകരമായ കാര്യമാണ്. ഇങ്ങനെയൊരു വെല്ലുവിളിയുടെ ഭാഗമാകാന് കഴിഞ്ഞതില് അഭിമാനമുണ്ടെന്നും ഇന്‍സ്റ്റാഗ്രാമിലൂടെ പുറത്ത് വിട്ട കുറിപ്പില് അമിതാഭ് ബച്ചന് പറയുന്നു. സിനിമയിലെ കുറച്ച് ഫോട്ടോസും താരം പങ്കുവെച്ചിരുന്നു.\nഅമിതാഭ് ബച്ചന്റെ സിനിമ മാത്രമല്ല അക്ഷയ് കുമാര് നായകനായിട്ടെത്തുന്ന ലക്ഷ്മി ബോംബ്, വിദ്യ ബാലന് നായികയാവുന്ന ശകുന്തള ദേവി- ഹ്യൂമന് കംപ്യൂട്ടര്, ഭൂമി പട്നേക്കറിന്റെ ദുര്‍ഗവതി, കരണ് ജോഹറിന്റെ ഗുന്‍ജന് സക്സേന, തുടങ്ങിയ സിനിമകളെല്ലാം ഓണ്‍ലൈന് പ്ലാറ്റ്ഫോമുകളിലൂടെ പ്രേക്ഷകരിലേക്ക് എത്തിക്കാനുള്ള തയ്യാറെടുപ്പിലാണ്.


എസ്.ബി.ഐ.യിൽ 2000 പ്രൊബേഷണറി ഓഫീസർ | vijayapadham\nNov 17, 2020, 11:49 PM IST\n* ബിരുദം ഉള്ളവർക്ക് അവസരം\n* കേരളത്തിൽ 10 പരീക്ഷാ കേന്ദ്രങ്ങൾ\nസ്റ്റേറ്റ് ബാങ്ക് ഓഫ് ഇന്ത്യ പ്രൊബേഷണറി ഓഫീസർ തസ്തികയിലേക്ക് അപേക്ഷ ക്ഷണിച്ചു. 2000 ഒഴിവുണ്ട്. വിജ്ഞാപന നമ്പർ - CRPD/PO/2020-21/12. ബിരുദധാരികൾക്ക് അപേക്ഷിക്കാം. ഡിസംബർ 31, 2021 ജനുവരി രണ്ട്, നാല്, അഞ്ച് തീയതികളിലായാണ് പ്രിലിമിനറി പരീക്ഷ. മെയിൻ പരീക്ഷ 2021 ജനുവരി 29-ന് നടക്കും. ഫലം 2021 മാർച്ച് അവസാനവാരം പ്രസിദ്ധീകരിക്കും.\nതുടക്കത്തിൽ 27,620 രൂപയായിരിക്കും അടിസ്ഥാന ശമ്പളം. മറ്റ് ആനുകൂല്യങ്ങളുമുണ്ടാകും. അവസാന വർഷ/സെമസ്റ്റർ പരീക്ഷയെഴുതുന്നവർക്കും ഫലം കാത്തിരിക്കുന്നവർക്കും നിബന്ധനകളോടെ പരീക്ഷയെഴുതാം. ചാർട്ടേഡ് അക്കൗണ്ടന്റ് യോഗ്യതയുള്ളവർക്കും അപേക്ഷിക്കാവുന്നതാണ്.\nപ്രായപരിധി: 21-30 വയസ്സ്. 1990 ഏപ്രിൽ രണ്ടിനും 1999 ഏപ്രിൽ ഒന്നിനും ഇടയിൽ (രണ്ട് തീയതികളും ഉൾപ്പെടെ) ജനിച്ചവരായിരിക്കണം. പിന്നാക്കവിഭാഗക്കാർക്ക് നിയമാനുസൃത ഇളവ്. വായ്പ കൃത്യമായി തിരിച്ചടയ്ക്കുന്നതിൽ വീഴ്ചവരുത്തിയവർ, ക്രെഡിറ്റ് കാർഡ് തുക തിരിച്ചടയ്ക്കാത്തവർ, സിബിൽ റിപ്പോർട്ട് എതിരായിട്ടുള്ളവർ എന്നിവർ അപേക്ഷിക്കാൻ അർഹരല്ല. 750 രൂപയാണ് അപേക്ഷാ ഫീസ്.\nപരീക്ഷ: പ്രിലിമിനറി, മെയിൻ പരീക്ഷകൾ ഓൺലൈനായാണ് നടത്തുക. പ്രിലിമിനറിക്ക് ആകെ 100 മാർക്കാണ്. ഇംഗ്ലീഷ് ലാംഗ്വേജ്, ക്വാണ്ടിറ്റേറ്റീവ് ആപ്റ്റിറ്റ്യൂഡ്, റീസണിങ് എബിലിറ്റി എന്നിങ്ങനെ മൂന്നുഭാഗങ്ങളിലായാണ് പരീക്ഷ. ഓരോ ഭാഗത്തിനും 20 മിനിറ്റുവീതമാണുണ്ടാകുക. ആകെ സമയം ഒരു മണിക്കൂർ. മെയിൻ പരീക്ഷയിൽ 200 മാർക്കിന്റെ ഒബ്ജക്ടീവ് ടെസ്റ്റും 50 മാർക്കിന്റെ ഡിസ്‌ക്രിപ്റ്റീവ് ടെസ്റ്റുമാണുണ്ടാകുക. ഒബ്ജക്ടീവ് ടെസ്റ്റിന് മൂന്ന് മണിക്കൂറാണ് സമയം. റീസണിങ് ആൻഡ് കംപ്യൂട്ടർ ആപ്റ്റിറ്റ്യൂഡ്, ഡേറ്റ അനാലിസിസ് ആൻഡ് ഇന്റർപ്രെട്ടേഷൻ, ജനറൽ/ഇക്കോണമി/ബാങ്കിങ് അവെയർനസ്, ഇംഗ്ലീഷ് ലാംഗ്വേജ് എന്നിങ്ങനെ നാലു ഭാഗങ്ങളിലായി 155 ചോദ്യങ്ങളാണുണ്ടാകുക. ഈ ടെസ്റ്റ് കഴിഞ്ഞയുടൻതന്നെ ഡിസ്‌ക്രിപ്റ്റീവ് ടെസ്റ്റ് കംപ്യൂട്ടറിൽ തന്നെയെഴുതണം. 30 മിനിറ്റാണ് സമയം. ഇംഗ്ലീഷ് ഭാഷയിൽ ലെറ്റർ റൈറ്റിങ്ങും എസ്സേയുമാണ് ചോദ്യമായുണ്ടാകുക. മെയിൻ പരീക്ഷയിൽ തിരഞ്ഞെടുക്കപ്പെടുന്നവർക്ക് ഒന്നുകിൽ 50 മാർക്കിനുള്ള അഭിമുഖമോ അല്ലെങ്കിൽ 30 മാർക്കിന്റെ അഭിമുഖവും 20 മാർക്കിന്റെ ഗ്രൂപ്പ് ഡിസ്‌കഷനും ചേർന്നോ ഉണ്ടാകും.\nഅപേക്ഷ ഓൺലൈനായാണ് അയക്കേണ്ടത്. പ്രിലിമിനറി പരീക്ഷയ്ക്ക് കേരളത്തിൽ ആലപ്പുഴ, കണ്ണൂർ, കൊച്ചി, കൊല്ലം, കോട്ടയം, കോഴിക്കോട്, മലപ്പുറം, പാലക്കാട്, തൃശ്ശൂർ, തിരുവനന്തപുരം എന്നീ കേന്ദ്രങ്ങളാണുള്ളത്. മെയിൻ പരീക്ഷയ്ക്ക് കൊച്ചിയും തിരുവനന്തപുരവും പരീക്ഷാകേന്ദ്രങ്ങളാണ്. അപേക്ഷ അയക്കാനും വിശദവിവരങ്ങൾക്കും www.bank.sbi/careers, www.sbi.co.in/careers എന്നിവ കാണുക. അപേക്ഷ സ്വീകരിക്കുന്ന അവസാന തീയതി: ഡിസംബർ 4.\nഅപേക്ഷ നവംബർ 30 മുതൽ ഡിസംബർ ഏഴുവരെ\nകേരള ഹൗസിൽ 35 ഒഴിവ്\nദൗലത് റാം കോളേജിൽ121 അസിസ്റ്റന്റ് പ്രൊഫസർ\nഭാരത് ഇലക്‌ട്രോണിക്സിൽ 1010 അവസരം\nഎൻ.ബി.സി.സി.യിൽ 100 എൻജിനിയർ\nകോസ്റ്റ്ഗാർഡ് നാവിക് തസ്തികയിൽ 50 ഒഴിവിലേക്ക് അപേക്ഷ ക്ഷണിച്ചു. പുരുഷന്മാർക്കാണ് അവസരം. ഡൊമസ്റ്റിക്ക് ബ്രാഞ്ച് പത്താമത്തെ എൻട്രി-01/2021 ബാച്ചിലേക്കാണ് അപേക്ഷ ക്ഷണിച്ചിരിക്കുന്നത്. നവംബർ 30 മുതൽ അപേക്ഷിക്കാം. കുക്ക്, സ്റ്റുവാർഡ് എന്നീ വിഭാഗങ്ങളിലായിരിക്കും നിയമനം. ഭിന്നശേഷിക്കാർ അപേക്ഷിക്കാൻ അർഹരല്ല.\nയോഗ്യത: 50 ശതമാനം മാർക്കോടെ പത്താം ക്ലാസ് പാസായിരിക്കണം. എസ്.സി./എസ്.ടി. വിഭാഗത്തിനും ദേശീയ വിഭാഗത്തിൽ അംഗീകാരംലഭിച്ച കായികതാരങ്ങൾക്കും അഞ്ചുശതമാനം മാർക്കിളവ്. 01/04/1999-നും 31/03/2003 നുമിടയിൽ ജനിച്ചവരായിരിക്കണം. പിന്നാക്ക വിഭാഗക്കാർക്ക് നിയമാനുസൃത ഇളവ്. എഴുത്തുപരീക്ഷ, ശാരീരികക്ഷമതപരീക്ഷ, മെഡിക്കൽ പരിശോധന എന്നിവയുണ്ടാവും. 2021 ജനുവരിയിലായിരിക്കും പരീക്ഷ. കൊച്ചിയിലായിരിക്കും പരീക്ഷാകേന്ദ്രം.\nസിലബസ്: ക്വാണ്ടിറ്റേറ്റീവ് ആപ്റ്റിറ്റ്യൂഡ്, മാത്തമാറ്റിക്സ്, ജനറൽ സയൻസ്, ജനറൽ ഇംഗ്ലീഷ്, ജനറൽ അവയർനസ് (കറന്റ് അഫയേഴ്‌സ് ആൻഡ് ജനറൽ നോളജ്), റീസണിങ് (വെർബൽ ആൻഡ് നോ വെർബൽ).\nശാരീരികക്ഷമത: എഴുത്തുപരീക്ഷയിൽ ജയിക്കുന്നവർക്കായിരിക്കും ശാരീരികക്ഷമത പരീക്ഷ. ഏഴുമിനിറ്റിൽ 1.6 കിലോമീറ്റർ ഓട്ടം, 20 സ്ക്വാട്ട് അപ്‌സ്, 10 പുഷ് അപ്. മെഡിക്കൽ യോഗ്യത: ഉയരം 157 സെ.മീ., മിനിമം നെഞ്ചളവ് (5 സെ.മീ. വികാസം ഉണ്ടായിരിക്കണം), പ്രായത്തിനും വയസ്സിനും അനുയോജ്യമായ ഉയരം, സാധാരണ കേൾവിശേഷി, വിഷ്വൽ സ്റ്റാൻഡേഡ് 6/36. മെഡിക്കൽ പരിശോധനയിൽ പങ്കെടുക്കുമ്പോൾ പല്ലും ചെവിയും ശുചിയായിരിക്കണം. വിശദവിവരങ്ങൾക്കും അപേക്ഷിക്കാനുമായി www.joinindiancoastguard.gov.in എന്ന വെബ്‌സൈറ്റ് കാണുക. അവസാന തീയതി: ഡിസംബർ 7.


ജീവിതവിജയം – Boby Thomas Media\nപല രീതിയിലുള്ള പണ സംബാധന മാര്‍ഗങ്ങള്\nഇപ്പോള് വീട്ടില് നിന്നുതന്നെ നടത്താവുന്ന സംരംഭങ്ങളെ ധാരാളം ആള്‍ക്കാര് സ്വാഗതം ചെയുന്നുണ്ട്. അവയ്ക്ക് വളരെയതികം വിശ്വാസവും നേടിവരുന്നു.\nനാളെ മുതല് കൊച്ചുവെളുപ്പാന്‍കാലത്ത് എഴുന്നെക്കാതെതന്നെ നിങ്ങള്ക്ക് തോന്നുന്ന സമയത്തെ എഴുന്നേല്‍ക്കാന് കഴിഞ്ഞെങ്കില് എന്ന് ആലോചിച്ചു നൂക്കിയെ. ഒരു ട്രാഫിക് പ്രശ്നവും ഇല്ലാതെ നിള്‍ക്ക് ജോലിചെയ്യുവാന് കഴിഞ്ഞിരുന്നെങ്കില് എന്തുനല്ല സ്വപ്നം അല്ലേ?\nകുറച്ചു വേറെ ധന സമ്പാദ്യം നിങ്ങള്‍ക്കെ ഒരുദോഷവും ഉണ്ടാക്കുകയില്ല ഒരുപക്ഷെ നിങ്ങള് നിങ്ങളുടെ ബോസിന് വേണ്ടി കുറച്ചു കൂടുതല് കാര്യങ്ങള് ചെയ്യാന് തയ്യാറാകുമെങ്കില് തീര്‍ച്ചയായും നിങ്ങള്‍ക്കുവേണ്ടിയും കുറച്ചു കൂടുതല് കാരിയങ്ങള് ചെയ്യാന് സാധിക്കും.\nകൂടുതല് ധനം സമ്പാധിക്കണമെങ്കില് കുറച്ചു കഷ്ട്ടപെട്ടെ പറ്റൂ. പക്ഷെ നിങ്ങള് ഇഷ്ട്ടപെട്ട കാര്യം ചെയ്യുമ്പോള് ഒരിക്കലും നമ്മള് ഷീണിച്ചു പോകത്തില്ല.\nനമ്മള് ഷീണം അറിയാതെ കഷ്ടപ്പെടുന്നതിനുള്ള അഞ്ചു കാരണങ്ങള് എന്തെല്ലാം എന്ന് നോക്കാം.\n1. നിങ്ങളുടെ തോളിനു മുകളില് കുടി നോക്കാന് നിങ്ങള് മാത്രമേ കാണുകയുള്ളൂ. സമയം ലക്‌ഷ്യം സമ്പത്ത് എല്ലാം നിങ്ങളുടേത് ആയി മാറും.\n2. നിങ്ങളുടെ ഇഷ്ടത്തിന് ജീവിക്കാന് സാധിക്കും. എപ്പോള് വേണമെങ്കിലും മാറ്റാവുന്ന ജോലിക്രമം നിങ്ങള്‍ക്ക് മറ്റു ജോലിക്കാരിയളില് ശ്രദ്ധിക്കാന് സാധിക്കും.\n3. നിങ്ങളുടെ ജോലി നഷ്ടപ്പെടുമോ എന്നുള്ള വിചാരം മാറിക്കിട്ടും.\n4. പണം ഉണ്ടാക്കാനുള്ള ബുദ്ധിമുട്ട് മാറിക്കിട്ടും. നിങ്ങള് സൈഡ് ബിസിനസ് ചെയുമ്പോള് ജോലിയെ മാത്രം ആശ്രയിക്കുന്ന അവസ്ഥ മാറിക്കിട്ടും.\n5. നമ്മുടെതായ സമയത്തെ ജോകിയില്‍നിന്നും വിരമിക്കാന് സതിക്കും.\nനമ്മള് ഇങ്ങനെയൊരു ജീവിതം നയിക്കുമ്പോള് നമ്മുടെ വിജയം നമുക്കുതന്നെ അളക്കാവുന്ന ഒരു വസ്തുവായിതീരും.\nAuthor BobyPosted on June 2, 2016 Categories BusinessTags carrier, sacrifice, ജീവിതവിജയം, ജോലി, ധനം, വിരമിക്കാന്Leaveacomment on പല രീതിയിലുള്ള പണ സംബാധന മാര്‍ഗങ്ങള്


രാജ്യമാസകലം ജന്തുക്കള് വലിയ ചര്‍ച്ചാ വിഷയമാവുകയുായി. മൃഗങ്ങളോട് ക്രൂരത തടയല് നിയമത്തിന്റെ ചുവടുപിടിച്ച് പശു, കാള, പോത്ത്, എരുമ, ഒട്ടകം എന്നിവയുടെ വിപണനം, കശാപ്പ്, പരിപാലനം തുടങ്ങിയവുമായി ബന്ധപ്പെട്ട് കേന്ദ്ര ഗവണ്‍മെന്റ് പുറപ്പെടുവിച്ച വിജ്ഞാപനത്തെച്ചൊല്ലിയുള്ള വിവാദം കത്തിപ്പടര്‍ന്നു. പശുവുമായി ബന്ധപ്പെട്ട അക്രമങ്ങള്, കൊലപാതകങ്ങള്, പോര്‍വിളികള് തുടങ്ങി ഗോരക്ഷകര് നടത്തുന്ന വിധ്വംസക പ്രവര്‍ത്തനങ്ങള് രാജ്യത്തിന്റെ സമാധാനാന്തരീക്ഷത്തിന് ഭീഷണി ഉയര്‍ത്തിയ സാഹചര്യം ദലിത്-ന്യൂനപക്ഷ വിഭാഗത്തിന്റെ ജീവിത സുരക്ഷിതത്വത്തെയും അത്യന്തം അപകടകരമായ വിധത്തില് പ്രതികൂലമായി ബാധിച്ചിട്ടുണ്ട്. മനുഷ്യന്റെ സാമാന്യ യുക്തിബോധത്തെ പരിഹസിക്കുന്ന തരത്തിലാണ് പശുവുമായി ബന്ധപ്പെട്ട കാര്യങ്ങള് മുന്നോട്ടുപോകുന്നത്. ഉന്മാദത്തിന്റെയും വിശ്വാസ തീവ്രതയുടെയും തലത്തിലേക്ക് പശുവ്യവഹാരങ്ങള് വളര്‍ന്നുകഴിഞ്ഞിരിക്കുന്നു എന്ന വിലയിരുത്തല് അക്ഷരാര്‍ഥത്തില് ശരിയാണ്. മനുഷ്യ ജീവന് കല്‍പിക്കാത്ത വില പശുക്കള്‍ക്ക് നല്‍കുന്ന രാജ്യത്ത് മൂല്യങ്ങളുടെ കുഴമറിച്ചിലാണ് സംഭവിച്ചിരിക്കുന്നത്. പശുവിനെ ചൊല്ലിയുള്ള വിവാദങ്ങള് രാജ്യനിവാസികളെ നെടുകെ പിളര്‍ത്തുന്ന അവസ്ഥയിലാണ്. മൃഗങ്ങളുടെ അവകാശങ്ങളെക്കുറിച്ച ചിന്ത പ്രസക്തമാവുന്നത് ഈ പശ്ചാത്തലത്തിലാണ്. എന്താണ് മൃഗങ്ങളുടെ അവകാശങ്ങള്? യഥാര്‍ഥ ജന്തുസ്‌നേഹം എന്താണ്?\nമനുഷ്യരുടെ അവകാശങ്ങള് പോലെ പ്രധാനമാണ് ജന്തുക്കളുടെ അവകാശങ്ങളും. മനുഷ്യവര്‍ഗം തങ്ങളുടെ അവകാശ സംരക്ഷണത്തിന് നിയമങ്ങളും ചട്ടങ്ങളും നിര്‍മിക്കുന്നു. മിണ്ടാപ്രാണികളായ ജന്തുക്കളുടെ അവകാശങ്ങള് ഹനിക്കപ്പെടാതെ നോക്കേണ്ടത് മനുഷ്യരുടെ കടമയാണ്. മനുഷ്യനെ പോലെ ദൈവത്തിന്റെ സൃഷ്ടിയായ ജന്തുക്കള്‍ക്കും ഈ ഭൂമിയില് ജീവിക്കാനും നിലനില്‍ക്കാനുമുള്ള അവകാശമുണ്ട്. മനുഷ്യലോകം പോലെതന്നെയാണ് ജന്തുലോകവും എന്ന് ഖുര്‍ആന് വ്യക്തമാക്കുന്നു: ''ഭൂമിയില് നടക്കുന്ന ഏതു മൃഗവും വായുവില് പറക്കുന്ന ഏതു പറവയും നിങ്ങളെ പോലുള്ള വര്‍ഗങ്ങള് തന്നെയാകുന്നു. നാം അവരുടെ വിധിപ്രമാണത്തില് ഒരു വീഴ്ചയും വരുത്തിയിട്ടില്ല. പിന്നീട് അവയെല്ലാം തങ്ങളുടെ നാഥങ്കല് ഒരുമിച്ചുകൂട്ടപ്പെടുന്നതാകുന്നു'' (അല്‍അന്‍ആം 38). ഈ സൂക്തം വിശദീകരിച്ച് സയ്യിദ് ഖുത്വ്ബ് എഴുതുന്നു: ''ഭൂമിയില് ഇഴഞ്ഞു നടക്കുന്ന ജീവികള്, ജന്തുക്കള്, പ്രാണികള്, ഉരഗങ്ങള്, വിഹായസ്സിന്റെ വിരിമാറിലൂടെ പറന്നു നടക്കുന്ന പറവകള് തുടങ്ങി പ്രപഞ്ചത്തിലെ ജീവജാലങ്ങള് അഖിലം ഓരോന്നും ഓരോ വംശവും വര്‍ഗവുമാണ്. ഓരോന്നിനുമുണ്ട് അവരുടേതായ സവിശേഷതകളും ജീവിതരീതികളും. മനുഷ്യവര്‍ഗത്തിന്റെ ജീവിതരീതിക്കും സവിശേഷതക്കും സമാനമായ അവസ്ഥ തന്നെയാകുന്നു അവയുടേതും'' (ഫീ ളിലാലില് ഖുര്‍ആന്).\nജന്തുക്കളോട് ദയയും കരുണയും കാട്ടുകയെന്നത് ഇസ്‌ലാമിക ശരീഅത്തിന്റെ അനുശാസനയാണ്. ജന്തുക്കളോടും മിണ്ടാപ്രാണികളോടും കാട്ടുന്ന ക്രൂരത ദൈവശിക്ഷ ക്ഷണിച്ചുവരുത്തുന്ന പാപമായാണ് നബി(സ) പഠിപ്പിച്ചിട്ടുള്ളത്. വിശ്വാസിയുടെ ഹൃദയത്തില്‍നിന്ന് ഉറവയെടുക്കുന്ന കരുണ, സര്‍വ ചരാചരങ്ങളിലേക്കും പക്ഷിമൃഗാദികളിലേക്കും സസ്യലതാദികളിലേക്കും ഒഴുകിപ്പരക്കേണ്ടതാണെന്ന് ഇസ്‌ലാം നിഷ്‌കര്‍ഷിച്ചു.\nഭൂമിയെ അധിവാസ യോഗ്യമാക്കുന്നതില് മനുഷ്യനോടൊപ്പം പങ്കുവഹിക്കുകയും പ്രപഞ്ചത്തിന്റെ അനുസ്യൂതമായ അതിജീവന പ്രക്രിയയില് സക്രിയമായി ഇടപെടുകയും ചെയ്യുന്ന ജന്തുവര്‍ഗത്തിന് അര്‍ഹവും സവിശേഷവുമായ സ്ഥാനം ഇസ്‌ലാം നല്‍കിയിട്ടുണ്ട്. വിശുദ്ധ ഖുര്‍ആനിലെ ചില അധ്യായങ്ങള്‍ക്ക് ജന്തുക്കളുടെ പേരുകളാണ് നല്‍കിയിട്ടുള്ളത്. പശു, കന്നുകാലികള്, തേനീച്ച, ഉറുമ്പ്, ചിലന്തി, ആന തുടങ്ങിയ തലക്കെട്ടുകള്. പ്രപഞ്ചത്തെയും മനുഷ്യനെയും സൃഷ്ടിച്ച ദൈവത്തിന്റെ ശക്തിയും കഴിവും വിശദമാക്കുന്ന സൂക്തങ്ങള്‍ക്കിടയില് ജന്തുക്കളെ സംബന്ധിച്ച സവിശേഷ പരാമര്‍ശം നമ്മുടെ ശ്രദ്ധയര്‍ഹിക്കുന്നു. 'തേനീച്ച' എന്ന അധ്യായത്തിലെ വിവരണം ഇങ്ങനെ: ''അവന് കാലികളെ സൃഷ്ടിച്ചു. അവയില് നിങ്ങള്‍ക്ക് വസ്ത്രമുണ്ട്, ഭക്ഷണമുണ്ട്, വേറെയും പലതരം പ്രയോജനങ്ങളുണ്ട്. അവയെ പ്രഭാതത്തില് മേയാന് വിട്ടയക്കുമ്പോഴും പ്രദോഷത്തില് തിരിച്ചുകൊണ്ടുവരുമ്പോഴും നിങ്ങള്‍ക്കവയില് കൗതുകമുണ്ട്. വലിയ ക്ലേശത്തോടു കൂടിയല്ലാതെ നിങ്ങള്‍ക്ക് എത്തിച്ചേരാന് കഴിയാത്ത ദിക്കുകളിലേക്ക് അവ നിങ്ങള്‍ക്കു വേണ്ടി ഭാരങ്ങള് ചുമക്കുന്നു. നിങ്ങളുടെ നാഥന് വളരെ കനിവുറ്റവനും ദയാപരനും ആകുന്നു. നിങ്ങള്‍ക്ക് സവാരി ചെയ്യുന്നതിനും നിങ്ങളുടെ ജീവിതം അഴകേറ്റുന്നതിനുമായി അവന് കുതിരകളെയും കോവര് കഴുതകളെയും കഴുതകളെയും സൃഷ്ടിച്ചു തന്നിരിക്കുന്നു. നിങ്ങള് അറിയുക പോലും ചെയ്യാത്ത നിരവധി വസ്തുക്കളെയും അവന് നിങ്ങളുടെ പ്രയോജനത്തിനു വേണ്ടി സൃഷ്ടിക്കുന്നു'' (അന്നഹ്ല് 5-8).\nഖുര്‍ആന് വ്യാഖ്യാതാക്കള് ഈ സൂക്തങ്ങള് വിശകലനം ചെയ്ത് എഴുതി: ''മനുഷ്യനുമായി സുദൃഢബന്ധമാണ് ജന്തുക്കള്‍ക്കുള്ളത്. മനുഷ്യനെ ചുറ്റിപ്പറ്റിയാണ് അവയുടെ ജീവിതം. ബാഹ്യവും ആന്തരികവുമായ അവയവങ്ങള്, ഇന്ദ്രിയങ്ങള്, വികാരം, ക്ഷോഭം എന്നിവയെല്ലാം പരിഗണിക്കുമ്പോള് മനുഷ്യന് ശേഷമുള്ള ജീവിവര്‍ഗത്തില് സവിശേഷ സ്ഥാനമാണ് ജന്തുക്കള്‍ക്കുള്ളത്. ആഹാരം, ഗതാഗതം, വസ്ത്രം തുടങ്ങിയ പ്രയോജനങ്ങള്‍ക്കപ്പുറം അവയുടെ സാമീപ്യം നല്‍കുന്ന ആനന്ദാനുഭൂതിയും അവ നല്‍കുന്ന സന്തോഷവും കണക്കിലെടുത്ത് അവയോടുള്ള പെരുമാറ്റം മാന്യവും ഉദാരവുമാവണമെന്ന സൂചന സൂക്തത്തിലുണ്ട്. രാവിലെ മേയാന് പോകുന്നതും വൈകുന്നേരം വീടണയുന്നതും കൗതുകമുള്ള കാഴ്ചയായി വിശേഷിപ്പിക്കുന്ന ഖുര്‍ആന് മനുഷ്യമനസ്സിലെ സഹൃദയഭാവത്തെ തൊട്ടുണര്‍ത്തുകയാണ്. അവയോടുള്ള സമീപനം കരുണാര്‍ദ്രവും സ്‌നേഹസമ്പന്നവുമാവണം. മൃഗങ്ങളോടുള്ള ക്രൂരത മനുഷ്യന്റെ വിശ്വാസവും സംസ്‌കാരവുമായി ബന്ധപ്പെടുത്തിയാണ് നബി(സ) കൈകാര്യം ചെയ്തത്. കേവല നിയമങ്ങള്‍ക്കും ചട്ടങ്ങള്‍ക്കുമുപരി, തങ്ങളെ പോലെ തന്നെ ജീവിക്കാനും നിലനില്‍ക്കാനുമുള്ള അവകാശം മൃഗങ്ങള്‍ക്കുമുണ്ടെന്ന ബോധം മനുഷ്യമനസ്സില് അങ്കുരിപ്പിക്കുകയാണ് ഇസ്‌ലാം. മൃഗങ്ങളോടുള്ള സമീപനത്തില് പാകപ്പിഴ സംഭവിച്ചാല് ഇടപെടുന്ന നബി(സ)യുടെ ശിക്ഷണരീതി ഇതിന് ഉത്തമോദാഹരണമാണ്'' (ഖുര്‍ത്വുബി, റാസി).\nദാഹിച്ചു വലഞ്ഞ നായക്ക് വെള്ളം നല്‍കി ദൈവസ്‌നേഹം പിടിച്ചുപറ്റിയ ആളെക്കുറിച്ച് നബ(സ) പറഞ്ഞു: ദാഹിച്ചവശനായ ഒരാള് അരികില് കണ്ട കിണറ്റില് ഇറങ്ങി ദാഹം തീര്‍ത്തു. പുറത്തുവന്നപ്പോള് അയാള് കണ്ടത് ദാഹം മൂത്ത് വെള്ളം ലഭിക്കായ്കയാല് മണ്ണില് ചിക്കിച്ചികയുന്ന നായയെയാണ്. തന്നെ വലച്ച ദാഹമാവും നായയെയും വലച്ചത് എന്നോര്‍ത്ത അയാള് തന്റെ പാദരക്ഷ അഴിച്ച് അതില് വെള്ളം കോരി നായക്ക് നല്‍കി. ദൈവം അയാള്‍ക്ക് നന്ദി പറയുകയും അയാളുടെ പാപം പൊറുത്തു കൊടുക്കുകയും ചെയ്തു. ഇതു കേട്ട അനുചരന്മാര്: 'മൃഗങ്ങളുടെ കാര്യത്തിലുണ്ടാകുമോ ഞങ്ങള്‍ക്ക് പ്രതിഫലം?' നബിയുടെ മറുപടി: 'തീര്‍ച്ചയായും; പച്ചക്കരളുള്ള എല്ലാറ്റിലുമുണ്ട് പ്രതിഫലം' (മാലിക്, ബുഖാരി, മുസ്‌ലിം, അബൂദാവൂദ്).\n''ദാഹം സഹിക്കാതെ കിണറിന് ചുറ്റും നാവു നീട്ടി അലയുന്ന നായയെ ക വേശ്യ, ആ ജന്തുവിന്റെ സ്ഥിതിയില് മനസ്സലിഞ്ഞ് തന്റെ പാദരക്ഷയില് വെള്ളമെടുത്ത് നായക്ക് നല്‍കി അതിന്റെ ദാഹമകറ്റി. ഈ സല്‍ക്കര്‍മം അവളുടെ പാപമോചനത്തിന് ഹേതുവായി'' (മുസ്‌ലിം).\nഒരാള് നബിയോട്: ''ഞാന് എന്റെ ഒട്ടകത്തിനു വേണ്ടി നിറച്ച പാത്രത്തില്‍നിന്ന് വേറൊരാളുടെ ഒട്ടകം വെള്ളം കുടിച്ചാല് അതിന്റെ പ്രതിഫലം എനിക്കുണ്ടാവുമോ?'' നബി(സ) പറഞ്ഞു: ''തീര്‍ച്ചയായും. എല്ലാ പച്ചക്കരളിലുമുണ്ട് ധര്‍മം''(അഹ്മദ്).\nജന്തുക്കളോട് കരുണയോടെ പെരുമാറാന് അനുശാസിക്കുന്നതോടൊപ്പം തന്നെ, മൃഗങ്ങളോട് കാട്ടുന്ന ക്രൂരതയും അവയെ പീഡിപ്പിക്കുന്നതും ദൈവത്തിന്റെ കഠിന ശിക്ഷക്ക് നിമിത്തമാകുന്ന കുറ്റമാണെന്നും ഉണര്‍ത്തി. ''പൂച്ചക്ക് ഭക്ഷണമോ വെള്ളമോ നല്‍കാതെ പീഡിപ്പിച്ചതു കാരണം ഒരു സ്ത്രീക്ക് നരകത്തില് പ്രവേശിക്കേണ്ടിവന്നു. അവള് അതിനെ കെട്ടിയിട്ടതു കാരണം അതിന് പുറത്തിറങ്ങി ആഹാരം തേടാനും പറ്റിയില്ല'' (ബുഖാരി, മുസ്‌ലിം).\nമൃഗങ്ങളെ തീ കൊണ്ട് പൊള്ളിച്ചും അടയാളം വെച്ചും ക്രൂരത കാട്ടുന്നത് ദൈവകോപമേല്‍പ്പിക്കുന്ന കൊടും കുറ്റമായി നബി(സ) കണ്ടു. മുഖത്ത് അടയാളം വെച്ച കഴുതക്കരികിലൂടെ കടന്നുപോയ നബി(സ): ''അതിനെ ഈ വിധം അടയാളം വെച്ചവനെ അല്ലാഹു ശപിച്ചിരിക്കുന്നു'' (മുസ്‌ലിം). ജന്തുക്കളുടെ മുഖത്ത് അടിക്കുന്നതും മുഖത്ത് അടയാളം ചാര്‍ത്തുന്നതും നബി(സ) നിരോധിച്ചു'' (ത്വബറാനി). ഗൈലാനുബ്‌നു ജുനാദ ഗോത്രക്കാരന് പറഞ്ഞു: മൂക്കിന്മേല് മുദ്ര കുത്തിയ ഒട്ടകത്തെയും കൊണ്ട് ഞാന് നബി(സ)യുടെ സമീപം പോവാനിടയായി. അപ്പോള് നബി(സ): ''അടയാളം വെക്കാന് മുഖമല്ലാത്ത ഒരു ഭാഗവും നിങ്ങള് കണ്ടില്ലേ? നിങ്ങളുടെ കാര്യത്തില് ഖിസ്വാസ് (പ്രതിക്രിയ) വേണ്ടിവരും'' (ത്വബറാനി). ജാബിര് റിപ്പോര്‍ട്ട് ചെയ്യുന്നു: ''മുഖത്ത് ചൂടുവെച്ചതു കാരണം കവിളിലൂടെ ചോരയൊലിക്കുന്ന കഴുത നബി(സ)യുടെ അരികിലൂടെ നടന്നുപോയി. ഇത് ചെയ്തവനെ അല്ലാഹു ശപിച്ചു. മുഖത്ത് ചൂടുവെക്കുന്നതും അടിക്കുന്നതും നബി ശക്തിയായി നിരോധിച്ചു'' (തിര്‍മിദി). ചാവുന്നതു വരെ ജന്തുക്കളെ തളച്ചിടുന്നതും ചിത്രവധം നടത്തുന്നതും നബി തടഞ്ഞു. ''മൃഗങ്ങളുടെ അംഗഛേദം നടത്തിയവനെ അല്ലാഹു ശപിച്ചിരിക്കുന്നു.'' ശാപം കുറ്റത്തെക്കുറിച്ച സൂചനയാണെന്ന് ഇബ്‌നു ഹജറുല് അസ്ഖലാനി. അദ്ദേഹം തുടരുന്നു: ''മൃഗങ്ങളെ പീഡിപ്പിക്കുന്നത് നിഷിദ്ധമാക്കുന്നതാണ് ഈ ഹദീസുകള്. നിഷിദ്ധം ചെയ്യുന്നത് ശിക്ഷ അനിവാര്യമാക്കുന്നു. ശിക്ഷ കുറ്റത്തിന്റെ പ്രത്യാഘാതമാണ്.'' മൃഗങ്ങളുടെ വൃഷ്ണം ഉടച്ച് വന്ധീകരിക്കുന്ന പ്രാകൃത രീതി പ്രവാചകന് വിലക്കിയിട്ടുണ്ടെന്ന് ഹദീസുകള് സൂചിപ്പിക്കുന്നു.\nലോകത്ത് നാനാതരം മൃഗപീഡനങ്ങള് അരങ്ങേറുന്നുണ്ട്. കാളപ്പോര്, കോഴിയങ്കം, അമ്പെയ്ത്തിനും കത്തിയേറിനും നാട്ടക്കുറി, ജെല്ലിക്കെട്ട് എന്നിവ അവയില് ചിലത് മാത്രം. അതിരില്ലാത്ത ക്രൂരത നിറഞ്ഞാടുന്ന ഈ അത്യാചാരങ്ങള് എല്ലാവരുടെയും വിമര്‍ശനത്തിന് ഹേതുവായിട്ടുണ്ട്. ഇസ്‌ലാമിക ശരീഅത്തില് ശിക്ഷാര്‍ഹമാണ് ഇത്തരം ഹീന കൃത്യങ്ങള്. ഇബ്‌നു അബ്ബാസ് (റ) റിപ്പോര്‍ട്ട് ചെയ്യുന്നു: ''മൃഗങ്ങള്‍ക്കിടയില് നടത്തുന്ന അങ്കവും പോരും നബി(സ) നിരോധിച്ചു'' (അബൂദാവൂദ്, തിര്‍മിദി). അബ്ദുല്ലാഹിബ്‌നു ഉമറിബ്‌നുല് ഖത്ത്വാബ് ഒരു സംഭവം ഓര്‍ക്കുന്നു: ഞങ്ങള് നബി(സ)യോടൊപ്പം യാത്രയിലാണ്. നബി(സ) എന്തോ ആവശ്യത്തിന് പുറത്തേക്ക് പോയപ്പോള് രണ്ടു കുഞ്ഞുങ്ങളെയും അടക്കിപ്പിടിച്ചിരിക്കുന്ന കിളിയെ കണ്ടു ഞങ്ങള്. കുഞ്ഞുങ്ങളെ ഞങ്ങള് ബലമായി പിടിച്ചുകൊണ്ടുവന്നു. തള്ളക്കിളി കുഞ്ഞുങ്ങളെ പരതി നടക്കുന്നത് ശ്രദ്ധയില്‍പെട്ട നബി(സ): 'ആരാണ് കുഞ്ഞുങ്ങളെ എടുത്തു കൊണ്ടുവന്ന് തള്ളക്കിളിയെ വേദനിപ്പിച്ചത്? അതിന്റെ കുഞ്ഞുങ്ങളെ അതിന് തിരികെ കൊടുത്തേക്കൂ.' പറവകളെ നാട്ടക്കുറിയാക്കി വെച്ച് അമ്പെയ്ത് കളിക്കുന്ന കുട്ടികളെ ശ്രദ്ധയില്‍പെട്ട അബ്ദുല്ലാഹിബ്‌നു ഉമര്(റ): ''ജീവനുള്ള വസ്തുക്കളെ ഈവിധം നാട്ടക്കുറിയാക്കുന്നവനെ നബി(സ) ശപിച്ചിരിക്കുന്നു'' (ബുഖാരി, മുസ്‌ലിം).\nലോകത്തുള്ള ജനങ്ങളില് മഹാ ഭൂരിപക്ഷം മാംസം ആഹരിക്കുന്നവരാണ്. സ്ലോട്ടര് ഹൗസുകളില് ആധുനിക യന്ത്ര സാമഗ്രികള് ഉപയോഗിച്ചും സാധാരണ രീതിയിലും അറവ് നടത്തുന്നുണ്ട്. മനുഷ്യോപയോഗത്തിന് സൃഷ്ടിക്കപ്പെട്ട മൃഗങ്ങളെ ആഹാരാവശ്യത്തിന് ഉപയോഗപ്പെടുത്തുമ്പോള് അനുവര്‍ത്തിക്കേണ്ട കശാപ്പു രീതികളെ സംബന്ധിച്ച് ഓരോ രാജ്യത്തും ചട്ടങ്ങളും നിയമങ്ങളുമുണ്ട്. തീറ്റയും ഭക്ഷണവും കിട്ടാതെ അവ അലഞ്ഞു തിരിഞ്ഞ് ചത്തൊടുങ്ങുന്നതിനേക്കാള് അഭികാമ്യം മനുഷ്യോപകാരപ്രദമാകുന്ന വിധത്തില് അവയെ മാന്യമായി അറുത്ത് ഭക്ഷിക്കാന് സംവിധാനമൊരുക്കപ്പെടുകയാണ്. അറുക്കുമ്പോള് അനുവര്‍ത്തിക്കേണ്ട മര്യാദകളും രീതികളും നബി(സ) പ്രത്യേകം പഠിപ്പിച്ചിട്ടുണ്ട്: ''നിങ്ങള് അറുക്കുകയാണെങ്കില് ആ അറവിലും വേണം ഉദാരവും നന്മനിറഞ്ഞതുമായ സമീപനം. കത്തി നല്ല മൂര്‍ച്ച കൂട്ടണം, അറുക്കുന്ന ഉരുവിന് ആശ്വാസം നല്‍കണം.'' അറുക്കുന്ന മൃഗത്തെ കശാപ്പുസ്ഥലത്തേക്ക് വലിച്ചിഴച്ചു കൊണ്ടുപോകരുതെന്ന് ഉമര്(റ) കര്‍ശന നിര്‍ദേശം നല്‍കിയത് കാണാം.\nമറ്റൊരു മൃഗത്തിന്റെ കണ്‍മുന്നില് വെച്ച് അറുക്കുന്നതും അറുക്കുന്ന ഉരുവിന്റെ കണ്‍മുന്നില് വെച്ച് കത്തിയണയ്ക്കുന്നതും നബി(സ) തടഞ്ഞതായി ഇബ്‌നു അബ്ബാസ് (റ) ഉദ്ധരിക്കുന്ന ഹദീസില് കാണാം. ഒരാള് മൃഗത്തെ ചരിച്ചിട്ട് കത്തി മൂര്‍ച്ച കൂട്ടാന് ഒരുങ്ങി. അതു കണ്ട നബി(സ): അതിനെ രണ്ട് വട്ടം കൊല്ലണമെന്നുണ്ടോ നിങ്ങള്‍ക്ക്? ''അതിനെ ചരിച്ചിടുന്നതിന് മുമ്പാകാമായിരുന്നില്ലേ ഈ കത്തിയണയ്ക്കല്?'' (ത്വബറാനി). ബുഖാരിയുടെ നിബന്ധനയനുസരിച്ച് ഈ ഹദീസ് പ്രബലമാണെന്ന് ഹാകിം രേഖപ്പെടുത്തുന്നു. കശാപ്പുസ്ഥലത്തുനിന്ന് ഓടിപ്പോയ മൃഗത്തെ പിന്തുടര്‍ന്ന് അറവുകാരന് അതിനെ വലിച്ചിഴച്ചുകൊണ്ട് വരുന്നത് കണ്ട റസൂല്(സ) ''അറവുകാരാ, അതിനെ സൗമ്യതയോടെ തെളിച്ചുകൊണ്ടുപോകൂ.''\nമൃഗങ്ങളെ കൊല്ലുമ്പോള് പോലും നന്മ നിറഞ്ഞ മനസ്സ് കൈവിടരുത്. നബി(സ) പറഞ്ഞു: ''എല്ലാറ്റിലും അല്ലാഹു നന്മ നിശ്ചയിട്ടുണ്ട്. നിങ്ങള് മൃഗങ്ങളെ കൊല്ലുകയാണെങ്കില് ആ കൊലപോലും നന്മയോടെ വേണം.'' തിന്നാത്ത മൃഗങ്ങളെ കൊല്ലുന്നതിനെ കുറിച്ചാണ് സൂചന. കടിക്കുന്ന നായ, വിഷസര്‍പ്പം, തുരപ്പന് എലികള് തുടങ്ങി മനുഷ്യജീവന് ഹാനികരമായ ജീവികളെ കൊല്ലുമ്പോള് മര്യാദ കൈവെടിയരുതെന്ന് സാരം. അബ്ദുല്ലാഹിബ്‌നു മസ്ഊദ് ഓര്‍ക്കുന്നു: നബി(സ)യോടൊപ്പം യാത്രയിലായിരുന്നു ഞങ്ങള്. ഉറുമ്പുകള് പാര്‍ക്കുന്ന ഒരിടം ഞങ്ങള് തീകൊണ്ട് കരിച്ചത് ശ്രദ്ധയില്‍പെട്ട നബി(സ): ''ലോകരക്ഷിതാവായ അല്ലാഹുവിന് മാത്രമേ തീ കൊണ്ട് ശിക്ഷിക്കാന് അവകാശമുള്ളൂ'' (അബൂദാവൂദ്). കാളക്കൂട വിഷം പേറുന്ന സര്‍പ്പങ്ങളെ പോലും ഒറ്റ അടി കൊണ്ട് കൊല്ലണമെന്നാണ് നിര്‍ദേശം. അബൂഹുറയ്‌റയുടെ റിപ്പോര്‍ട്ട്: ''സര്‍പ്പത്തെ ഒറ്റയടിക്ക് കൊന്നവന് മഹത്തായ പ്രതിഫലമു്. രണ്ടടി കൊണ്ടെങ്കില് അതിന് താഴെ. മൂന്ന് കൊണ്ടെങ്കില് അതിനും താഴെ'' (മുസ്‌ലിം). ''നായ്ക്കളും നിങ്ങളെ പോലെ ഒരു ജീവി വിഭാഗം അല്ലായിരുന്നുവെങ്കില് അവയെ കൊല്ലാന് ഞാന് കല്‍പിക്കുമായിരുന്നു'' (തിര്‍മിദി). ചില ഘട്ടങ്ങളില് അത് പൊതു ശല്യമായി മാറുന്നുവെന്ന ന്യായം നിരത്തി കൂട്ടത്തോടെ കൊന്നൊടുക്കുന്നതിനെതിരെയാണ് നബിയുടെ പ്രസ്താവന.\nജന്തുക്കള്‍ക്ക് യഥേഷ്ടം മേയാനും വിശ്രമിക്കാനുമുള്ള സമയം നല്‍കണം. അബൂഹുറയ്‌റയുടെ റിപ്പോര്‍ട്ട്: ''പുല്ലുള്ള സസ്യസമൃദ്ധമായ ഭൂഭാഗങ്ങളിലൂടെ കടന്നുപോകുമ്പോള് ഒട്ടകത്തിന് ഭൂമിയിലുള്ള ഓഹരി നിങ്ങള് നല്‍കണം'' (മുസ്‌ലിം). ഈ ഹദീസ് വിശദീകരിച്ച നവവി(റ): ''ജന്തുക്കളോട് കനിവ് കാണിക്കണമന്നും അവയുടെ താല്‍പര്യം പരിരക്ഷിക്കണമെന്നുമാണ് ഈ ഹദീസിന്റെ സൂചന. പുല്‍മേടുകളിലൂടെ സഞ്ചരിക്കുമ്പോള് അവക്ക് യഥേഷ്ടം മേയാനും വിശ്രമിക്കാനുമുള്ള സൗകര്യം ചെയ്യണം.''\nമൂന്നാള് ഒന്നിച്ച് ഒട്ടകപ്പുറത്തേറരുത്. ജാബിര്(റ) റിപ്പോര്‍ട്ട്: ''സഞ്ചാരത്തിനുപയോഗിക്കുന്ന മൃഗത്തിന്റെ പുറത്ത് മൂന്നാള് കയറുന്നത് നബി(സ) വിലക്കി.'' മൂന്നാളുകള് ഒരു ഒട്ടകത്തിന്റെ പുറത്തേറി യാത്ര ചെയ്യുന്നത് കണ്ടാല് അവരെ എറിയണം. അവരില് ഒരാള് താഴെ ഇറങ്ങട്ടെ. മൃഗങ്ങളോട് കാണിക്കുന്ന ക്രൂരതയായി ഇതു കണ്ട അലി(റ)യുടേതാണ് കല്‍പന.\nതാങ്ങാനാവാത്ത ഭാരം മൃഗങ്ങളെ കൊണ്ട് വഹിപ്പിക്കുന്നതും വിലക്കി. മരണക്കിടക്കയില് അബുദ്ദര്‍ദാഅ് (റ): ''(അരികെ കെട്ടിയ ഒട്ടകത്തെ നോക്കി) ഒട്ടകമേ! നാളെ, പരലോകത്ത് അല്ലാഹുവിന്റെ മുന്നില് എനിക്കെതിരില് മൊഴി നല്‍കരുത്; നിനക്ക് വഹിക്കാന് കഴിയാത്ത ഭാരം ഞാന് നിന്റെ പുറത്തേറ്റിയിട്ടില്ല.''\nഇടതടവില്ലാതെ ജോലി ചെയ്യിച്ചും പട്ടിണിക്കിട്ടും മൃഗങ്ങളോട് കാട്ടുന്ന ക്രൂരത ദൈവശിക്ഷക്ക് നിമിത്തമാകുമെന്ന് നബി(സ) താക്കീതു നല്‍കി. അബ്ദുല്ലാഹിബനു ജഅ്ഫര്: ''ഒരുദിവസം എന്നെയും പിറകിലിരുത്തി നബി യാത്രചെയ്യുകയാണ്. ഒരു അന്‍സ്വാരിയുടെ തോട്ടത്തിലെത്തി. അവിടെയുണ്ട് ഒരൊട്ടകം. അതിനെ ക നബിയുടെ മനസ്സലിഞ്ഞു, കണ്ണ് നിറഞ്ഞു. നബി(സ) അതിന്റെ മുതുകില് സ്‌നേഹത്തോടെ തടവിയപ്പോള് അതിന് സമാധാനമായി. തുടര്‍ന്ന് നബി(സ): 'ആരാണ് ഈ ഒട്ടകത്തിന്റെ ഉടമ?' ഒരു അന്‍സ്വാരി യുവാവ്: 'റസൂലേ എന്റേതാണ് ആ ഒട്ടകം?'\nനബി(സ): ''അല്ലാഹു നിന്റെ അധീനതയില് തന്ന ഈ ഒട്ടകത്തിന്റെ കാര്യത്തില് നീ അല്ലാഹുവിനെ സൂക്ഷിക്കുന്നില്ലേ? നീ അതിനെ പട്ടിണിക്കിട്ടെന്നും ഇടതടവില്ലാതെ അതിനെക്കൊണ്ട് പണിയെടുപ്പിക്കുന്നുവെന്നും അതെന്നോട് പരാതിപ്പെട്ടുവല്ലോ?'' (അഹ്മദ്, അബൂദാവൂദ്).\nവയറൊട്ടിയ ക്ഷീണിച്ചവശയായ ഒട്ടകത്തെ കണ്ട നബി(സ): ''ജന്തുക്കളുടെ കാര്യത്തില് നിങ്ങള് അല്ലാഹുവിനെ സൂക്ഷിക്കണം. ആരോഗ്യമുള്ള കാലത്ത് നിങ്ങള് അതിനെ വാഹനമായി ഉപയോഗിക്കുക. ആരോഗ്യമുള്ള കാലത്തു തന്നെ അറുത്ത് ഭക്ഷിക്കുകയും ചെയ്യുക'' (അഹ്മദ്, അബൂദാവൂദ്).\nമൃഗത്തിന്റെ ഉടമ അതിനോട് ക്രൂരത കാട്ടിയാല് ഇടപെടാന് ഭരണാധികാരിക്ക് അവകാശമുണ്ടെന്നാണ് പണ്ഡിതന്മാരുടെ അഭിപ്രായം. ഉടമ അതിന് നിര്‍ബന്ധമായും വെള്ളവും ഭക്ഷണവും നല്‍കിയിരിക്കണം. ഉടമ വീഴ്ച വരുത്തിയാല് ഭരണാധികാരിക്ക് മൃഗത്തെ പിടിച്ചെടുത്ത് കൈമാറ്റം നടത്താന് അവകാശമുണ്ട്. ഉറുമ്പുകള്‍ക്ക് ആഹാരം നല്‍കുന്നത് ശീലമാക്കിയ അദിയ്യുബ്‌നു ഹാതിം പറയുമായിരുന്നു: 'അവ നമ്മുടെ അയല്‍ക്കാരാണ്. ചില അവകാശങ്ങള് അവക്കുമുണ്ട്.' മൃഗക്ഷേമത്തിനു വേണ്ടി മാത്രം നീക്കിവെക്കപ്പെട്ട വഖ്ഫുകള് മുസ്‌ലിം രാജ്യങ്ങളിലുണ്ടായിരുന്നു. പ്രായാധിക്യത്തില് അവശതയനുഭവിക്കുന്നതോ തൊഴില് ചെയ്യാന് കഴിയാത്തതോ ആയ ജന്തുക്കളുടെ സംരക്ഷണാര്‍ഥം 'മുറൂജുന് ഖള്‌റാഅ്' (പച്ചപ്പുല് മേച്ചില്‍പുറങ്ങള്) എന്ന പേരില് വിസ്തൃത നിലങ്ങള് ഓരോ പ്രദേശത്തും പ്രത്യേകം ഒരുക്കിവെക്കുന്നതില് മുസ്‌ലിം ഭരണകൂടങ്ങള് ശ്രദ്ധിച്ചിരുന്നു.\nമൃഗങ്ങളെ കശാപ്പ് ചെയ്യുന്നതിലെ 'ക്രൂരത' സസ്യങ്ങളെ പറിച്ചെടുക്കുമ്പോഴുമുണ്ട് എന്നതാണ് വസ്തുത. ബയോ ഫിസിക്‌സില് അമൂല്യ സംഭാവനകള് അര്‍പ്പിച്ച ഇന്ത്യന് ശാസ്ത്രജ്ഞന് സര് ജഗദീഷ് ചന്ദ്രബോസ് (1858-1937) സസ്യങ്ങളെ പിഴുതെടുക്കുമ്പോഴും പൂക്കളെ പറിച്ചെടുക്കുമ്പോഴുമുള്ള അവയുടെ വേദനയും പിടച്ചിലും പരീക്ഷണത്തിലൂടെ തെളിയിച്ചിട്ടുണ്ട്. സസ്യങ്ങളുടെ മരണപ്പിടച്ചില് മൃഗങ്ങളുടെ പിടച്ചിലില്‍നില്‍നിന്ന് ഒട്ടും ഭിന്നമല്ലെന്ന് അദ്ദേഹം സമര്‍ഥിച്ചു. നിരവധി നിരീക്ഷണങ്ങള്‍ക്കും പരീക്ഷണങ്ങള്‍ക്കും ശേഷം അദ്ദേഹം എത്തിച്ചേര്‍ന്ന നിഗമനം ഇങ്ങനെ: ''ചെടികള്‍ക്ക് നോവും, അവക്ക് വേദന അനുഭവപ്പെടും. സ്‌നേഹം തിരിച്ചറിയാനും മനസ്സിലാക്കാനും അവക്കാവും.'' സംഗീതം ആസ്വദിക്കാനുള്ള കഴിവും അവക്കുണ്ടെന്ന് സമര്‍ഥിച്ച ശാസ്ത്രജ്ഞന്മാരുമുണ്ട്. വികാരങ്ങളും വേദനകളും പ്രതികരണ ശേഷിയുമുള്ള സസ്യങ്ങളോട് സസ്യാഹാരികള് കാട്ടുന്ന ക്രൂരത മാത്രമേ മൃഗങ്ങളോട് മാംസാഹാരികളും കാട്ടുന്നുള്ളൂ എന്നതാണ് ഒരു വാദം.\nഇസ്‌ലാമില് ദൈവഭക്തിയുടെ അടയാളമായി അനുശാസിക്കപ്പെട്ട മൃഗബലിയുടെ യഥാര്‍ഥ പ്രായോജകര് ദരിദ്രരും സമൂഹത്തിലെ പാവങ്ങളുമാണ്. ''അല്ലാഹു അവര്‍ക്ക് നല്‍കിയിട്ടുള്ള നാല്‍ക്കാലി മൃഗങ്ങളെ നിശ്ചിത ദിവസങ്ങളില് അവന്റെ നാമം ഉച്ചരിച്ചുകൊണ്ട് ബലികഴിക്കാന് വേണ്ടിയാകുന്നു അത്. അങ്ങനെ അവയില്‍നിന്ന് നിങ്ങള് ആഹരിക്കുകയും പരവശനും ദരിദ്രനുമായിട്ടുള്ളവന് ഭക്ഷിക്കാന് കൊടുക്കുകയും ചെയ്യുക'' (അല് ഹജ്ജ് 28). ''അവയുടെ മാംസങ്ങളോ രക്തങ്ങളോ അല്ലാഹുവിങ്കല് എത്തുന്നതേയില്ല. എന്നാല് നിങ്ങളുടെ ധര്‍മനിഷ്ഠയാണ് അവങ്കല് എത്തുന്നത്. അല്ലാഹു നിങ്ങള്‍ക്ക് മാര്‍ഗദര്‍ശനം നല്‍കിയതിന്റെ പേരില് നിങ്ങള് അവന്റെ മഹത്വം പ്രകീര്‍ത്തിക്കേണ്ടതിനായി അവയെ നിങ്ങള്‍ക്ക് കീഴ്‌പ്പെടുത്തിത്തന്നിരിക്കുന്നു'' (അല് ഹജ്ജ് 37).\nഭ്രാന്തവും അന്ധവും ആക്രമണോത്സുകവുമായി പ്രതികരിച്ചുകൊണ്ടല്ല ജന്തുസ്‌നേഹം പ്രകടിപ്പിക്കേണ്ടത്. യാഥാര്‍ഥ്യബോധത്തോടെ, ബുദ്ധിയുടെയും യുക്തിയുടെയും വിവേകത്തിന്റെയും പില്‍ബലത്തിലാവണം മൃഗസ്‌നേഹം. മൃഗങ്ങള്‍ക്കു വേണ്ടി സൃഷ്ടിക്കേണ്ടത് സ്‌നേഹസാമ്രാജ്യമാണ്. മനുഷ്യര് നല്‍കുന്ന ഉദാത്ത സ്‌നേഹത്തിന്റെ തണലില് സുരക്ഷിതമായി ജീവിക്കാനും മാന്യമായി ഈ ലോകത്തോട് വിടപറയാനുമുള്ള മൃഗങ്ങളുടെ അവകാശം നിഷേധിക്കപ്പെട്ടുകൂടാ.


പ്രവാസികളുടെ കൊവിഡ് പരിശോധന; കേന്ദ്രവുമായി ചര്‍ച്ച തുടരുന്നു, വിശദാംശങ്ങളറിയിച്ച് മുഖ്യമന്ത്രി | pinarayi vijayan explained about the progress of covid test for expats\nപ്രവാസികളുടെ കൊവിഡ് പരിശോധന; കേന്ദ്രവുമായി ചര്‍ച്ച തുടരുന്നു, വിശദാംശങ്ങളറിയിച്ച് മുഖ്യമന്ത്രി\nThiruvananthapuram, First Published 23, Jun 2020, 7:15 PM\nയുഎഇയാണ് റാപ്പിഡ് ആന്‍റിബോഡി ടെസ്റ്റ് നടത്തുന്നത്. ഖത്തറില് ഒരു പ്രത്യേക മൊബൈല് ആപ്പ് ഉപയോഗിക്കുന്നുണ്ട്. ഈ ആപ്പില് ഗ്രീന് സ്റ്റാറ്റസ് കാണിക്കുന്നവരെ മാത്രമെ യാത്ര ചെയ്യാന് അനുവദിക്കൂ.\nതിരുവനന്തപുരം: പ്രവാസികളുടെ കൊവിഡ് പരിശോധനയുമായി ബന്ധപ്പെട്ട് കേന്ദ്രസര്‍ക്കാരുമായി ചര്‍ച്ച നടത്തുകയാണെന്ന് മുഖ്യമന്ത്രി പിണറായി വിജയന്. തിരികെയെത്തുന്ന പ്രവാസികള്‍ക്ക് ബുദ്ധിമുട്ടുണ്ടാകാത്ത രീതിയിലുള്ള മാര്‍ഗങ്ങള് തേടുകയാണെന്നും മുഖ്യമന്ത്രി വാര്‍ത്താ സമ്മേളനത്തില് പറഞ്ഞു.\nജൂണ് 15 മുതല് 22 വരെയുള്ള വിവരങ്ങള് വിശകലനം ചെയ്താല് ആകെ രോഗികളില് 95 ശതമാനവും പുറത്ത് നിന്ന് കേരളത്തില് വന്നവരാണ്. കൊവിഡ് വ്യാപനത്തിന്‍റെ തോത് സാധ്യമായ എല്ലാ മാര്‍ഗങ്ങളും തേടുകയാണ്. അതിന്‍റെ ഭാഗമായാണ് വിദേശ രാജ്യങ്ങളില് നിന്ന് വരുന്നവരെ ടെസ്റ്റ് നടത്തി രോഗബാധിതരെയും രോഗം ഇല്ലാത്തവരെയും വേര്‍തിരിച്ച് കാണണമെന്ന ആവശ്യം ഉയര്‍ത്തിയത്. ഈ ആവശ്യം ഉന്നയിച്ച് പ്രധാനമന്ത്രിക്ക് ഉള്‍പ്പെടെ സംസ്ഥാനം കത്തുകള് അയച്ചിരുന്നു. വിദേശമന്ത്രാലയത്തിനും തുടര്‍ച്ചയായി കത്തെഴുതി.\nഇതിന്‍റെ ഭാഗമായി വിദേശരാജ്യങ്ങളില് വിമാനയാത്രക്കാരെ കൊവിഡ് പരിശോധന നടത്തുന്നതുമായി ബന്ധപ്പെട്ട് വിദേശമന്ത്രാലയം വിവിധ രാജ്യങ്ങളിലെ മിഷനുകളുമായി ബന്ധപ്പെട്ടിട്ടുണ്ട്. അതിന്‍റെ വിശദാംശങ്ങള് വിദേശമന്ത്രാലയം സംസ്ഥാന ചീഫ് സെക്രട്ടറിയെ അറിയിച്ചിട്ടുണ്ട്. യുഎഇയാണ് റാപ്പിഡ് ആന്‍റിബോഡി ടെസ്റ്റ് നടത്തുന്നത്. ഖത്തറില് ഒരു പ്രത്യേക മൊബൈല് ആപ്പ് ഉപയോഗിക്കുന്നുണ്ട്. ഈ ആപ്പില് ഗ്രീന് സ്റ്റാറ്റസ് കാണിക്കുന്നവരെ മാത്രമെ യാത്ര ചെയ്യാന് അനുവദിക്കൂ. കുവൈത്തില് രണ്ട് ടെര്‍മിനലുകളില് മാത്രമാണ് ഇപ്പോള് ടെസ്റ്റ് നടത്തുന്നത്. അവിടുത്തെ എയര്‍ലൈന് കന്പനികളുടെ ആവശ്യാനുസരണം മാത്രമെ കൂടുതല് ടെര്‍മിനലുകളില് മാത്രമെ വ്യാപിപ്പിക്കാനാകൂ എന്നാണ് വിദേശമന്ത്രാലയം അറിയിച്ചതെന്ന് മുഖ്യമന്ത്രി വ്യക്തമാക്കി.\nടെസ്റ്റ് ഒന്നിന് ഏകദേശം 1000 രൂപയാണ് ചെലവ് വരുക. ഒമാനില് ആര്‍ടിപിസിആര് ടെസ്റ്റുകള് മാത്രമാണ് ഉള്ളത്. സ്വകാര്യ ആശുപത്രികളെ എംബസി സമീപിച്ചിട്ടുണ്ട്. ജൂണ് 25ന് ഇത് പ്രാവര്‍ത്തികമാക്കാന് ബുദ്ധിമുട്ടുണ്ടെന്നാണ് അറിയിച്ചിട്ടുള്ളത്. സൗദിയിലും റാപ്പിഡ് ആന്‍റിബോഡി ടെസ്റ്റ് ചില സ്വകാര്യ ആശുപത്രികള് നടത്തുന്നുണ്ട്. എന്നാല് ഇത് സര്‍ക്കാര് അംഗീകരിച്ചിട്ടില്ല. ബഹ്റൈനിലും ഇതിന് ബുദ്ധിമുട്ടുണ്ടെന്നാണ് അറിയിപ്പ് ലഭിച്ചത്. തിരിച്ചുവരാന് ആഗ്രഹിക്കുന്ന മുഴുവന് പേരെയും നാട്ടിലെത്തിക്കാന് സര്‍ക്കാര് പ്രതിജ്ഞാബദ്ധമാണെന്ന് മുഖ്യമന്ത്രി പറഞ്ഞു.\nജൂണ് 25 ന് ചാര്‍ട്ടേഡ് വിമാനങ്ങളും സ്വകാര്യ വിമാനങ്ങളും വരുമ്പോള് യാത്രക്കാര് കൊവിഡ് പരിശോധന നടത്തണമെന്നാണ് നിലവില് പറഞ്ഞിട്ടുള്ളത്. പ്രവാസികള്‍ക്ക് പ്രയാസമുണ്ടാകാത്ത രീതിയില് ഇത് എങ്ങനെ കൈകാര്യം ചെയ്യാമെന്നത് കേന്ദ്രവുമായി ചര്‍ച്ച ചെയ്യുകയാണ്. ഉടനെ തന്നെ തീരുമാനമുണ്ടാകുമെന്നാണ് പ്രതീക്ഷിക്കുന്നതെന്ന് മുഖ്യമന്ത്രി വിശദമാക്കി.\nLast Updated 23, Jun 2020, 7:22 PM\nന്യൂസിലാന്‍റ് ആരോഗ്യമന്ത്രി ഡേവിഡ് ക്ലർക്ക് രാജിവെച്ചു


പൊട്ടിത്തെറിച്ച് ലിസി, ഇരുവർക്കുമിടയിൽ സംഭവിച്ചത്...\nപൊട്ടിത്തെറിച്ച് ലിസി, ഇരുവർക്കുമിടയിൽ സംഭവിച്ചത്…\nBy : Jithi Raj September 17, 2016 comments\nസംവിധായകൻ പ്രിയദർശനും ലിസിയും വിവാഹമോചിതരായെന്ന വാർത്തകൾക്ക് തൊട്ടുപിന്നാലെ താരത്തിന്റെ വെളിപ്പെടുത്തലുകൾ. തന്റെ കുടുംബ ജീവിതത്തിൽ പരസ്പര ബഹുമാനം ഉണ്ടായിരുന്നില്ലെന്നാണ് ലിസി ലക്ഷ്മി വ്യക്തമാക്കുന്നത്. വാർത്താക്കുറിപ്പിലാണ് വിവാഹമോചനത്തിന്റെ നാളുകളെ കുറിച്ച് ലിസി മനസ്സ് തുറന്നത്.\nപ്രിയദർശനുമായുള്ള വിവാഹ ജീവിതം നിയമപരമായി ഇന്ന് അവസാനിച്ചു. ചെന്നെയിലെ കുടുംബകോടതിയിൽ ഞങ്ങൾ വിവാഹമോചനത്തിനുള്ള ധാരണയിൽ ഒപ്പുവെച്ചു.\nഅടുത്തകാലത്ത് സിനിമാലോകത്ത് നടന്ന വിവാഹ മോചനം പോലെ ആയിരുന്നില്ല ഞങ്ങളുടേത്. അവർക്കെല്ലാം വിഷമമുണ്ടായിരിക്കാം, പക്ഷേ പരസ്പര ധാരണയിലായിരുന്നു ഈ വിവാഹമോചനങ്ങളെല്ലാം. എന്നാൽ ഇവർക്കെല്ലാം പരസ്പരം ബഹുമാനം ഉണ്ടായിരുന്നു എന്നതാണ് വ്യത്യാസം.\nകോടതിയ്ക്ക് അകത്തും പുറത്തും സംസ്‌കാര ശൂന്യമായ പോരുകൾതന്നെയാണ് ഞങ്ങൾക്കിടയിൽ ഉണ്ടായത്. വിവാഹമോചനം ഇത്രത്തോളം വൃത്തികെട്ട നിലയിലാണെങ്കിൽ ദാമ്പത്യം എത്രത്തോളം ദുഷ്‌കരമായിരുന്നിരിക്കുമെന്ന് ഊഹിക്കാവുന്നതേയുള്ളൂ.\nഎന്തായാലും ഇപ്പോൾ ആശ്വാസമുണ്ട്. ഒപ്പം നിന്നവർക്കും എന്റെ നന്മ ആഗ്രഹിക്കുന്നവർക്കും സുഹൃത്തുക്കൾക്കും എനിക്ക് വേണ്ടി പ്രാർത്ഥിച്ചവർക്കും നന്ദി.\nlissy, priya darshan, divorce\nRead more on: DIVORCE | lissy\nഭാര്യ തൃണമൂൽ കോൺഗ്രസിൽ ചേർന്ന സംഭവം; വിവാഹമോചനം തേടി ബിജെപി എം.പി\nഏകീകൃത വിവാഹമോചന നിയമം; കേന്ദ്രത്തിന്റെ അഭിപ്രായം തേടി സുപ്രിംകോടതി


വികസനം പേടി; നഗ്നക്‌ളബ്ബിന് ഒളിഞ്ഞുനോട്ട ഭീഷണി | mangalam.com\nവികസനം പേടി; നഗ്നക്‌ളബ്ബിന് ഒളിഞ്ഞുനോട്ട ഭീഷണി\nStory Dated: Saturday, October 3, 2015 01:40\nകൂടുതല് മെച്ചപ്പെടുത്തുന്ന വികസനം ഇഷ്‌ടപ്പെടാത്ത ആരുണ്ട്? എന്നാല് യുകെയിലെ സറേ വൈറ്റ് ലീഫ് ക്‌ളബ്ബിലെ പ്രകൃതിജീവികള്‍ക്ക് ഇതത്ര പിടിക്കുന്നില്ല. മരങ്ങളും പച്ചപ്പുകളും നിറഞ്ഞ് സര്‍വോപരി വസ്‌ത്രങ്ങള് പോലും അലോസരപ്പെടുത്താതെയുള്ള ക്‌ളബ്ബ് അംഗങ്ങളുടെ പരിപൂര്‍ണ്ണ നഗ്നതയിലുള്ള വിഹാരത്തിന് പുതിയതായി അനുവദിക്കപ്പെട്ടിട്ടുള്ള കെട്ടിട സമുച്ചയങ്ങള് ഭീഷണിയാകുമോ എന്ന് അംഗങ്ങള്‍ക്ക് ആശങ്ക ഉയര്‍ന്നിരിക്കുകയാണ്.\nതുറന്ന ഇടങ്ങളില് അംഗങ്ങള്‍ക്ക് വിവസ്‌ത്രരായി എന്തും ചെയ്യാന് അനുവദിക്കുന്ന ക്‌ളബ്ബിന്റെ സമീപ പ്രദേശത്തായി 36 ഫ്‌ളാറ്റുകളും 40 പാര്‍ക്കിംഗ് ഏരിയകളും സൃഷ്‌ടിക്കാനുള്ള ടാന്റ് ബ്രിഡ്‌ജ് ജില്ലാ കൗണ്‍സില് തീരുമാനമാണ് തിരിച്ചടി. നഗ്നമായി ടെന്നീസ് കളിക്കാനുള്ള തങ്ങളുടെ സ്വാതന്ത്ര്യത്തിന് മേലുള്ള പാരയായി മാറുമോ എന്നാണ് ആശങ്ക. ഉയരുന്ന കെട്ടിടത്തില് താമസം അനുവദിക്കുന്നതോടെ ക്‌ളബ്ബിന്റെ പ്രോപ്പര്‍ട്ടിയുടെ ഒരു മൂലയിലുള്ള ടെന്നീസ് ഗ്രൗണ്ട് പൂര്‍ണ്ണമായും താമസക്കാര്‍ക്ക് കാണാനാകും എന്നാണ് പേടി.\nപുലര്‍ച്ചെയും വൈകിട്ടുമായി ഇവിടെ ക്‌ളബ്ബ് അംഗങ്ങള് തുണിയില്ലാതെ ഏര്‍പ്പെടുന്ന ടെന്നീസ് മത്സരത്തിലേക്ക് വിരുതന്മാര് ഒളിഞ്ഞുനോക്കാന് ഇടയാകുമോ എന്നാണ് പ്രധാന ആശങ്ക. സറേ വൈറ്റ് ലീഫിലെ ക്‌ളബ്ബില് പ്രകൃതിജീവിതം ഇഷ്‌ടപ്പെട്ട് നഗ്നത ആസ്വദിക്കുന്ന 300 ലധികം അംഗങ്ങളുണ്ട്. ക്‌ളബ്ബിന്റെ ഔട്ട്‌ഡോര് പൂളില് ഇവര് നഗ്നമായി തന്നെ ബാസ്‌ക്കറ്റ്‌ബോള്, ബാഡ്‌മിന്റണ്, ബൗളിംഗ്, ടെന്നീസ് തുടങ്ങിയ ഗെയിമുകളില് ഏര്‍പ്പെടുകയും ചിലപ്പോഴെല്ലാം ഒന്നാന്തരം നിശാപാര്‍ട്ടി നടത്തുകയും ചെയ്യും.\nകെട്ടിടം ഉയര്‍ന്നാല് ഉയരക്കാഴ്‌ച ടെന്നീസ് കോര്‍ട്ട് ഏതാണ്ടു പൂര്‍ണ്ണമായി തന്നെ ദൃശ്യമാകും. നാച്യുറലിസ്‌റ്റ് ക്‌ളബ്ബ് ഇതുവരെ അയല്‍ക്കാര്‍ക്ക് സമാധാനത്തിന്റെ സ്വര്‍ഗ്ഗമായിരുന്നെങ്കിലും വികസനം തങ്ങളുടെ നഗ്ന സത്യത്തിലേക്കുള്ള ഒളിഞ്ഞു നോട്ടമായി മാറുമോ എന്നാണ് പേടി. പദ്ധതിയുമായി കൗണ്‍സില് മുമ്പോട്ടു പോയാല് ഗ്രൗണ്ടിന് ചുറ്റും ആവശ്യമെങ്കില് ഫ്രോസ്‌റ്റഡ് ഗ്‌ളാസ്സ് ഉപയോഗിച്ച് മറ തീര്‍ക്കുമെന്ന് ക്‌ളബ്ബ് ഡയറക്‌ടര്‍മാര് പറയുന്നു. അതേസമയം നഗ്നക്‌ളബ്ബ് ഒളിഞ്ഞു നോട്ട ഭീഷണി നേരിടുന്നത് ഇതാദ്യമല്ല. 167 ഫ്‌ളാറ്റുകളുടെ ഒരു കെട്ടിടസമുച്ചയത്തിന് 2011 ല് അനുമതി നല്‍കിയിരുന്നു. എന്നാല് ഇതുവരെ പണി തുടങ്ങാനായിട്ടില്ലെന്ന് മാത്രം.\nമുടിക്ക് നീളം ഏഴടി; പക്ഷേ സ്‌മിതയുടെ ലക്ഷ്യം ഗിന്നസ് റെക്കോഡ്\nഇന്ത്യയില് ഏറ്റവും നീണ്ട മുടിയുടെ പേരില് റെക്കോഡ് കയ്യിലാക്കിയിട്ടുണ്ടെങ്കിലും സ്...\nഗീത മരിച്ചു, അടുത്ത ദിവസം ജീവിച്ചു!\nഗുജറാത്തിലെ വഡോദരയില് നിന്നാണ് തികച്ചും അവിശ്വസനീയമായ വാര്‍ത്ത വന്നത്. ഗീതാബെന്...\nഫുട്‌ബോള് മാച്ച് കാണാന് വിവാഹം മാറ്റിവച്ച വരന് പണികിട്ടി\nസൗദി: വിവാഹവും പ്രിയപ്പെട്ട ടീമിന്റെ ഫുട്‌ബോള് മാച്ചും ഒരു ദിവസം തന്നെ വന്നാല്...\nബ്രിട്ടീഷുകാരുടെ ലൈംഗിക ഭാവനകള് വിചിത്രം; ഭൂരിപക്ഷത്തിനും കിടപ്പറ വേണ്ട\nലണ്ടന്: ബ്രിട്ടീഷുകാരുടെ വിചിത്ര ലൈംഗിക ഭാവനകളില് ഭൂരിപക്ഷത്തിനും കിടപ്പറ താല്...\nമനുഷ്യമാംസം കിട്ടാതെ വൃദ്ധ മരിച്ചു!\nകഴിഞ്ഞ മാസം സിംബാബ്‌വെയിലെ ചില മാധ്യമങ്ങള് ജനമധ്യത്തിലെത്തിയത് ഞെട്ടിക്കുന്ന ഈ...\nസുന്ദരിയാണെന്ന് വിശ്വസിക്കാന് നഗ്നതാ പോസ്‌റ്റ്!\nസുന്ദരിയാണോ എന്ന് സംശയം തോന്നിയാല് പിന്നെന്തു ജീവിതം. സംശയം മാറ്റി സുന്ദരിയാണെന്ന്...\nകാമുകിയോട് പിണങ്ങി പോസ്റ്റില് കയറി; യുവാവ് തീഗോളമായി നിലംപൊത്തി\nബീജിംഗ്: കാമുകിയുമായി വഴക്കിട്ട് വൈദ്യൂതി പോസ്റ്റില് കയറിയ യുവാവ് അഗ്നിഗോളമായി...


രോഗ വ്യാപനം നിയന്ത്രിക്കാൻ ബാക്ക് ടു ബേസിക്സ് കാമ്പയിൻ ആരംഭിക്കുന്നു-Back to basics campaign for controlling covid spread\nകേരളത്തിൽ ആദ്യ കോവിഡ് കേസ് റിപ്പോർട്ട് ചെയ്ത് ഒരു വർഷം തികയുകയാണിന്ന്. തുടക്കം മുതൽ നല്ലരീതിയിൽ രോഗവ്യാപനം നിയന്ത്രിക്കാൻ സാധിച്ചുവെന്ന് ആരോഗ്യമന്ത്രി പറഞ്ഞു\nJanuary 30, 2021 6:05:04 pm\nതിരുവനന്തപുരം: കേരളത്തിൽ കോവിഡ് വ്യാപനം കൂടുന്ന പശ്ചാത്തലത്തിൽ കൂടുതൽ നടപടികളുമായി ആരോഗ്യവകുപ്പ്. രോഗവ്യാപനം നിയന്ത്രിക്കാൻ ബാക്ക് ടു ബേസിക്സ് കാമ്പയിൻ ആരംഭിക്കുന്നതായി ആരോഗ്യമന്ത്രി കെ.കെ ശൈലജ അറിയിച്ചു. പുറത്ത് നിന്ന് വരുന്നവരെ ട്രെയ്സ് ചെയ്ത് ക്വാറന്റൈൻ ചെയ്ത് ചികിത്സ നൽകുന്ന പദ്ധതിയാണ് ഇത്.\nകേരളത്തിൽ ആദ്യ കോവിഡ് കേസ് റിപ്പോർട്ട് ചെയ്ത് ഒരു വർഷം തികയുകയാണിന്ന്. തുടക്കം മുതൽ നല്ലരീതിയിൽ രോഗവ്യാപനം നിയന്ത്രിക്കാൻ സാധിച്ചുവെന്ന് ആരോഗ്യമന്ത്രി പറഞ്ഞു. പ്രതിരോധ നടപടികൾക്ക് മാത്രം സംസ്ഥാനം ചെലവഴിച്ചത് കോടികളാണ്. സംസ്ഥാനത്തെ അപകടകരമായ അവസ്ഥയിലേക്ക് തള്ളിയിടാതിരിക്കാൻ എല്ലാ മേഖലകളിലുമുള്ളവരും കഠിനമായി പരിശ്രമിച്ചെന്ന് മന്ത്രി പറഞ്ഞു.\nപകർച്ചയുടെ കണ്ണി പൊട്ടിക്കാൻ ബ്രേക് ദി ചെയിൻ ക്യാമ്പയിൻ നടത്തി. ഇതിലൂടെ രോഗപകർച്ച പിടിച്ച് നിർത്താൻ സാധിച്ചുെന്നും ആരോഗ്യ മന്ത്രി പറഞ്ഞു. റിവേഴ്സ് ക്വാറന്റൈൻ ശക്തിപ്പെടുത്തി. സംസ്ഥാനത്തെ മരണനിരക്ക് കുറയ്ക്കാൻ പ്രയത്നിച്ചുവെന്നും ആരോഗ്യമന്ത്രി പറഞ്ഞു.\nRead More: രാജ്യത്തെ ആദ്യ കോവിഡ് രോഗി കേരളത്തിൽ; ഒരു വർഷം പിന്നിടുമ്പോൾ\nതുടക്കത്തിൽ 0.5 ആയിരുന്നു കേരളത്തിന്റെ മരണനിരക്ക്. ജൂണ് – ജൂലൈയിൽ മരണ നിരക്ക് 0.7 വരെ ആയി. മരിച്ച് പോകുമായിരുന്ന പതിനായിരങ്ങളെ രക്ഷിക്കാന് കഴിഞ്ഞുവെന്ന് മന്ത്രി പറഞ്ഞു. എല്ലാ വെല്ലുവിളികൾക്കിടയിലും എല്ലാം നേരിട്ട് മരണനിരക്ക് കുറക്കാൻ സാധിച്ചത് കേരളത്തിൻ്റെ മികവാണ്. കൃത്യമായ ഇടപെടലിലൂടെയാണ് മരണനിരക്ക് പിടിച്ചു നിർത്താൻ സാധിച്ചത്. ലോകം അംഗീകരിക്കുന്ന വസ്തുതയാണ് ഇതെന്നും കെകെ ശൈലജ പറഞ്ഞു. ഇനിയും അതിജീവിക്കുന്ന കാര്യത്തിൽ സംസ്ഥാനം ധീരമായി നിൽക്കും.\nകേരളത്തിന് കൃത്യമായ സ്ട്രാറ്റജിയുണ്ട്. മരണനിരക്ക് 0.4 ശതമാനത്തിൽ പിടിച്ചു നിർത്തിയത് നേട്ടമാണ്. ടെസ്റ്റ് പൊസിറ്റിവിട്ടി നിരക്ക് 10ന് താഴെയായി നിർത്താൻ കഴിയുന്നത് ഇപ്പോഴും നേട്ടമായി കരുതുന്നുവെന്നും മന്ത്രി കൂട്ടിച്ചേര്‍ത്തു. ഇക്കാര്യങ്ങളൊന്നും ഓർക്കാതെയാണ് വിമർശനങ്ങൾ ഉയരുന്നത്. ലോക്ക് ഡൗൺ എടുത്ത് കളഞ്ഞതിന് ശേഷം മരണ നിരക്ക് ഒരൽപ്പം കൂടി. എന്നാൽ ഒരു ഘട്ടത്തിലും ഒരു ശതമാനത്തിന് മുകളിലേക്ക് പോയില്ല. കോവിഡ് പ്രതിരോധ നടപടികള്‍ക്കെതിരെയുള്ള വിമർശനങ്ങളെ പൊസിറ്റിവ് ആയി കാണുന്നുവെന്നും ആരോഗ്യമന്ത്രി പറഞ്ഞു.\nമേയ് മാസത്തിന് ശേഷമാണ് സംസ്ഥാനത്ത് കേസുകളുടെ എണ്ണം വർധിച്ചത്. ആരോഗ്യ വകുപ്പും സർക്കാരും മാത്രം വിചാരിച്ചാൽ രോഗനിയന്ത്രണം സാധിക്കില്ല. ജനങ്ങൾ സഹകരിക്കണം. വിവാഹങ്ങളിലൊക്കെ വലിയ ആൾക്കൂട്ടങ്ങൾ ഉണ്ടാകുന്നു. സമ്പർക്കം ഒഴിവാക്കിയാൽ കോവിഡ് വ്യാപനം നിയന്ത്രിക്കാമെന്നും മന്ത്രി വ്യക്തമാക്കി.\nWeb Title: Back to basics campaign for controlling covid spread\n6282 പേര്‍ക്ക് കോവിഡ് സ്ഥിരീകരിച്ചു; 7032 പേർക്ക് രോഗമുക്തി


ജോ ജോസഫിന്‍റെ കുടുംബം മുഴുവൻ കേരള കോൺഗ്രസുകാർ; തൃക്കാക്കരയിൽ എൽഡിഎഫിന് വിജയം മണക്കുന്നു: പിസി ജോർജ് - ഇ വാർത്ത | evartha\nജോ ജോസഫിന്‍റെ കുടുംബം മുഴുവൻ കേരള കോൺഗ്രസുകാർ; തൃക്കാക്കരയിൽ എൽഡിഎഫിന് വിജയം മണക്കുന്നു: പിസി ജോർജ്\nഉപതെരഞ്ഞെടുപ്പ് നടക്കുന്ന തൃക്കാക്കരയിൽ താൻ മത്സരിക്കുന്നില്ലെന്ന് വീണ്ടും വ്യക്തമാക്കി പിസി ജോർജ്. തിരുവനന്തപുരത്തെ ഹിന്ദു മഹാ സമ്മേളനത്തിൽ സംസാരിച്ചത് സ്ഥാനാർത്ഥിയാകാനല്ലെന്നും അതേസമയം എൽഡിഎഫ് സ്ഥാനാർത്ഥി തന്റെ സ്വന്തം ആളാണെന്നും പി സി ജോർ‌ജ് പറയുന്നു.\nപിസിയുടെ വാക്കുകൾ: `എന്‍റെ സ്വന്തം ആളാണ്. കണ്ടപ്പോൾത്തന്നെ ഓടിവന്ന് കെട്ടിപ്പിടിച്ച് ഉമ്മ തന്നിരുന്നു. ജോ ജോസഫിന്‍റെ കുടുംബം മുഴുവൻ കേരള കോൺഗ്രസുകാരാണ്. അദ്ദേഹത്തിന്‍റെ ഏറ്റവും അടുത്ത ബന്ധു ജനപക്ഷം കേരള കോൺഗ്രസിന്‍റെ അടുത്ത ബന്ധുവാണ്. ജോ ജോസഫ് മറ്റേതെങ്കിലും പാ‍ർട്ടിയിൽ പ്രവർത്തിച്ചതായി അറിവില്ല´´\nബിജെപിയുടെ ദേശീയ അധ്യക്ഷൻ ജെ പി നദ്ദയുമായി താൻ ഇന്ന് കൂടിക്കാഴ്ച നടത്തുമെന്നും എന്നാൽ താൻ ഒരിക്കലും സ്ഥാനാർത്ഥിയാവില്ലെന്നും അദ്ദേഹം വ്യക്തമാക്കി. “ഹിന്ദു മഹാ സമ്മേളനത്തിൽ ഞാനൊരു ആശയം മുന്നോട്ടു വച്ചിരിക്കുകയാണ്. ആ യുദ്ധവുമായി ഞാൻ മുന്നോട്ട് പോകുമ്പോൾ സ്ഥാനാർത്ഥി ആയാൽ അതിനുവേണ്ടിയാണ് ഈ പ്രശ്നങ്ങളുണ്ടാക്കിയതെന്ന പേരുദോഷം വരും.´´- പിസി ജോർജ് പറഞ്ഞു.\nയുഡിഎഫ് തൃക്കാക്കരയിൽ ഉമയെ സ്ഥാനാർത്ഥിയാക്കിയതിൽ കോൺഗ്രസിലെ തർക്കം ഇപ്പോഴും നിലനിൽക്കുകയാണെന്നും ഇത് തൃക്കാക്കരയിൽ യുഡിഎഫിന് ഗുണം ചെയ്യില്ലെന്നും പിസി ജോർജ് വ്യക്തമാക്കി. ഇടതുമുന്നണിയുടെ സ്ഥാനാർത്ഥി വളരെ നല്ല ചെറുപ്പക്കാരനാണെന്നും അതിൻ്റെ ആനുകൂല്യമുണ്ടാകുമെന്നും അദ്ദേഹം പറഞ്ഞു\nTopics: Jo Joseph ldf pc george